ލޭބަރ ޕާޓީގެ ޤައުމީ ބައްދަލުވުން ބާއްވައިފި | Jazeera\tލޭބަރ ޕާޓީގެ ޤައުމީ ބައްދަލުވުން ބާއްވައިފި - Jazeera\nލޭބަރ ޕާޓީގެ ޤައުމީ ބައްދަލުވުން ބާއްވައިފި\nފާތިމަތު ފަޔާޟާ November 3, 2019 93 views0\nލޭބަރ ޕާޓީގެ ފުރަތަމަ ޤައުމީ ބައްދަލުވުން (ކޮންގްރެސް) ބާއްވައި އަސާސީ ގަވާއިދަށް އިސްލާހު ގެނެސް ދާއިމީ ލީޑަރޝިޕް ކޮމިޓީ އިންތިޚާބު ކޮށްފިއެވެ.\nސިޔާސީ ޕާޓީތަކާ ބެހޭ ޤާނޫނުގެ ދަށުން އަލަށް އުފައްދާ ކޮންމެ ސިޔާސީ ޕާޓީއަކުންވެސް ބާއްވަންޖެހޭ ގައުމީ ބައްދަލުވުން ލޭބަރ ޕާޓީއިން ބާއްވައިފައިވަނީ ސްޓެލްކޯގެ ޖަލްސާކުރާ މާލަމުގައެވެ. މި ބައްދަލުވުމުގައިވަނީ އެ ޕާޓީގެ އަސާސީ ގަވާއިދަށް 25 އިސްލާހެއް ހުށަހަޅައި ބައިވެރިވި މެންބަރުންގެ ފުރިހަމަ އަޣުލަބިއްޔަތުން ފާސްކޮށްފައެވެ. އަދި ކޮންގްރެސްގެ ބައިވެރިންވަނީ އިލެކްޓްރޯނިކް ވޯޓިން މެކޭނިޒަމްއެއް ޕާޓީގެ އެތެރޭގެ އިންތިޚާބުގައި ބޭނުންކުރުމާމެދު ވަރަށް ފުޅާދާއިރާއެއްގައި މަޝްވަރާކޮށްފައެވެ.\nއަދި އެ ޕާޓީގެ އަސާސީ ގަވާއިދަށް ގެނެވުނު އިސްލާހުތަކާއި އެއްގޮތްވާގޮތުގެ މަތިން އެޕާޓީގެ މިހާރުގެ ލީޑަރޝިޕް ކޮމިޓީ އުވާލާ، ދާއިމީ ލީޑަރޝިޕް ކޮމިޓީއަށް 10 މެންބަރު އިންތިޚާބު ކޮށްފައިވެއެވެ. އެ ޕާޓީގެ ލީޑަރޝިޕް ކޮމިޓީއަކީ ޕާޓީ ހިންގުމުގެ އެންމެހާ ޒިންމާ އުފުލަންޖެހޭ ފަރާތެވެ. ޕާޓީގެ ޗެއާރޕާސަނާއި އެހެނިހެން މަޤާމްތަކަށް މީހުން އައްޔަންކުރުމާއި ވަކިކުރުމުގެ ބާރު އޮންނަނީ ލީޑަރޝިޕް ކޮމިޓީއަށްދީފައެވެ.\nމޯލްޑިވްސް ލޭބަރ އެންޑް ސޯޝަލް ޑިމޮކްރެޓިކް ޕާޓީ އަކީ ވާތުފިޔައިގެ މެދުމިނުގެ ސިޔާސީ ފިކުރުގެ މައްޗަށް ބިނާވާ ރާއްޖޭގެ ހަމައެކަނި ސިޔާސީ ޕާޓީ އެވެ. މޯލްޑިވްސް ލޭބަރ އެންޑް ސޯޝަލް ޑިމޮކްރަޓިކް ޕާޓީއަކީ ބައިނަލް އަޤްވާމީ މަސައްކަތްތެރިންގެ ޙަރަކާތާއި، އިޖުތިމާޢީ އަދާލަތު އަދި އިޖުތިމާޢީ ޑިމޮކްރަސީގެ މައްޗަށް ބިނާވެގެންވާ، ވާތުފިޔައިގެ މެދުމިނުގެ ޕާޓީއެއް ކަމަށްވާއިރު، ބައިނަލްއަޤްވާމީ އުސޫލުތައް ކުރިއެރުވުމުގެ އިތުރުން، ބައިނަލްއަޤްވާމީ ޙަރަކާތްތަކާ ގުޅުން ބަދަހިކޮށް، އެ ފަރާތްތަކުގެ އެހީތެރިކަން ހޯދުމަށް ގިނަ މަސައްކަތްތަކެއް ކުރަމުން ދާކަމަށް އެ ޕާޓީން ބުނެއެވެ.


ކިތަންމެ ގިނައިން ކޭނަމަވެސް ހިތް ނުފުރޭ މީހުން ވިސްނާލަންޖެހޭނެ ކަމެއް!\nއާރޓިކަލްކިޔުމަށް ހޭދަވާނެކަމަށް ބެލެވެނީ :3މިނެޓް,7ސިކުންތު\nގިނައިން ކައިބޮއިހަދާހިތްވާ ސަބަބުތައް ވަރަށް ގިނައެވެ. އެއިގެ ތެރެއިން މިބަޔާންކުރަނީ އެންމެ ނުބައި ސަބަބުގެ ވާހަކައެވެ. ވީމާ ކިތަންމެ ގިނައިން ކައިބޮއި ހެދިނަމަވެސް ބަނޑު ނުފުރިގެން އަބަދު ކާހިތްވާމީހުން މިކަމަށް ވިސްނައިލާށެވެ!\nއެކަމަކީ ކެވޭތަކެތީގެ ޙަރާމް ޙަލާލުކަމެވެ! ޙަރާމްތަކެތި ކިތަންމެ ވަރަކަށް ކައި ބޮއި ހެދި ނަމަވެސް ބަނޑެއްވެސް ނުފުރޭނެއެވެ. އަބަދުވެސް ހުންނާނީ އިންތިހާއަށް ބަނޑުހައިވެފައެވެ. ކަރު ހިއްކުމެއްވެސް ނުފިލާނެއެވެ. އަބަދުވެސް އޮންނާނީ އިންތިހާއަށް ކަރުވެސް ހިއްކައިގެންފައެވެ.\nކުޑަކުޑަ މިށާލެއް ބުނެލާނަމެވެ!\nއައިސްކްރީމަކީ އެއަށް ޙަރާމް އެއްޗެއް ނުއަޅާހައި ހިނދަކު ހަލާލު އެއްޗެކެވެ. މީރުވެސް އެއްޗެކެވެ. ނަމަވެސް ވަގަށް ނަގަފިނަމަ ޙަލާލެއް ނުވާނެއެވެ. ޙަލާލު ނޫން ގޮތުގައި ހޯދާ ފައިސާއަކުން ގަނެފިނަމަ ނުވަތަ ހަލާލު ނޫން ގޮތަކުން ހޯދައިފިނަމަ ޙަލާލެއް ނުވާނެއެވެ.\nޙަރާމް ގޮތުގައި ހޯދާ ތަކެތި ކައިގެން މިދުނިޔޭގައި ބަނޑުތައް ފުރަމުން ގެންދާ މީހުން ދަންނާށެވެ! ތިއަ ކަނީ މީރު ކާއެއްޗެއް ނޫނެވެ! ނަރަކައިގެ ހޫނު ގަދަ އަލިފާނެވެ! ޤިޔާމަތް ދުވަހު ނަކައިގައި އޮވެ ތިބާ ކާންޖެހޭނެ އަލިފާނެވެ. ކާން ޖެހޭނެ ޒައްޤޫމެވެ. ނަރަކައިގައި އޮވެ ބޯންޖެހޭނެ ނަރަކައިގައި ތިބޭ މީހުންގެ ހަށިތައް އަނދައިދާއިރު އެއިން ފައިބާ ފާދިޔައާއި ދޮހެވެ.\nކިހައި ހޫނުމިނެއްގައިހެއްޔެވެ؟ ބޯންވެގެން އަނގައާއި ކައިރިކޮށްލުމުން އެއިގެ ހޫނުން މޫނުގައި ހުންނަ މަސްތައް ވިރިގެން އެ އަޅާފައި ހުންނަ ކަންވާރުގެތެރެއަށް ފައިބާނެއެވެ. ބުއިމުން ގޮހޮރު ފޫއަޅުވާލާފައި ނުކުންނާނެއެވެ!\nވީއިރު ޙަލާލު ނޫން ގޮތުގައި ހޯދައިގެން މިދުނިޔޭގައި ތިއަ ކައި ބޮއި ހަދާ މީރު ކެއުމާއި ބުއިންތަކުގައި އޮތީ ކޮން މީރުކަމެއް ހެއްޔެވެ؟ ޙަރާމް ގޮތުގައި ފައިސާ ހޯދައިގެން ކާ އަގުބޮޑު ސްޓޭކަކަށްވުރެ ޙަލާލު ގޮތުގައި ހޯދައިގެން ކާ ކުޑަ ރޮށިކޮޅެއްގެ ފައިދާ މާ ބޮޑު ނޫން ހެއްޔެވެ؟ ޙަރާމް ގޮތުގައި ހޯދައިގެން ކައި ބޮއި ހަދާ ތަކެތި ތިބާ ދަމައި އެހެންދަނީ ނަރަކައިގެ ހޫނު ގަދަ އަލިފާނާއި ދިމާއަށެވެ. ހަލާލު ގޮތުގައި ހޯދި ރޮށިކޮޅު ތިބާ ދަމައި ގެންދާނީ ސުވަރުގެ އާއި ދިމާއަށެވެ.\nމީސްތަކުންނޭވެ! ރަނގަޅަށް ވިސްނާށެވެ! ޙަރާމް އަދި ހަލާލު ތަކެތި ކީރިތި ޤްރއާނުގައި ﷲ ތައާލާ ވަނީ ބަޔާންކުރައްވަވައިފައެވެ. އަދި ޙަލާލު ތަކެތި ޙަރާމްވާ ގޮތް ވެސް ވަނީ ބަޔާން ކުރައްވަވައިފައެވެ. ވީމާ ރިޝަވަތަށް ހަދިޔާ ކިޔައި ރިބާއަށް އިންޓަރެސްޓް ކިޔައިގެން އޮޅުވާލަން ކިތަންމެ މަސައްކަތެއް ކުރި ނަމަވެސް އެކަމެއް ނުކުރެވޭނެއެވެ! ކޮންމެ ނަމެއް ކިޔައިގެން ކައި ބޮއި ހެދި ނަމަވެސް ކައި ބޮއި ހަދާ ކޮންމެ ހަރާމް އެއްޗަކީ ކެވޭ އަލިފާން ނޫން އެއްޗަކަށް ނުވާނެއެވެ.\nމިއަދު ކެއުމުގައި އަހަރެމެން ހަލާލެއް ނުބަލަމުއެވެ. ބައެއް މީހުންނަށް ޤަބޫލުކުރެވިފައި އޮންނަނީ ޙަރާމް ތަކެއްޗަކީ ހަމައެކަނި ބަނގުރަލާއި މްސްތުވާތަކެތި ކަމަށެވެ. ނުވަތަ އޫރު މަސް ކަމަށެވެ. އެއިން އެއްޗެއް ނުކައި، ނުބޯނަމަ ޙަރާމް އެއްޗެއް ނުކެވޭ ކަމަށެވެ.\nމީސްތަކުންނޭވެ! ބަނގުރަލާއި މަސްތުވާތަކެއްޗާއި އޫރުމަހާއި ހަމައިން ހަރާމް ތަކެއްޗެއް ނުނިމެއެވެ. ހުރިހާ ކާފިރުންނަކީ ބަނގުރާބޯބައެއް ނޫނެވެ. އަދި އޫރުމަސްކާ މީހުންނެއްވެސް ނޫނެވެ. ވީމާ ރަނގަޅަށް ބަލައިފިނަމަ މިތަކެތި ކައި ބޮއި ހަދާމީހުންނަށްވުރެ ގިނައީ އެހެން ގޮތްގޮތުން ޙަރާމް ތަކެތި ކައި، ބޮއި އުޅޭ މީހުންނެވެ. ހަލާލް ނޫން ގޮތުގައި ހޯދާ ކޮންމެ އެއްޗަކީ ޙަރާމް އެއްޗެކެވެ. ވައްކަމާއި މަކަރާއި ޙިލަތާއި ނާޖާއިޒު ގޮތުގައާއި ރިބާ ހިމެނޭ މުޢާމަލާތްތަކުން ހޯދާ އެއްވެސް އެއްޗަކީ ޙަލާލް އެއްޗެއް ނޫނެވެ. ޙަރާމް ތަކެއްޗެވެ.\nވަޒީފާ ލިބުމުން އެކަން މިންވަރުކޮށް ދެއްވެވި ﷲ ދޫކޮށްލައި ވަޒީފާ ލިބެން މެދުވެރިކުރެއްވެވި ފަރާތަށް އަޅުވެތިވުމަކީ ވަރަށް ބޮޑު އުރެދުމެއް!: މުފްތީ މެންކް\nކުޑަކުދިންގެ ބޯކޮށާއިރު ބޮލުގެ ބައެއް ބާލާފަ އަނެއްބައިގަ އިސްތަށި ބެހެއްޓުން ހުއްދަވާނެތޯ؟\nލިބޭ މިންވަރަށް ނުފުދޭ މީހަކަށް ޚުޝޫޢަތްތެރިކަމާއެކު ނަމާދުކުރަން ވަރަށް އުނދަގޫވާނެ!\nދަތިޙާލަތެއް ކުރިމަތިވެއްޖެނަމަ އެކަމަކުން އެންމެ ފަސޭހައިން އަރައިގަނެވޭނީ މިގޮތަށް އަމަލުކޮށްގެންނެވެ!: މުފްތީ މެންކް\nޢަމަލުތައް ވަގުތުން އިޞްލާޙްކުރަން ބަހަނާ ދައްކާ މީހަކަށް ކައްވަޅަށް ދާންޖެހޭ އިރުވެސް އެކަން ކުރެވުމަކީ ވަރަށް ނާދިރު ކަމެކެވެ!\nރާއްޖޭގަ ގިނަ ތަފާތު ކަސްރަތުތައްކުރާއިރު މަނާނުކޮށް ޔޯގާ މަނާކުރަންޖެހޭ ސަބަބު-: ޝައިޚް ޝާފިޢު\n5 ޖެނުއަރީ 2021


"Amilla meehun Defense ah haradhu kurun goas"\nއަމިއްލަ މީހުން ޑިފެންސަށް ހަރަދު ކުރުން ބަލައިގަންނަން ދަތި: ދިޔާނާ\nކުރީގެ ބަންޑާރަ ނައިބު ދިޔާނާ ސައީދު\nދިފާއީ ދާއިރާގެ އެންމެހާ ކަންކަން ބަލަހައްޓަން ވާނީ ދައުލަތުގެ ބަޖެޓުން ކަމަށާ އަމިއްލަ ފަރާތްތަކުން އެ ދާއިރާއަށް ހަރަދު ކުރުން ބަލައިގަންނަން ދަތި ކަމަށް ކުރީގެ ބަންޑާރަ ނައިބު ދިޔާނާ ސަައީދު ވިދާޅުވެއްޖެ އެވެ.\nއެކަމަނާ މިހެން ވިދާޅުވީ މަޝްހޫރު ވިޔަފާރިވެރިޔާ ޗަމްޕާ މުހައްމަދު މޫސާ (އުއްޗު) ގެ އެހީގައި ޅ. މާފިލާފުށީ ގައި ސިފައިންނަށް އަޅައިދޭ އެގްޒެކެޓިވް ބުލޮކެއްގެ އިމާރާތުގެ މަސައްކަތް ފެށި ފެށުމަށް އިޝާރާތް ކުރައްވަ އެވެ.\nކުރިން ސާކްގެ ސެކްރެޓަރީ ޖެނެރަލް ކަމާއި ޖެންޑާ މިނިސްޓަރުކަަން ކުރައްވާފައިވާ ދިޔާނާ ވިދާޅުވީ ދައުލަތުން އިޖްތިމާއީ ހިދުމަތްދޭ ތަންތަނާއި ސޮދަގާތް ފަންޑަށް އަމިއްލަ މީހުންގެ ދީލަތި އެހީ ވަރަށް މުހިންމު ކަމަށެވެ. ނަމަަވެސް ދިފާއީ ދާއިރާގެ އެންމެހާ ކަންކަން ބަލަހައްޓަން ވާނީ ދައުލަތުގެ ބަޖެޓުން ކަމަށާ އަމިއްލަ ފަރާތްތަކުން އެ ދާއިރާއަށް ހަރަދު ކުރުން ބަލައިގަންނަން ދަތި ކަމަށެވެ.\nދައުލަތުން އިޖްތިމާއީ ހިދުމަތްދޭ ތަންތަނާއި ސޮދަގާތް ފަންޑަށް އަމިއްލަ މީހުންގެ ދީލަތި އެހީ ވަރަށް މުހިންމު. އެކަމަކު ޑިފެންސް ސެކްޓަރުގެ އެންމެހާ ކަންކަން ބަލަހައްޓަވަން ވާނީ ދައުލަތުގެ ބަޖެޓުން. ޕްރައިވެޓް ޑޯނަރުން ޑިފެންސް ސެކްޓަރަށް ހަރަދު ކުރުން ބަލައިގަންނަން ދަތި\nފާތިމަތު ދިޔާނާ ސައީދު | ކުރީގެ ބަންޑާރަނާއިބް\nއުއްޗުގެ އެހީގައި މާފިލާފުށީ ގައި ސިފައިންނަށް އަޅާ އެގްޒެކެޓިވް ބުލޮކެއްގެ ބިންގާ ވަނީ އަޅާފަ އެވެ. ބިންގާ އަޅުއްވައި ދެއްވީ ޑިފެންސް މިނިސްޓާ މާރިޔާ އަހުމަދު ދީދީ އާއި އުއްޗު އެވެ.\nމާފިލާފުށީގައި އަޅާ އިމާރާތުގައި ހަ ކޮޓަރި ހިމެނޭ އިރު އެ އިމާރާތައް ބޭނުންވާ ހުރިހާ ހަރަދެއް ދެއްވާނީ އުއްޗު އެވެ. އޭނާ އަކީ މީގެ ކުރިން ވެސް އެމްއެންޑީއެފަށް ވަރަށް ގާތް ގުޅުމެއް ބާއްވަވާ އެކި ގޮތްގޮތަށް އެހީތެރިވެ ދެއްވާ ބޭފުޅެކެވެ.\nމޯލްޑިވްސް ޕޮލިސް ސާވިސް އެމްއެންޑީއެފް މާރިޔާ އަހުމަދު ދީދީ + ދިޔާނާ ސައީދު ޑިފެންސް މިނިސްޓްރީ


PPM ge Radhu: MDP ge hiyaanaiy balaanantho? | Mihaaru\nޕީޕީއެމުން މިރޭ ބޭއްވި ނިއުސް ބްރީފިންގައި ނިހާން ވާހަކަ ދައްކަވަނީ.---ފޮޓޯ: ހުސައިން ވަހީދު/މިހާރު\n26 އޯގަސްޓް 2018 - 20:59\nއިދިކޮޅު ރިޔާސީ ކެންޑިޑޭޓް އިބްރާހިމް މުހައްމަދު ސޯލިހު (އިބޫ) އަށް ވެރިކަން ލިބިވަޑައިގެންފި ނަމަ މިހާރުގެ ރައީސް އަބްދުﷲ ޔާމީން "ހިޔާނާތް ވެފައިވާ ފައިސާ" ހޯދަން ވައުދުވެ އެމްޑީޕީގެ ގައުމީ މަޖިލީހުން މިއަދު ގަރާރެއް ފާސް ކުރުމުން ޕީޕީއެމުން އެކަމަށް ރައްދު ދީފި އެވެ.\nޕީޕީއެމުން މިއަދު ބޭއްވި ނޫސްވެރިންގެ ބައްދަލުވުމެއްގައި އެޕާޓީގެ ޕާލަމެންޓްރީ ގުރޫޕުގެ ލީޑަރު އަހުމަދު ނިހާން ވަނީ ރައީސް މައުމޫން އަބްދުލްގައްޔޫމުގެ ވެރިކަމުގައި ހިންގާފައިވާ ބޮޑު ހިޔާނާތް ކަމަށްވާ ކުރީގެ ގައުމީ މަސް ކުންފުނި އެފްޕީއައިޑީގެ ފައިސާ އެމްޑީޕީގެ ވެރިންނަށް ލިބިފައިވާ ކަމަށް ވިދާޅުވެފަ އެވެ. އޭގެ ތެރޭގައި މައްޗަންގޮޅީ އުތުރު ދާއިރާގެ މެންބަރު މާރިޔާ އަހުމަދު ދީދީ ހިމެނޭ ކަމަށް ނިހާން ތުހުމަތު ކުރެއްވި އެވެ.\nއެޕްޕީއައިޑީގެ މައްސަލަ ތަހުގީގު ކުރުމަށް ރައްޔިތުންގެ މަޖިލީހަށް ހުށަހަޅާފައިވާ ފައިލްތަކަށްވީ ކިހިނެއްތޯ ނިހާން ވަނީ މާރިޔާ އާއި އިދިކޮޅު ކެންޑިޑޭޓް އިބޫ އާ ސުވާލު ކުރައްވާފަ އެވެ. އަދި އިދިކޮޅު ކޯލިޝަންގެ ވެރިކަމެއްގައި އެ ހިޔާނާތުގެ ތަހުގީގު ކުރައްވަން ނިހާން ގޮވާލެއްވި އެވެ.\nHiyaanaathuge faisaa hoadhan eheetheri vumah MDP inn faaskohfi\nހިޔާނާތުގެ ފައިސާ ހޯދަން އެމްޑީޕީން ފާސްކުރުން--\nގާތްގަނޑަކަށް 400 މިލިއަނެއްހާ ރުފިޔާގެ ހިޔާނާތް ތުހުމަތު ކުރެވޭ އެފްޕީއައިޑީ ކޮރަޕްޝަންގެ މައްސަލައަކީ 1990 ވަނަ އަހަރު މައުމޫންގެ ދައުރުގައި ފެންމަތިވި މައްސަލަ އެކެވެ. އިސް ދައުރެއް އަދާކުރެއްވި ކަމަށް އެންމެ ބޮޑަށް ތުހުމަތުވެފައި ވަނީ މާރިޔާގެ އޭރުގެ ފިރިކަލުން އަބްދުއްސައްތާރު އަލީ (ސަޓޯ) އާއި ރައީސް މައުމޫންގެ ޅިޔަނު އިލްޔާސް އިބްރާހީމްގެ މައްޗަށެވެ.\nއެމްޑީޕީގެ ވެރިކަމުގައި 1.57 ބިލިއަން ރުފިޔާ ވީނުވީއެއް ނޭންގި ގެއްލިފައިވާ ކަމަށް އޮޑިޓް ރިޕޯޓްތަކުން ބުނާ މައްސަލަ ބަލާނަންތޯ ވެސް ނިހާން ސުވާލު އުފެއްދެވި އެވެ. އެމްޑީޕީގެ ވެރިކަމުގައި އިންޑިއާގެ ޖީއެމްއާރަށް މައި އެއާޕޯޓް ދިނުމުން އެ ކުންފުނިން ސަރުކާރަށް ދެއްކި 105 މިލިއަން ޑޮލަރުގެ ތެރެއިން 27 މިލިއަން ޑޮލަރަށް ވީގޮތެއް ނޭންގޭ ކަމަށް ވެސް އޭނާ ތުހުމަތު ކުރެއްވި އެވެ.\n"އެމަނިކުފާނު [އިބޫ] ވަރަށް ސާފުކޮށް އޮޅުންފިލުވައި ދެއްވަން އެބަޖެހޭ ޖީއެމްއާރުން ދައުލަތަށް ދެއްކި 105 މިލިއަން ޑޮލަރުގެ ތެރެއިން ސަރުކާރަށް ވަދެފައިއޮތީ 78 މިލިއަން ޑޮލަރު. ބާކީވި 27 މިލިއަން ޑޮލަރު ވީ ކޮންތާކުތޯ، އެ ފައިސާ ކެމްޕެއިންގައި ބޭނުން ކުރައްވަނީތޯ އިބްރާހިމް މުހައްމަދު ސޯލިހްމެން ފޮރުވައިގެން އުޅެނީތޯ މިއީ އަހަން ބޭނުންވާ ސުވާލެއް،" ނިހާން ވިދާޅުވި އެވެ.\nއިދިކޮޅު ކޯލިޝަންގެ ކެނޑިޑޭޓް އިބްރާހިމް މުހައްމަދު ސޯލިހް-- ފޮޓޯ: މިހާރު\nމި ސަރުކާރުން އެކުލަވާލާފައިވާ އެސެޓް ރިކަވަރީ ކޮމިޝަނުގެ ތަހުގީގުތަކުން އެނގިފައިވާ ގޮތުގައި ދައުލަތަށް ލިބެންޖެހޭ 29 ބިލިއަން ރުފިޔާ ގެއްލިފައިވާ ކަމަށް ނިހާން ވިދާޅުވި އެވެ. އެ ފައިސާތަކުގެ ތެރޭގައި އެފްޕީއައިޑީގެ ހިޔާނާތާއި އެމްޑީޕީ ސަރުކާރުގެ ހިޔާނާތުގެ އިތުރުން އެމްއެމްޕީއާރުސީގެ ކޮރަޕްޝަން ހިމެނޭ ކަމަށް އޭނާ ވިދާޅުވި އެވެ.\n"ކޮމިޝަނުން އެބަ ބަލަމުން ގެންދޭ [އެމްޑީޕީގެ ވެރިކަމުގައި] މިނިސްޓްރީތަކުން ކޮރަޕްޝަންގެ ގޮތުގައި ގެއްލިފައި ހުރި ފައިސާގެ މައްސަލަ،" ނިހާން ވިދާޅުވި އެވެ.\nއެމްއެމްޕީއާރުސީގެ ހިޔާނާތުގެ 80 މިލިއަން ޑޮޮލަރުގެ ތުހުމަތު ކުރެވޭ ރައީސް ޔާމީންގެ ސަރުކާރުގައި ހިންގާފައިވާ ކޮރަޕްޝަންގެ މައްސަލަތައް ބަލައި ޝަރީއަތް ކުރެވި ކުށްވެރިވީ ފަރާތްތަކަށް އަދަބު ދެމުން އަންނަނީ ވެސް މި ސަރުކާރުން ކަމަށް ނިހާން ވިދާޅުވި އެވެ.\nއޭނާ ވިދާޅުވީ ދައުލަތުން ގެއްލިފައިވާ ފައިސާތައް ހޯދަން މުޅި ދައުލަތުން ގުޅިގެން ކުރަން ޖެހޭ މަސައްކަތްތަކެއް އެބަހުރި ކަމަށެވެ.\nކުރީގެ ނައިބު ރައީސް އަހުމަދު އަދީބާ ހަވާލާދީ ހިޔާނާތުގެ ފައިސާ ވަނީ ރައީސް ޔާމީނާ މި ސަރުކާރުގެ ވެރިންގެ އަތުގައި ކަމަށް ދައްކާ ވާހަކައަކީ ދޮގު ވާހަކަތަކެއް ކަމަށް ނިހާން ވިދާޅުވި އެވެ. އެމްއެމްޕީއާރުސީގެ ހިޔާނާތުގެ ފައިސާ ރައީސް ޔާމީންގެ އަމިއްލަފުޅު ގެކޮޅުގައި ގުނި ކަމަށް އަދީބު ވިދާޅުވާއިރު އެ ފައިސާ ނެގީ ކޮން ބެންކަކުން ކިހިނެއްކަން ސާފު ކޮށްދެއްވަން ޖެހޭ ކަމަށް ނިހާން ވިދާޅުވި އެވެ.\n80 million dollar gunee raees ge gekolhugai: Adheeb\nހިޔާނާތުގެ ފައިސާ ގުނީ ރައީސްގެ ގެކޮޅުގައި: އަދީބް\nރައީސް މައުމޫންގެ ސަރުކާރުގެ ހިޔާނާތްތައް ބެލުމަށް އެމްޑީޕީގެ ސަރުކާރުގައި 29 މިލިއަން ރުފިޔާ ހަރަދުކޮށްފައިވާއިރު ނެރެފައިވަނީ ތާކުންތާކު ނުޖެހޭ ރިޕޯޓެއް ކަމަށް ވެސް ނިހާން ވިދާޅުވި އެވެ. ރާއްޖެއިން ބޭރަށް ދަތުރުކޮށް ބޮޑު ހަރަދުކޮށްގެން އޭރު ހިންގި ތަހުގީގުން ދައުވާކޮށްލާނެ އެއްވެސް ހެއްކެއް ނުލިބުނު ކަމަށް ވެސް އޭނާ ވިދާޅުވި އެވެ.\nއިދިކޮޅު ކެންޑިޑޭޓުގެ ވައްކަމާއި ފަސާދާގެ ވާހަކަ އެމްޑީޕީން ދެއްކުމަކީ އިންތިހާބު ކާމިޔާބު ކުރުމަށް ޖަހާ މަޅިއެއް ކަމަށް ނިހާން ވިދާޅުވި އެވެ. ރައީސް މައުމޫން އަބްދުލްގައްޔޫމާ ވާދަކުރައްވައި އެމްޑީޕީގެ ރައީސް މުހައްމަދު ނަޝީދު، 2008 ވަނަ އަހަރުގެ އިންތިހާބު ކާމިޔާބު ކުރުމަށް ވެސް ކަން ކުރީ އެގޮތަށް ކަމަށް ނިހާން ވިދާޅުވި އެވެ. އެކަން މިހާރު އެއަށްވުރެ ފުޅާކޮށް ތަކުރާރު ކުރަމުން ދާތީ ކަންބޮޑުވާ ކަމަށް ނިހާން ވިދާޅުވި އެވެ.\n"އޭރު ދެއްކި ކަހަލަ ދޮގު ވާހަކަ ދައްކައިގެން ދިވެހި ރައްޔިތުންގެ ތެރެއިން ބައެއްގެ ސިކުނޑި ތަގައްޔަރުކޮށް ސަރުކާރާ މެދު ހިތްހަމަ ނުޖެހުން އުފެއްދުމަށްޓަކައި ހަމަ އެ ޒާތުގެ ވާހަކަތަކެއް އަނެއްކާ ފެންމަތިކޮށްގެން ދައްކަން ފެއްޓުމަކީ ހަމަ އެމްޑީޕީން ކުރިންސުރެ ކުޅެމުން އަންނަ ނުރައްކާތެރި ސިޔާސީ ކުޅިތަކުގެ ތެރެއިން ކުޅިއެއް."\nވެރިކަން ހޯދުމަށް އެމްޑީޕީން ބޮޑެތި ދޮގުތައް ފަތުރަމުންދާކަން ފާހަގަ ކުރައްވަމުން އެކަން ހުއްޓާލުމަށް ނިހާން ވަނީ ތަކުރާރުކޮށް ގޮވާލައްވާފަ އެވެ.\nރައީސް މައުމޫން އަބްދުލްގައްޔޫމް އެމްޑީޕީ ޖީއެމްއާރު ދިވެހި ސަރުކާރު ކޮރަޕްޝަން ރައީސް އިބްރާހިމް މުހައްމަދު ސޯލިހް ޕީޕީއެމް މާރިޔާ އަހުމަދު ދީދީ، ޑިފެންސް މިނިސްޓަރު ރައީސް އަބްދުﷲ ޔާމީން ކޮމިޝަން އޮން ސްޓޭޓް އެސެޓްސް ރިކަވަރީ ކުރީގެ މެމްބަރު އަހުމަދު ނިހާން އެފްޕީއައިޑީގެ ކޮރަޕްޝަން އަހުމަދު އަދީބު ކުރީގެ ނައިބު ރައީސް އަދީބު އިދިކޮޅު ފަރާތްތައް\n114 ކޮމެންޓް, 825 ރިއެކްޝަންސް\nމަމީ ޔާމީނަކަށް ތާއީދު ކުރާ މީހެއްނޫން. އެހެނެއް ކަމަކު މައުމޫނާ ނަޝީދާ އަދި ވަހީދާ އަދި ޔާމީނުގެ ސަރުކާރުގެ ވެސް ޙިޔާނާތުގެ ތުހުމަތެއް އުޅެންޏާ ބަލަން ޖެހޭނެ އިބޫ. އެއީ އިންސާފަކީ.\nހިޔާނާތުގެ މައްސަލަ ބަލަންޖެހިފައި އޮތީ މިސަރުކާރަށެއްނު، މިވީހާދުވަހު ނުބަލާފަ ދެން ކޮންވާހަކައެއްދައްކާކަށް\nބަލަ މި ފެށެނީ އެމްޑީޕީ ގެ ވެރިކަމެކޭ ، އެމީހުނާ ކުރަންޖެހޭ ސުވާލެއްނޫނެއްނު ތިއީ، ކީއްވެ ނުބަލާ ތިތިބީ، އަދިވެސް ކުޑަ ސުވަސްކޮޅެއް އެބަ އޮތެއްނު، އަވަހަށް ބަލާ ، ޙަޤީޤަތުގައި ތިޔަ ބުނަން އުޅެނީ އަހަރުމެންވެސް ނުބަލަމޭ ދެން ކީއްކުރަންހޭ ކަލޭ މެން ތިކަހަލަ ކަންތަކާ އަޅައިގެން އުޅެނީ، ބަލާނެ ކަމެއް ނެތޭ.\nކަރުން ނާރުނަގާފަ ގޮސް ކައިރި ގެއްެއްގެ ގިފިލިބެލިއަސް ތިއަށް ވުރެ މާތާހިރުވާނެ. ތިބުނާ ޚިޔާނާތެއް އޮތްނަމަ މިއޮއްހާދުވަސް ވީއިރު ކިއްވެތޯ ނުބަލާ ތިޔަ ތިބީ. ؟ ދެން ސޮނިވެއްޓެންދެން އަތްޖަހާ.\nނިހާނޫ ސިކުނޑިހަމަޖެހޭތަ؟ މީނަމިއުޅޭ ގޮތުން އެބައެނގޭ މީނަކަން ޔާމީނަށް ލަނޑުދިނީ. ތިއީ ބުރޯ އަށް ކޭކުކަންދިނުމަށްފަހު ބުރޯ ޖަލަށް ލުމުގައި ކުރީސަފުގައި ތިބި މީހުން.\nބަލަ ނިހާންގެ ސަރުކާރުން ކީވެތަ އެފްބީ އައި ޑީ ގެ މައްސަލަ ނުބަލަން ތިއުޅެނީ\nޕީޕީއެމްގެ ރައްދު: އެމްޑީޕީގެ ހިޔާނާތް ބަލާނަންތޯ؟ ތިސުވާލު ކުރަށްވާ ކަށުކަމާކެމީގެ މަސައްކަތުގަ އިސްކޮށް އުޅުއްވާ ފަރާތަކާ، އެހެންނޫނީ ކަލޭމެން އަމިއްލައަށްބަލާ، އެހެން މީހުން ބަލާކަށް ނުޖެހޭނެ، ކިހިނެއް ވެގެން ތިއުޅެނީ އިންޑިކޭޓަރޫ.\nތިމާ އަމިއްލައަށް ތިމާ މާ މޮޅުމީހަކަށް ދައުވާ ކުރާ މީހެއް ތިމާގެ ގާތުގައި ތިބި މީހުން ދިޔައީ ކީއްވެ ކަން ތިމާ ނުދަނޭ ތިމާއަކީ ތިމާވެސް ނުދަންނަ މީހެއް. ބިތު ފަންގި ނަގައި ތިމާ އަމިއްލަ އަށް ބޭޒާރު ވެއްޖެ، ވީމާ ކިހެނެއް ޔާމީނަށް2ވަނަ ފަހަރަކަށް ރައްޔިތުން ވޯޓް ދޭނީ. އެކަމެއް ނުކުރާނެ.\nމީ އަދި އެމްޑީޕީގެ އެންމެ ތިން އަހަރުގެ ވެރިކަމުގެ ކޮރަޕްޝަން. ކޮރަޕްޝަނުގަ ނުޖެހޭ ސައްތަައިން ސައްތަ ސާފު އެއްވެސް ވެރިކަމެއް ނޯންނާނެ. މިއީ ރަސޫލު ޒަމާނުގެ ޖީލެއް ނޫން.\nދެން ހެވޭ ކޮންމެ ވާހަކައެއް ގޮވިއަސް ތިޔަގޮވާ ގެވެލި ފައްޗެއް އަޑުއަހާ ދީލާލަކަށް ނެތީމު، ކޮންމެ ކޮހެއް ގޮވިއަސް ރައީސް ޔާމީނަށް ވޯޓު ނުދޭން ނިންމައިފިން، ސޮރީ.\nއޭ ނިހާނު ކަލެއަކީ ކާކު މިވެރިކަން މިނިމިނޭ


SunOnline: Film Awards: Emme molhu bathala akah Azza tha? Noony Rishmy tha?\nފިލްމު އެވޯޑްސް: އެންމެ މޮޅު ބަތަލާއަކަށް އައްޒަތަ؟ ނޫނީ ރިޝްމީތަ؟\nއައިމިނަތު ލުބާ 15 Nov 2019, 09:39\nއެންމެ މޮޅު ބަތަލާގެ އެވޯޑަށް ވާދަކުރާ ދެ ބަތަލުން ކަމަށްވާ އައިޝަތު ރިޝްމީ ރަމީޒު އާއި އޭނާގެ ކޮއްކޮ މަރިޔަމް އައްޒަ--- ފޮޓޯ/ އިންސްޓަގްރާމް\nނުވަވަނަ ދިވެހި ފިލްމު އެވޯޑްސް ހަފްލާ ފެށުމަށް ވަގުތު ކުޑަތަން ވަނީއެވެ. ގިނަ ބަޔަކު އެންމެ އުންމީދުކޮށްގެން ތިބޭނީ އެންމެ މޮޅު ބަތަލާގެ އެވޯޑު ހޯދާނެ ބަތަލާއަކީ ކޮން ބަތަލާއެއްތޯ ބެލުމަށެވެ.\nގިނަ ދިވެހިންގެ ފޭވަރިޓުން ކަމަށްވާ އައިޝަތު ރިޝްމީ ރަމީޒް އާއި އޭނާގެ ކޮއްކޮ މަރިޔަމް އައްޒަ ވަނީ އެންމެ މޮޅު ބަތަލާގެ ކެޓަގަރީއަށް ނޮމިނޭޓްވެފަ އެވެ. މި ފަހަރު މި ކެޓަގަރީގައި ކުރިމަތި މިލަނީ ކުޅަދާނަ ދެ ތަރިންނެވެ.\nގިނަ ބަޔަކު ހީކޮށްގެން ތިބީ އައްޒަ އެންމެ މޮޅު ބަތަލާގެ އެވޯޑަށް ނޮމިނޭޓް ވާނީ ފާތިމަތު ނަހުލާގެ "ބޮސް" އިން ކަމަށެވެ. ނަމަވެސް ކަންދިމާވި ގޮތުން އައްޒަ ނޮމިނޭޓްވެފައި ވަނީ ޑާކްރެއިންގެ "މީ ލޯތްބަކީ" އިންނާއި ފައްތާހުގެ "ހައްދު" އިންނެވެ. ދެ ފިލްމަކުން އައްޒަ މި ކެޓަގަރީ އަށް ވާދަކުރިއިރު އެންމެ ގާތުން މި އެވޯޑަށް ވާދަކުރަނީ ރިޝްމީ އެވެ.\nރިޝްމީއަކީ ސާކްގެ 2017 ވަނަ އަހަރުގެ އެންމެ މޮޅު ބަތަލާއަށް ހޮވުނު ތަރި އެވެ. އެހެންވެ މިއެވޯޑް ލިބުމުގެ ފުރުސަތު ބޮޑީ ރިޝްމީއަށް ކަމަށް ވެސް ގިނަ ބަޔަކު ގަބޫލުކުރެ އެވެ. ފިލްމު "ވިޝްކާ"އިން އެންމެ މޮޅު ބަތަލާގެ އެވޯޑަށް އޭނާ ވާދަކުރާއިރު އެ ފިލްމު ވަނީ އިއުލާންކުރި ފަސް ކެޓަގަރީއަކުން ނޮމިނޭޓްވެފަ އެވެ.\nދެން މި އެވޯޑަށް ވާދަކުރާ ބަތަލާއަކީ މިދިޔަ ފިލްމު އެވޯޑްސްގައި އެންމެ މޮޅު ބަތަލާގެ އެވޯޑް ހޯދި މަރިޔަމް މަޖުދާ އެވެ. އޭނާ މި އެވޯޑަށް ވާދަކުރަނީ ޑާކްރެއިންގެ "ވަކިން ލޯބިން" ފިލްމުންނެވެ.\nފިލްމު މަލިކާ އިން ފިލްމީދާއިރާއަށް ތައާރަފްވި ނުޒުހަތު ޝުއައިބު ވެސް ވަނީ އެ ފިލްމުން މި ކެޓަގަރީއަށް ނޮމިނޭޓްވެފަ އެވެ.\nމި ތަރިންނަކީ މިވަގުތު ފިލްމު އިންޑަސްޓްރީގައި އެންމެ އުހުގައި ފިޔަޖަހަމުން އަންނަ ތަރިންނެވެ.\nގައިމު ވެސް އެންމެ މޮޅު ބަތަލާގެ އެވޯޑް ލިބޭ ބަތަލާ މިރޭ އެނގިގެންދާނެ އެވެ. ކުޑަ އިންތިޒާރެއް ކޮށްލާށެވެ.


Mirataa Lebeekkun Varihamai, Ekamaku Kolhe Aniyaa Ge Vaahaka Nudhehkkumaa Varihama Nun! މިރަޓާ ލެބީއްކުން ވަރިހަމަ، އެކަމު ކޮޅަ އަނިޔާގެ ވާހަކަ ނުދެއްކުމާ ވަރިހަމަ ނުން! – Huvadhoo News Mirataa Lebeekkun Varihamai, Ekamaku Kolhe Aniyaa Ge Vaahaka Nudhehkkumaa Varihama Nun! Huvadhoo News\nމިރަޓާ ލެބީއްކުން ވަރިހަމަ، އެކަމު ކޮޅަ އަނިޔާގެ ވާހަކަ ނުދެއްކުމާ ވަރިހަމަ ނުން!\nތިނަދޫ ދެވަނަ ފަހަރަށް އާބާދުވިތާ 55 އަހަރު ފުރުން ފާހަގަކުރުމަށް ރޭ ތިނަދޫ މިއުޒިއަމް ޕާކުގައި ބޭއްވުނު ރަސްމިއްޔާތުގެ ތެރެއިން--ހުވަދޫ ފޮޓޯ: މުހައްމަދު އަޚްތަރު\nމިރަޓާ ލެބީއްކުން ވަރިހަމަ (މިރަށް އަހަރަމެންނަށް ލިބިއްޖެއެއް ނު، އެވަރުން ފުދޭ) ކޮޅަ އަނިޔާގެ ވާހަކަ ނުދެއްކުމާ ވަރިހަމަ ނުން (ކުރި އަނިޔާގެ ވާހަކަ ނުދެއްކުމާއި ދެކޮޅު) މިއީ ތިނަދޫ ދެވަނަ ފަހަރަށް އާބާދުވިތާ ފަންސާސް ފަސް އަހަރު ފުރުން ފާހަގަކުރުމަށް ބޭއްވުނު ކުލަގަދަ ރަސްމިއްޔާތާއި ގުޅުވައިގެން ސޯޝަލް މީޑިޔާގައި މިވަގުތު ތިނަދޫއަށް ނިސްބަތްވާ ބައެއް ރައްޔިތުން ފާޅުކުރަމުންދާ ކަންބޮޑުވުމާއި ޝުޢޫރެވެ.\nތިނަދޫ ދެވަނަ ފަހަރަށް އާބާދުވިތާ 55 އަހަރު ފުރުން ފާހަގަކުރުމުގެ ރަސްމިއްޔާތަށް ތައްޔާރުކުރެވުނު، ތީމް ޅެން “މިރަޓާ ލެބީއްކުން ވަރިހަމަ” އަކީ ތިނަދޫއަށް އުފަން މަޝްހޫރު ޅެންވެރިޔާ އަބްދުﷲ އަފީފް، ހަދާފައިވާ އިބްރަތުން ފުރިގެންވާ ފަށުވި ޅެމެކެވެ. މިޅެމަށް އިތުރަށް ފުރިހަމަ ވެގެން ގޮސްފައިވަނީ، ތިނަދޫއަށް އުފަން ގިނަ ފަންނާނުންތަކެއް ގުޅިގެން އުފައްދާފައިވާ ސްޓޭޖް ޑްރާމާއިންނެވެ.\nތިނަދޫ އަށް ދެވަނަފަހަރަށް އާބާދުވިދުވަހުގެ އަސަރު ފުރިގެންވާ މަންޒަރު އެ ފަންނާނުން ތިނަދޫގެ ރައްޔިތުންނަށް ދައްކުވައިދިނީ ހިތްތައް ރޮއްވާލާފަދަ ފުން އަސަރާއެކުގައެވެ. މިޑްރާމާއަކީ ތިނަދޫގައި މިހާތަނަށް އެންމެ ގިނަ ފަންނާނުން ބޭނުންކޮށްގެން އުފައްދާފައިވާ ޑްރާމާއަށް ވުމުގެ އިތުރުން، ތިނަދޫ އުތުރު ދާއިރާގެ މެމްބަރުގެ އެކްޓިންގ ވެސް މިސްޓޭޖް ޑްރާމާއިން ފެނިގެން ދެއެވެ.\nމިއީ ތިނަދޫ ކައުންސިލާއި، ތިނަދޫގެ ފަންނާނުން ކޮށްފައިވާ އަގުހުރި މަސައްކަތެއްގެ ގޮތުގައި މިމަސައްކަތް ފާހަގަވެގެން ދެއެވެ. މިމަސައްކަތް ރައްޔިތުން ވަރަށް ފުރިހަމަޔަށް ބަލައިގަނެއެވެ. މިވާހަކަތަކީ، ޖީލުތަކަށް އަހަރަމެން ފޯރޮކޮށްދޭންޖެހޭ ވާހަކަތަކެވެ. ތިނަދޫގެ ޒުވާން ޖީލު މިވާހަކަތަކުން އިބްރަތް ހޯދައި، ކާބަފައިންގެ ހިތްވަރު ފާހަގަކޮށް، ތިނަދޫ މިއަދު މިފެންނަ ތަރައްޤީގެ ރަށަކަށް ބަދަލުކޮށްލުމުގެ އިސްރޯލެއް އަދާކޮށްފައިވާ ކާބަފައިންގެ ޒިކުރާ އާލާކުރަން ޖެހެއެވެ.\nކިތަންމެ ކުލަގަދަކޮށް މިދުވަސް ފާހަގަ ކުރި ނަމަވެސް، މިދުވަހުގެ ވާހަކަ ދައްކާއިރު، ތިނަދޫ ރައްޔިތުންނަށް ދިވެހި ދައުލަތުގެ ފަރާތުން ދީފައިވާ ލާއިންސާނީ، އަނިޔާގެ ވާހަކަ ނުދައްކައި ނިންމާ ނުލެވޭނެއެވެ. މިރަށް އަހަރަމެންނަށް ލިބިއްޖެ، އެވަރުންވެސް ފުދޭ، އެކަމަކު ދައުލަތަކުން ރައްޔިތުންނާއި ދެކޮޅަށް ހިންގާފައިވާ ލާއިންސާނީ އަނިޔާގެ ވާހަކަ ނުދައްކާ ފަސްއެޅުމަށް މަސައްކަތް ދެނެއް ނުކުރެވޭނެއެވެ.\nސަރުކާރުތަކުން ހަޤީޤަތް އޮޅުވާލައި، ދަޢުލަތަށް ނުކިޔަމަންތެރިކަން ދެއްކުމުން، އަޅާފައިވާ ފިޔަވަޅެއްގެ ގޮތުގައި ތިނަދޫން މީހުން ބޭލި ހާދިސާ ދައްކަން އުޅުނަސް، ހަޤީޤަތް އެންމެންނަށް މިއަދު އެގެއެވެ. މިވާހަކަތަށް އަޅުގަނޑުމެންގެ ޅަ ޖީލުތަކަށް ހަޤީޤަތާއި އެއްގޮތަށް ފޯރުކޮށްދޭންޖެހެއެވެ. ކައުންސިލަކަސް، ސަރުކާރަކަސް، މިވާހަކަ ނުދައްކައި ފޮރުވަން އުޅުމަކީ ގޯހެކެވެ.\nއައްޑޫ ސިޓީގެ މޭޔަރުގެ ވަރަށް ޖޯޝުން ފުރިގެންވާ ވާހަކަކޮޅެއް ތިނަދޫގެ ރައްޔިތުންނާއި މުޚާޠަބު ކޮށް، ރޭގެ ހަފުލާގައި، އައްޑޫ ބަހުރުވައިން ދެއްކިނަމަވެސް، ފަހުމްވި މިންވަރަކުން، ތިނަދޫގެ ގިނަ ރައްޔިތުން މޭޔަރާއި އެއްބަސްވެއެވެ. އެވާހަކަތަށް ތިނަދޫއަށް އުފަން ބޭފުޅުން ނުދައްކަން ޖެހޭ ސަބަބެއްނެތެވެ. ވަކި ސިޔާސީ ޕާޓީއެއް ވެރިކަމުގައި އޮތުމުން އަނގަގައި ޓޭޕްއަޅައި، ތުން ފިއްތައިގެން ތިބެންޖެހޭ ސަބަބެއް ނުވިސްނެއެވެ. ކޮންމެ ބަޔަކު ކުރިޔަސް، އަނިޔާ އަނިޔާއަށް ނުވާނޭ ގޮތެއް ނެތެވެ.\nތިނަދޫ ދެވަނަ ފަހަރަށް އާބާދުވިތާ 55 އަހަރު ފުރުން ފާހަގަކުރުމަށް ބޭއްވުނު ކުލަގަދަ ޖަލްސާގައި، ތިނަދޫގެ ރައްޔިތުންނަށް ދައުލަތުން ދީފައިވާ އަނިޔާގެ ވާހަކަ އެމުނާސަބަތުގައި ދައްކަން ބޭނުން ނުވާކަން ދޭަހަވާ އިބާރާތުން، ޖަލްސާ އިންތިޒާމް ކުރިފަރާތުން ބުނެފައިވުމުން، ގިނަ ބަޔެއްގެ ފާޑު ކިޔުންތަކެއް ވަނީ އަމާޒުވެފައެވެ. ތިނަދޫ އަށް އުފަން ހުނަރުވެރި ޝާއިރުން އެމީހުންގެ ޅެންތަކުން، ޅެންބަހުރުވައިން އަނިޔާގެ ވާހަކަ ނުދެއްކުމާއި ދެކޮޅުކަން ހާމަކުރަމުންދާއިރު، ގިނަ ފަރާތްތަކެއް އަންނަނީ އަނިޔާ ފޮރުވައިގެން ނުވާކަމަށް ބުނެ ސޯޝަލް މީޑިޔާގައި ޝުޢޫރު ފާޅުކުރަމުންނެވެ.\nތިނަދޫއަކީ، ހިތްވަރުގަދަ ކާބަފައިންތަކެއް ދިރިއުޅުނު، އަނިޔާއާއި ދެކޮޅަށް ފާޅުގައި ނުކުންނަށް ކެރޭ ހިތްވަރުގަދަ މީހުން ދިރިއުޅެފައިވާ އަދި މިހާރުވެސް ދިރިއުޅެމުންދާ، މުޅިރާއްޖެއަށް ނަމޫނާ ރަށެކެވެ.


Israel Sifainge Hamalaathah Anehkkaaves Palestine Ah, 90 Meehakah Aniyaa! - Vaguthu\nއިސްރާއީލް ސިފައިންގެ ހަމަލާތައް އަނެއްކާވެސް ފަލަސްތީނަށް، 90 މީހަަކަށް އަނިޔާވެއްޖެ\nގުދުސްގައި އިއްޔެ ވެސް އިސްރާއީލް ސިފައިން، ފަލަސްތީނު މީހުންގެ މައްޗަށް ގަދަވެގަނެ ހަމަނުޖެހުން ހިންގުމުގެ ތެރެއިން ފަލަސްތީނުގެ 90 މީހަކަށް އަނިޔާވެއްޖެއެވެ.\nއިއްޔެގެ ހަމަނުޖެހުމުގައި ފަލަސްތީނުގެ 90 މީހަކަށް އަނިޔާވެފައިވާއިރު، މަސްޖިދުލް އަގްސާއަށް އިޒްރާއިލް ސިފައިން ދިން ހަމަލައިގައި 200 އަށް ވުރެ ގިނަ މީހުން ޒަހަމް ވެފައިވާ ކަމަށް ފަލަސްތީނުގެ ރެޑް ކްރެސެންޓުން މައުލޫމާތު ދީފައިވެއެވެ. އަދި އެ ހަމަލައިގައި އިޒްރާއިލް ސިފައިންގެ 17 މީހަކަށް އަނިޔާވެފައިވާކަމަށް ރިޕޯޓުތައް ބުނެެއެވެ.\nއިސްރާއީލް ސިފައިންނާއި ފަލަސްތީނުގެ ރައްޔިތުން ކުރިމަތި ލުމަކަށް ގޮސްފައިވަނީ ގަދީމީ ސަހަރުގައެވެ. ރިއޮޓް ގިޔަރުގައި ތިބި އިސްރާއީލް ސިފައިން ސްޓަން ގްރެނޭޑާއި އެކު ފަލަސްތީނު ޒުވާނުންނާއި ދެކޮޅަށް ވަނީ ފެން ޖަހާފައެވެ. ހަމަލާ ބަދަލު ކުރުމުގެ ގޮތުން ފަލަސްތީނު ޒުވާނުން ވަނީ އިސްރާއީލް ސިފައިންނާއި ދިމާލަށް ގާ އުކާފައެވެ. އިސްރާއީލުން މައުލޫމާތު ދީފައިވާގޮތުން މި ހަމަލައިގައި އިސްރާއީލްެގެ ސިފައިންގެ މީހަކަށް އަނިޔާވެފައިވެއެވެ.\nއަނެއްކާ ވެސް އިސްރާއީލުން ފަލަސްތީނަށް ދެމުންދާ ހަމަލާތައް އިތުރުވެފައިވަނީ އިސްރާއީލުން ހިފާފައިވާ އިރުމަތީ ގުދުސްގައި ދިރިއުޅެމުންދިޔަ ފަލަސްތީނުގެ އާއިލާތަށް އެމީހުންގެ ގެދޮރުން ނެރެ އެތަންތަނުގައި ޔަހޫދީން ވަޒަންވެރި ކުރުވަފާނެ ކަމުގެ ބިރު ފަލަސްތީނު ރައްޔިތުންނަށް ހީވެ އެކަމާއި ދެކޮޅަށް މުޒާހަރާ ކުރަން ފަށާފައިވާ ދަނޑިވަޅެއްގައެވެ.\nއިސްރާއީލުން ފަލަސްތީނުގެ މައްޗަށް ގަދަވެގަނެ އެތައް ބަޔަކު އެމީހުންގެ ގެދޮރުން ނެރެފައިވާ މައްސަލަ ވަނީ ކޯޓަށް ވައްދާފައެވެ. މިކަހަލަ މައްސަލަ ތަކުގައި ވެސް ފަލަސްތީނު ރައްޔިތުންނަށް އިންސާފު ނުލިބި އެމީހުންގެ ހައްގުތައް އިސްރާއީލުން ވަނީ ފޭރިގަނެފައެެވެ.\nމެއި 9, 2021 16:35\nޔާﷲ ފަލަސްތީނުގެ މުސްލިމުންނަށް ނަސްރުދެއްވާނދޭ. އާމީން\nމެއި 9, 2021 22:01\nމެއި 10, 2021 21:53\nތި އިސްރާއީލާ މުސްލިމުޤައުމަކުން ގުޅުންބަހައްޓަންޖެހޭނެ އެއްވެސް ސަބަބެއްނޯންނާނެ. އެމީހުންނެކޭ ޓްރޭނިނގް ދީފަތިބި ކުއްތާ ތަކެކޭތަފާތެއްއެބައޮތްތަ؟ﷲރެހެޔޮރަޙްމަތުން އެނުބައި ޔަހޫދީންތައް ނެތިކޮއްފާންދޭވެ. މާތްﷲ މުސްލިމުންނަށް ކެތްތެރިކަން ދެއްވާ އެބައިމީހުންގެމައްޗަ ނަޞްރު\nދެއްވާ ގަދަކަންދެއްވާނދޭވެ. އާމީން


SunOnline: Covid therey raajjeyge anhenunge rakkaatherikan kashavaru kuran Australiain 4.5 million rufiyaage ehee\nކޮވިޑް ތެރޭ ރާއްޖޭގެ އަންހެނުންގެ ރައްކާތެރިކަން ކަށަވަރުކުރަން އޮސްޓްރޭލިއާއިން 4.5 މިލިއަން ރުފިޔާގެ އެހީ\nމުހައްމަދު އައުޒަމް 11 Aug 2020, 23:32\nއޮސްޓްރޭލިއާއިން ރާއްޖެއަށް ދިން އެހީ ޔޫއެންއެފްޕީއޭ މޯލްޑިވްސްއާ ހަވާލުކުރަނީ--\nކޮވިޑްގެ ބަލިމަޑުކަމުގެ ތެރޭ ރާއްޖޭގެ ގެވެށި އަނިޔާއާއި ދަރިމައިވުމާ ބެހޭ މައުލޫމާތާއި ހިދުމަތްތައް ރާއްޖޭގެ އަންހެނުންނަށް ކަށަވަރުކުރުމުގެ ގޮތުން އޮސްޓްރޭލިއާއިން ތިން ލައްކަ ޑޮލަރު ނުވަތަ (4.5 މިލިއަން ރުފިޔާ)ގެ އެހީ ރާއްޖެއަށް ދީފިއެވެ.\nއެ އެހީ ދޭން ނިންމފައިވަނީ އދ. ގެ ޔުނައިޓެޑް ނޭޝަންސް ޕޮޕިއުލޭޝަން ފަންޑު މޯލްޑިވްސް މެދުވެރިކޮށެެވެ. މިއީ ކޮވިޑާ ގުޅިގެން އޮސްޓްރޭލިއާއިން ދޭ ހަ ލައްކަ ޑޮލަރުގެ އެހީގެ ތެރެއިން ދިން އެހީ އެކެެވެ.\nއެ އެހީ ޔޫއެންއެފްޕީއޭ މޯލްޑިވްސްއާ ހަވާލުކޮށްދެއްވީ ރާއްޖެއާއި ސްރީލަންކާއަށް ކަނޑައަޅާފައިވާ ސަފީރު ޑޭވިޑް ހޮލީއެވެ. އަދި ޔޫއެންއެފްޕީއޭއިން އެ އެހީއާ ހަވާލުވެލެއްވީ ރާއްޖެއަށް އެ ގައުމުން ކަނޑައަޅާފައިވާ ސަފީރު ރިޓްސޫ ނަކެންއެވެ.\nމިއަދު ބޭއްވި އެ ރަސްމިއްޔާތުގައި ސަފީރު ޑޭވިޑް ހޮލީ ވިދާޅުވީ ކޮވިޑް ފަދަ ބަލިމަޑުކަމުގެ ތެރޭގައި ގެވެށި އަނިޔާއާއި ޖިންސީ ގޯނާތައް މުޅި ދުނިޔޭގަައިވެސް އިތުރުވާ ކަމަށާއި އެހެންކަމުން އެފަދަ ކަންތައްތަކުން ރެކެން ހިދުމަތްތައް ރެކެން ރާއްޖޭގެ އަންހެނުންނަށް ހިދުމަތްތައް ލިބުން މުހިންމު ކަމަށެވެ.\nއެ އެހީގެ ދަށުން ސަރުކާރުން ގެވެށި އަނިޔާއާއި ދަރިމައިވުމާ ގުޅޭ ކަންތައްތަކަށް އެހީތެރިކަން ފޯރުކޮށްދިނުމަށް މާލެއާއި ހދ. އަތޮޅުގައި ގާއިމްކޮށްފައިވާ ހެލްތު ރިޕްރޮޑެކްޓިވް ސެންޓަރަށް އެހީތެރިކަން ފޯރުކޮށްދިނުމަށް ވަނީ ނިންމައިފައެވެ.\nޓްރީ ޓޮޕްއިން އިސްޓިއޮޕްރޯސިސްއަށް ވެސް ފަރުވާ ކުރެވޭނެ\nކޮވިޑް-19: މިއަދު ޕޮޒިޓިވްވީ 41 މީހުން


ރައީސް ޔާމީން އެދިވަޑައިގަތީ ޝަރީޢަތް ލައިވްކޮށްދިނުމަށް ރައީސް ޔާމީން އެދިވަޑައިގަތީ ޝަރީޢަތް ލައިވްކޮށްދިނުމަށް\nރައީސް ޔާމީން އެދިވަޑައިގަތީ ޝަރީޢަތް ލައިވްކޮށްދިނުމަށް\nކުރީގެ ރައީސް ޔާމީންގެ އިސްތިއުނާފު މައްސަލާގައި ހުކުމް އިއްވަން ބޭއްވި ޝަރީއަތުގެ މަޖިލީހުގެ ތެރެއިން\nވ.އަތޮޅު އާރަށް ކުއްޔައްދިނުމުގެ މުޢާމަލާތާގުޅޭ ފައިސާ ލޯންޑަރކުރެއްވިކަމަށް ތުހުމަތުކުރެވޭ މައްސަލާގައި ކުރީގެ ރައީސް ޢަބްދުﷲ ޔާމީން ޢަބްދުލްޤައްޔޫމްގެ މައްޗަށް އުފުލާފައިވާ ދަޢުވާގެ ޝަރީއަތް ލައިވް ކޮށްދިނުމަށް ރައީސް ޔާމީންގެ ޤާނޫނީ ވަކީލުން އެދިވަދައިގެންފިއެވެ.\nވ.އާރަށުގެ މައްސަލާގައި ރައީސް ޢަބްދުﷲ ޔާމީން ޢަބްދުލްޤައްޔޫމްގެ މައްޗަށްކުރީ މަނީ ލޯންޑަރިންގއާއި ރިޝްވަތު ޤަބޫލުކުރުމުގެ ކުށުގެ ދަޢުވާއެވެ. ރައީސް ޔާމީންގެ އިތުރުން، މިމައްސަލާގައި ވ.ފެލިދޫ ހަނދުވަރީގެ ޔޫސުފް ނަޢީމްގެ މައްޗަށްވެސް ވަނީ ދަޢުވާ އުފުލާފައެވެ. އޭނާގެ މައްޗަށްކުރީ ރިޝްވަތު ދިނުމުގެ ކުށުގެ ދަޢުވާއެވެ.\nކްރިމިނަލް ކޯޓުގައި މިއަދު ކުރިއަށްދިޔަ ޝަރީއަތުގައި ރައީސް ޔާމީންގެ ފަރާތްޕުޅުން ވަނީ، ޝަރީއަތް ލައިވްކޮށް ދިނުމަށް އެދިވަޑައިގެންފައެވެ. ރައީސް ޔާމީންގެ ޤާނޫނީ ވަކީލް ޑރ.މުހަންމަދު ޖަމީލް އަހުމަދު ވިދާޅުވީ އަންމުކޮށް ހުޅުވާލައިގެން ޝަރީއަތް ކުރުމަށް ގާނޫނު އަސާސީން ކަށަވަރުކޮށްދީފައިވާ ކަމަށެވެ. އެހެންކަމުން މިޝަރީއަތް ލައިވްކޮށް ކުރިއަށް ގެންދެވޭނެ ގޮތެއް ހަމަޖެއްސުމަށް ޑރ.ޖަމީލް ވަނީ އެދިވަޑައިގެންފައެވެ.\nނަމަވެސް މިމައްސަލާގައި ދައުވާ އުފުލާފައިވާ ޔޫސުފް ނަޢީމްގެ ފަރާތްޕުޅުންވަނީ ޝަރީއަތް ލައިވް ކުރުމަށް އިންކާރުކޮށްފައެވެ. އަދި ރައީސް ޔާމީންގެ ޝަރީއަތް ލައިވްކޮށް ގެންދިޔަ ނަމަވެސް މިމައްސަލާގައި އޭނާގެ މައްސަލަ ވަކިން ކުރިއަށް ގެންދިއުމަށް ވަނީ އެދިފައެވެ.\nމިމައްސަލަ ބައްލަވާ އިސް ގާޒީ އަހުމަދު ޝަކީލް ވިދާޅުވީ އެ މައްސަލަ ކޯޓުން ކުރިއަށް ގެންދަނީ އެހެން އާންމު މައްސަލަތަކެކޭ ވެސް އެއް އުސޫލަކުން ކަމަށެވެ. އަދި ޝަރީއަތް ލައިވްކުރަން އެދިފައިވާތީ އެކަމާމެދު އަންނަ ހަފުތާގައި ގޮތެއް ނިންމަވާނެ ކަމަށް އިސް ގާޒީ ވިދާޅުވިއެވެ.\nމައްސަލަ ބައްލަވާ ގާޒީ މިއަދު ވިދާޅުވީ މިމައްސަލައިގައި މިހާތަނަށް ނުލިބިވާ ލިޔުންތައް ދައުވާ ލިބޭ ފަރާތްތަކުން އަންނަ ބުރާސްފަތި ދުވަހުގެ ކުރިން ކޯޓަށް އެންގެވުން އެދޭ ކަމަށެވެ. މިމައްސަލައިގެ އަޑުއެހުމެއް ދެން ބޭއްވުމަށް ހަމަޖެހިފައި ވަނީ މިމަހުގެ 27ވަނަ ދުވަހުއެވެ. އެދުވަހު އޮންނާނީ ދައުވާ އިއްވުމާއި ދައުވާއަށް ޖަވާބުދާރީވުމެވެ.\nއާރަށުގެ މައްސަލައިގެ އިތުރުން ރ.ފުއްގިރި ކުއްޔަށްދޫކުށްގެން ލިބުނު 1.3 މިލިއަން ޑޮލަރު އަމިއްލަފުޅު އެކައުންޓަކަށް ޖަމާކުރެއްވި މައްސަލާގައިވެސް ރައީސް ޔާމީންގެ މައްޗަށް ކްރިމިނަލް ކޯޓުގައިދަނީ ޝަރީޢަތް ހިންގަމުންނެވެ.


ވޭތުވެ ދިޔަ 70 އަހަރުގައި ވެސް ފެންނާނެ އެންމެ ބޮޑު ހަނދު ނޮވެންބަރ 14 ގައި – Ungoofaaru\nބަނޑޭރިގަނޑު/ދިރިއުޅުން/ސައިންސް/ވޭތުވެ ދިޔަ 70 އަހަރުގައި ވެސް ފެންނާނެ އެންމެ ބޮޑު ހަނދު ނޮވެންބަރ 14 ގައި\nވޭތުވެ ދިޔަ 70 އަހަރުގައި ވެސް ފެންނާނެ އެންމެ ބޮޑު ހަނދު ނޮވެންބަރ 14 ގައި\nމުނާޒު މުޙައްމަދު3ނޮވެމްބަރ 2016\nވެތުވެ ދިޔަ 70 އަހަރު ދުވަހުގެ ތެރޭގައި ހަނދު ފެންނާނެ އެންމެ ބޮޑުކޮށް މި ނޮވެމްބަރ މަހުގެ 14 ވަނަ ދުވަހުގެ ރޭ ފެންނާނެ ކަމަށް ފަލަކީ އިލްމުވެރިން ބުނެފިއެވެ. މިއީ 1948 ވަނަ އަހަރު ޖަނަވަރީ އަށް ފަހު ހަނދު ދުނިޔެއާ އެންމެ ކައިރިން އަދި ބޮޑުކޮށް ބަލައިލަން ލިބޭނެ ދުވަހެވެ.\nމި ނޮވެމްބަރ 14 ވަނަ ދުވަހުގެ ރޭގެ ހަނދު އެވްރެޖްކޮށް ހުންނަ ވަރަށް ވުރެ 14 އިންސައްތަ ބޮޑުކޮށް އަދި 30 އިންސައްތަ އަލިގަދަކޮށް ފެންނާނެ ކަމަށް ކަމާބެހޭ ފަރާތްތަކާ ހަވާލާދީ މީޑިއާ ރިޕޯތުތައް ބުނެފައިވެއެވެ. މީޑިއާ ރިޕޯޓުތައް ބުނާގޮތުގައި ދެން ހަނދު އެންމެ އަވަހަށް ވެސް މިހާ ބޮޑުކޮށް ފެންނާނީ 2034 ވަނަ އަހަހަރުގެ ނޮވެމްބަރ 25 ވަނަ ދުވަހުއެވެ. އެހެން ކަމުން މިއީ އަދުގެ ޒުވާނެއްގެ ހަޔާތުގައި ހަނދު ދުނިޔެއާ މިހާ ގާތުން ބަލައިލަން ލިބޭނެ ހަމައެކަނި ފުރުސަތުކަމުގައި ވުމަކީ އެކަށީގެންވާ ކަމެކެވެ.\nމި ގޮތަށް ހަނދު ބޮޑުވުމަށް ކިޔަނީ ‘ޕެރެޖީ މޫން’ ނުވަތަ ‘ސުޕާރ މޫން’ އެވެ. ސުޕަރ މޫން އެއް ފެންނަން ދިމާވަނީ ހަނދުގެ ދައުރުވާ ފަލަކުގެ ނުވަތަ އޯބިޓުގެ ބައްޓަން ބިހުގެ ބައްޓަމަށް ހުންނާތީއެވެ. ހަނދުގެ އޯބިޓުގެ ބައްޓަށް ހުންނަ ގޮތުން އެ އޯބިޓުގައި ދުނިޔެއާ ކައިރި ހިސާބަކާއި ދުރު ހިސާބެއް ހުރެއެވެ. މިގޮތުން ދުނިޔެއާ އެންމެ ކައިރި ހިސާބުގައި ހުންނާނީ 30،000 މޭލެވެ.\nސުޕާރ މޫންގެ ބޮޑުމިން އާދައިގެ ދުވަހެއްގެ ހަނދުގެ ބޮޑުމިނާ އަޅާބަލާއިރު ބޮޑުކަމަށް ފާހަގަ ކުރެވޭނީ އެ ހަނދު އުދަރެހުގައި ފެންނަން ހުންނަ ދިމާއެއްގެ ގޮތުންނެވެ. ހަނދު ސިދާ ބޯމަތީގައި އެއްވެސް ނިވަލެއް ނެތި ފެންނަން ހުންނަންޏާ ހަނދުގެ ކުރިއަށް ވުރެ ބޮޑުކަން ފާހަގަ ކުރުމަކީ އުނދަގޫ ކަމެކެވެ. ނަމަވެސް ސުޕަރ މޫންއެއް އިމާރާތެއް ނުވަތަ ގަހެއްގެ ނިވަލުން ފެންނަ ނަމަ އެ ހަނދާއި އިމާރާތާއި ނުވަތަ ގަހާ އަޅާ ކިޔާލާ އޭގެ ބޮޑުކަމާއި ހައިބަތު ސާފުކޮށް ފެންނަން ހުންނާނެއެވެ. ނާސާގެ އިލްމުވެރިން މިގޮތަށް އެކި ތަންތަނުން ހަނދު ފެންނަގޮތް ތަފާތުވަމީ އޮޕްޓިކަލް އިލިއުޝަންއެއް ކަމުގައި ބުނެއެވެ.\nވޮލީ މުބާރާތުގެ ގުރޫޕް ސްޓޭޖްގެ މެޗުތައް ކުޅެ ނިމިއްޖެ


Kaivenee gai2meehun hoadhi mudhaa courtun beheynee ebbasvumeh ovegen: HC | Mihaaru\nދެމަފިރިން ކައިވެނީގައި ހޯދި މުދާ ޝަރީއަތް މެދުވެރިކޮށް ބެހޭނީ އެއްބަސްވުމެއް އޮވެގެން ކަމަށް ހައި ކޯޓުން ވަނީ ހުކުމް ކޮށްފައި\nކައިވެނީގައި ދެ މީހުން ހޯދި މުދާ ކޯޓު މެދުވެރިކޮށް ބެހޭނީ އެއްބަސްވުމެއް އޮވެގެން: ހައި ކޯޓު\n24 ޖޫން 2020 - 18:01 25 comments\nކައިވެނީގެ މުއްދަތުގައި ދެމަފިރިން ހޯދާފައިވާ މުދާތައް ކައިވެނި ރޫޅުމުން ޝަރީއަތް މެދުވެރިކޮށް ބެހޭނީ ދެ މީހުންގެ ދެމެދުގައި ކުރިން އެއްބަސްވުމެއް ލިޔުމުން ހަދާފައި އޮވެގެން ކަމަށާއި ވަރި ސާބިތު ކުރުމުގެ މައްސަލައިގެ ތެރެއިން އެފަދަ މައްސަލަތައް ނިމެން ޖެހޭނެ ކަމަށް ހައި ކޯޓުން މިއަދު ހުކުމްކޮށްފި އެވެ.\nއާއިލާއާ ބެހޭ ގާނޫނަށް 2016 ގައި ގެނައި އިސްލާހުގެ އޮތް ގޮތުން، ކައިވެނީގެ މުއްދަތުގައި ދެމަފިރިން ހޯދާ މުދަލާއި ފައިސާ ބެހުމާ ބެހޭގޮތުން އެ ގާނޫނުގެ 11 ވަނަ މާއްދާގެ ދަށުން ދެ ފަރާތުގެ ދެމެދުގައި ކުރިން އެއްބަސްވުމެއް ހަދާފައިވާ ނަމަ، އެފަދަ މުދަލާއި ފައިސާ ވަރިކޮށް ދިނުމުގެ ކުރިން ޝަރީއަތް މެދުވެރިކޮށް ދެ ފަރާތުގެ ދެމެދުގައި ހަމަހަމަ އަށް ބެހިދާނެ އެވެ. އެކަމަކު އެފަދަ އެއްބަސްވުމެއް ނެތަސް، އިސްލާމީ ޝަރީއަތުގެ ދަށުން ލިބެންޖެހޭ ހައްގުތައް ދެ މީހުންނަށް ވެސް ލިބޭނެ ކަމަށް އެ ގާނޫނުގައިވެ އެވެ.\nދެމަފިރިއެއްގެ 33 އަހަރުވީ ކައިވެނި ރޫޅުމުން، އެ ދެމީހުންގެ މުދާ ބެހުމަކީ އަންހެނަކު ފެމިލީ ކޯޓަށް ހުށަހެޅި މައްސަލައެއް، އެ ކޯޓުން ބަލައިނުގަތް މައްސަލަ އިސްތިއުނާފު ކުރުމުން ހައި ކޯޓުން މިއަދު ކުރި ހުކުމުގައި ވަނީ ދެމަފިރިން އެކުގައި ހޯދި މުދާ ސުލްހަވެރިކޮށް، އަމިއްލަ އަށް ބެހުމުގެ ބާރު އެ ދެ މީހުންނަށް އަބަދުވެސް އޮންނާނެ ކަމަށެވެ. އެކަމަކު އެ މީހުންގެ މެދުގައި ޚިޔާލު ތަފާތުވުމުން ޝަރީއަތް މެދުވެރިކޮށް، އެ މުދާ ބެހޭނީ އާއިލާއާބެހޭ ގާނޫނުގެ 11 ވަނަ މާއްދާގެ ދަށުން އެ ދެ މީހުންގެ ދެމެދުގައި އެއްބަސްވުމެއް ހެދިފައިވާ ނަމަ ކަމާއި އަދި އެފަދަ އެއްބަސްވުން އޮންނަން ޖެހެނީ ލިޔުމުން ކަމަށް އެ ހުކުމުގައިވެ އެވެ.\n"އަދުލުވެރި ބެހުމަކުން ބެހުމުގެ ބާރު ކޯޓަށް ލިބިގެންވަނީ ކައިވެނީގެ މުއްދަތުގައި ދެމަފިރިން އެކުގައި ހާސިލް ކޮށްފައިވާ މުދަލާއި ފައިސާއާ މެދު އަމަލުކުރާނެ އުސޫލެއް ބަޔާންކޮށް މި ގާނޫނުގެ 11 ވަނަ މާއްދާގައި ބަޔާން ކޮށްފައިވާ އެއްބަސްވުމެއް ދެމަފިރިންގެ ދެމެދުގައި އޮންނަ ހާލަތުގައި އެކަނި،" ހުކުމުގައިވެ އެވެ.\nހުކުމުގައި ވާ ގޮތުން، އެފަދަ އެއްބަސްވުމެއް ނެތަސް، އިސްލާމީ ޝަރީއަތުގެ ދަށުން ދެ މީހުންނަށް ލިބެންޖެހޭ ހައްގުތައް ލިބިދެވޭނެ ކަމަށް އެ ގާނޫނުގެ 32 ވަނަ މާއްދާގެ ށ. ގައި ބަޔާން ކުރަނީ އިއްދައިގެ ޚަރަދާއި ދަރިންގެ ޚަރަދުތައް ފަދަ ޚަރަދުތައް ހަމަޖައްސައި ދިނުމުގެ މަގްސަދުގަ އެވެ. ދެމަފިރިން އެކުގައި ހޯދި މުދާ ބެހުން އޭގެ ތެރޭގައި ނުހިމެނޭނެ ކަމަށް އެ ހުކުމުގައިވެ އެވެ.\nވަރީގެ މައްސަލާގެ ތެރެއިން މުދަލުގެ ބެހުން ނިމިގެންދާން ޖެހޭ\nފަނޑިޔާރު އަލީ ސަމީރު ރިޔާސަތު ބެލެހެއްޓެވި ބެންޗުން އިއްވެވި އެ ހުކުމުގައިވާ ގޮތުން ކައިވެނިކުރާ ވަގުތު އެފަދަ އެއްބަސްވުމެއް ހަދާފައި ނެތަސް، ކައިވެނީގެ މަތީގައި ތިބި ކޮންމެ ވަގުތެއްގައި ވެސް ދެ މީހުންނަށް އެފަދަ އެއްބަސްވުމެއް ހެދިދާނެ އެވެ. އަދި މުދާ ބެހުމުގެ މައްސަލައަކީ ވަރި ސާބިތު ކުރުމުގެ މައްސަލާގެ ތެރެއިން ނިމިފައި އޮންނަން ޖެހޭނެ ކަމެއް ކަން އާއިލާއާބެހޭ ގާނޫނުން އެނގޭ ކަމަށް އެ ހުކުމުގައިވެ އެވެ.\n"އެފަދައިން އެކަން އޮތުމުގެ ބޭނުމެއް ކަމަށް ބެލެވެނީ، ދެމަފިރިންގެ ކައިވެނި ރޫޅުމަށް ފަހު އެ ދެ މީހުން އަޖުނަބީންގެ ގޮތުގައި ތިބޭއިރު ކައިވެނީގެ މަތީގައި ތިބިއިރު ކޮޮށްފައިވާ ކަމެއްގެ މައްޗަށް ކަމަށް ބުނެ އެކަކު އަނެކަކަށް ދަތި ކުރުމުގެ ގޮތުން ނުވަތަ އެ ނޫން ވެސް ބޭނުމަކު އެކަކު އަނެކެއްގެ މައްޗަށް ދައުވާތައް ހުށަހެޅި، ކުރިއަށް ގެންދިއުން ހުއްޓުވުން.." ފަނޑިޔާރު ސަމީރާއި ފަނޑިޔާރު އަބްދުއްރައޫފް އިބްރާހިމްގެ އަޣުލަބިއްޔަތުން ކުރެއްވި އެ ހުކުމުގައިވެ އެވެ.\nޖެންޑާ މިިނިސްޓްރީން ގަވާއިދެއް ނަހަދާ، ކޯޓުތަކަށް ހުރަސް\nއެ ހުކުމުގައިވާ ގޮތުން އެއްބަސްވުމެއް އޮވެގެން ދެމަފިރިންގެ މުދާ ބެހުމުގެ ބާރު ކޯޓުތަކަށް ލިބުނަސް، އެފަދަ ބައެއް މައްސަލަތައް ކޯޓުތަކުން ބެލުމަށް މިހާރު އޮތީ ހުރަސް އެޅިފަ އެވެ. ސަބަބަކީ އާއިލާއާބެހޭ ގާނޫނުގެ ދަށުން ޖެންޑާ މިނިސްޓްރީން ހަދަންޖެހޭ ގަވާއިދު ހަދާފައި ނެތުމުން ކަމަށާއި އެ ގަވާއިދު ނެތީސް، އެފަދަ ބައެއް މައްސަލަތައް ކޯޓުތަކަށް ބެލެން ނޯންނާނެ ކަމަށާއި އަދި އޭގެ ބައެއް މިސާލުތައް އެ ހުކުމުގައި ފާހަގަކުރި އެވެ.\n"ހަމައެކަނި މި ދެ އަކުރުގައިވާ ކަންކަމުގެ މައްޗަށް އެކަނި ބެލި ނަމަވެސް އާއިލާއާބެހޭ ގާނޫނުގެ 32 ވަނަ މާއްދާގައި ބުނާ ފަދަ ގަވާއިދެއް އެކުލަވާލުމުގެ ކުރިން، ކައިވެނީގެ މުއްދަތުގައި ދެމަފިރިން އެކުގައި ހާސިލް ކޮށްފައިވާ މުދަލާއި ފައިސާގެ މައްސަލަ ބައެއް ހާލަތްތަކުގައި ކޯޓުން ބެލެން ނެތް." ހުކުމުގައިވެ އެވެ.\nގާނޫނެއްގައި ވަކި ގޮތަކަށް ވަކި ކަމެއް ކުރަން ލާޒިމް ކުރުމުން އެކަމެއް އެގޮތަށް ކުރުމަކީ ލާޒިމް ކަމެއް ކަމަށާއި އެކަން ނުކޮށްފި ނަމަ، އެއީ ގާނޫނާ ޚިލާފްވުން ކަމަށް އެ ހުކުމުގައިވެ އެވެ. އެހެންވެ، އާއިލާއާބެހޭ ގާނޫނުގެ ދަށުން ދެމަފިރިންގެ މުދާ ބެހުމުގެ އުސޫލު ތަންފީޒު ކުރަން ބޭނުންވާ ނަމަ، މިނިސްޓްރީން ހަދަންޖެހޭ އެ ގަވާއިދުތައް އެކަށީގެންވާ މުއްދަތެއްގެ ތެރޭގައި ހަދަން ޖެހޭނެ ކަމަށް އެ ހުކުމުގައިވެ އެވެ.\nފަނޑިޔާރު ނިޔާޒްގެ ތަފާތުވި ރައުޔު\nއެކަމަކު އެ މައްސަލަ ބެއްލެވި ފަނޑިޔާރުންގެ ތެރެއިން ފަނޑިޔާރު މުހައްމަދު ނިޔާޒްގެ ދެކެވަޑައިގަތީ ދެމަފިރިންގެ މެދުގައި ކުރިން އެއްބަސްވުމެއް ހެދިފައި ނެތަސް، ދެ މީހުން އެކުގައި ހޯދި މުދާ އާއިލާއާބެހޭ ގާނޫނުގެ ދަށުން ޝަރީއަތް މެދުވެރިކޮށް ބެހިިދާނެ ކަމަށެވެ.\nސަބަބެއްގެ ގޮތުގައި ފަނޑިޔާރު ނިޔާޒް ނެންގެވީ އާއިލާއާބެހޭ ގާނޫނުގެ 32 ވަނަ މާއްދާގެ ށ. ގައި، އެއްބަސްވުމެއް ނެތަސް އަދި އޮތަސް އިސްލާމީ ޝަރީއަތުގެ ދަށުން ލިބެންޖެހޭ ހައްގުތައް ދެމަފިރިންނަށް ލިބެންޖެހޭ ކަމަށް ބަޔާން ކުރާތީ އެވެ. އެހެންވެ، ދެމަފިރިން އެކުގައި ހޯދި މުދާ ބެހޭނީ އެއްބަސްވުމެއް އޮވެގެން އެކަނި ކަމަށް ބެލުމަކީ އިންސާފެއް ނޫން ކަމަށް ފަނޑިޔާރު ނިޔާޒްގެ ރައުޔުގައިވެ އެވެ.\nއެހެންވެ، އެ މައްސަލަ ފެމިލީ ކޯޓުން ބަލައި ގޮތެއް ނިންމަން ފަނޑިޔާރު ނިޔާޒް ރައުޔު ނެރުއްވި އެވެ.\nއެކަމަކު ފަނޑިޔާރު ސަމީރާއި ފަނޑިޔާރު ރައޫފްގެ އަޣުލަބިއްޔަތުން ނިންމެވީ ފެމިލީ ކޯޓަށް ހުށަހެޅި މައްސަލާގައި އެފަދަ އެއްބަސްވުމެއް ހަދާފައި ނެތުމުންނާއި އަދި ވަރި ސާބިތު ކުރުމުގެ ކުރިން އެފަދަ މައްސަލައެއް ކޯޓަށް ހުށަހަޅާފައި ނެތުމުން އެ މައްސަލަ ފެމިލީ ކޯޓުން ބަލައިނުގަތީ ރަނގަޅަށް ކަމަށެވެ.\nއިތުރު ލިޔުންތައް ހައި ކޯޓް ފެމިލީ ކޯޓު ކައިވެނި\nވީޑިއޯ މެދުވެެރިކޮށް އެންމެ ގިނަ ކައިވެނި އޮތީ މިއަދު


Eagles Gai Othy Rangalhu Squad Eh, Match Ah Thayyaru- Shaazly - Vaguthu\nމެޗުގެ ކުރިން ބޭއްވި ނޫސްވެރިންގެ ބައްދަލުވުމުގެ ތެރެއިން-- ފޮޓޯ: އަދަދު\nއޭއެފްސީ ކަޕުގެ ކޮލިފައިންގެ ޕްރިލިމިނަރީ ފުރަތަމަ ބުރުގައި ބޫޓާނުގެ ޗެމްޕިއަން ތިމްޕޫ ސިޓީ އެފްސީއާ ދެކޮޅަށް ނުކުންނައިރު އީގަލްސްގައި މިހާރު އޮތް ސްކޮޑާމެދު ހިތްހަމަޖެހޭ ކަމަށާއި ލީގުގައި މިހާތަނަށް ދެ މެޗު ލިބުނު ނަމަވެސް ޓީމު އޮތީ ފުރިހަމައަށް ތައްޔާރަށް ކަމަށް އީގަލްސްގެ ކޯޗު މުޙައްމަދު ޝާޒްލީ (ޝާޒް) ބުނެފިއެވެ\nމިދިޔަ ސީޒަނުގެ ލީގުގެ ދެވަނަ ހޯދި ޓީމުގެ ހައިސިއްޔަތުން އޭއެފްސީ ކަޕުގެ ޕްރީލިމިނަރީ ބުރުގައި ވާދަކުރާ އީގަލްސް ޓީމަށް މި މެޗުގެ ކުރިން ލިބުނީ ލީގުގެ ދެ މެޗެވެ. ނަމަވެސް ޝާޒްލީ ހުރީ މި ދެ މެޗާއެކުވެސް ޓީމާއި މެދު ހިތްހަމަޖެހިފައެވެ. ލީގު މެދުކަނޑާލުމަށްފަހު އަލުން ކުޅުމުގެ ފުރުސަތު ދީފައިވަނީ ފެބްރުއަރީ 25 ގައެވެ.\nތިމްޕޫ ސިޓީއާ ދެކޮޅަށް ކުޅޭ މެޗުގެ ކުރިން ބޭއްވި ނޫސްވެރިންގެ ބައްދަލުވުމުގައި ވާހަކަދައްކަމުން ޝާޒްލީ ބުނީ ދިމާވި ގޮންޖެހުންތަކާއި މެދު މިހާރު އެހާ ނުވިސްނާ ކަމަށާއި ހުރިހާވެސް ވިސްނުމެއް ހުރީ މާދަމާ ކުޅޭ މެޗުން މޮޅުވުމަށް ކަމަށެވެ. އަދި މި ކަހަލަ މެޗަކަށް ނުކުންނައިރު، ރަނގަޅު ބިދޭސީ ކުޅުންތެރިން ތިބުމަކީ އީގަލްސްއަށް ލިބޭނެ ފައިދާއެއް ކަމަށްވެސް ޝާޒްލީ ބުންޏެވެ\nއޭއެފްސީ ކަޕަށް ޓީމު ވަރުގަދަކުރުމުގެ ގޮތުން ލުބުނާނުގެ ޒުވާން ޤައުމީ ޓީމަށް ކުޅެފައިވާ ގޯލްކީޕަރު މުޙައްމަދު ތޯހާ އާއި، ރަޝިއާގެ ފޯވާޑް ވްލަޑިސްލާވް ކޮރްމިޝިނާއި، ކުލަބު ގްރީން ސްޓްރީޓްސްއަށް ކުޅެމުން އައި މިސްރުގެ ޑިފެންޑަރު އެލްސައީދު މަހުމޫދުގެ އިތުރުން ތަޖުރިބާކާރު މިޑްފީލްޑަރު އަދި ކުޅިވަރާ ބެހޭ ވުޒާރާގެ ސްޓޭޓް މިނިސްޓަރު އަސްހަދު އަލީ (އަޑުބަރޭ) ވެސް ވަނީ އީގަލްސްއާ ގުޅިފައެވެ.\nމެޗުގެ ކުރިން އީގަލްސް ބޭއްވި އެންމެ ފަހު ފަރިތަކުރުމުގެ ތެރެއިން\nއީގަލްސްގެ ކެޕްޓަން ހުސެއިން ޝިފާއު ޔޫސުފް (ކުރޯ) ބުނީ ހުރިހާ ކުޅުންތެރިންގެ ފޯކަސްވެސް ހުރީ މެޗުން މޮޅުވުމަށް ކަމަށާއި، މި މެޗަށް ޓީމު ވަރަށް ބޮޑަށް ތައްޔާރުވެފައިވާ ކަމަށެވެ.\nބޫޓާންގެ ތިމްޕޫ ސިޓީ އެފްސީއާއި ރާއްޖޭގެ ކުލަބް އީގަލްސް ބައްދަލުކުރާ މެޗު ފަށާނީ މާދަމާ ހަވީރު 16:00 ގައެވެ.\nއޭޕްރީލް 6, 2021 22:15\nދަނޑަށް ވަދެވޭ ތަ؟


Ashutosh ge aa film Farhan ah | Mihaaru\nއަޝުތޯޝް ގޮވަރިކާގެ އާ ފިލްމު ފަރުހާން އަޚްތަރަށް\n11 ނޮވެމްބަރ 2020 - 10:19\nބޮލީވުޑްގެ އެންމެ ހުނަރުވެރި ޑައިރެކްޓަރުންގެ ތެރޭގައި ހިމެނޭ އަޝުތޯޝް ގޮރަވިކާގެ އާ ފިލްމު ފަރުހާން އަޚްތަރާ އެކު ހަދަން ނިންމައިފި އެވެ.\nފިލްމީ ޚަބަރުތައް ގެނެސްދޭ ނޫސްތަކުން ބުނި ގޮތުގައި މި ފިލްމު ހަދަން ނިންމާފައި ވަނީ އަޝުތޯޝްގެ އަމިއްލަ ފިލްމު ކުންފުނި އަޝުތޯޝް ގޮވަރިކާ ޕްރޮޑަކްޝަނާއި ފަރުހާންގެ އެކްސަލް އެންޓަޓައިންމަންޓް ގުޅިގެންނެވެ. އާންމުކޮށް ޕީރިއަޑް ޑްރާމާތައް ހަދާ އަޝުތޯޝްގެ އާ ފިލްމަކީ ކޮންޓެމްޕޮރަރީ އެކްޝަން ފިލްމެކެވެ.\nބޮލީވުޑް ހަންގާމާ އިން ބުނި ގޮތުގައި އަދި ރަސްމީކޮށް ނަމެއް ހަމަނުޖައްސާ ފިލްމުގައި ފަރުހާން ކުޅޭނީ ފޮރެސްޓް ރޭންޖާއެއްގެ ރޯލެވެ. އަދި މީގެ މައިގަނޑު ޕްލޮޓަކީ ޖަންގަލިތައް ޕެޓްރޯލްކުރަން އުޅުމުގެ ތެރޭގައި ފޮރެސްޓް އޮފިސަރުން ކުރިމަތިލާ ނުރައްކާތެރި ހާދިސާތަކެވެ.\nހަންގާމާ އިން ބުނީ ފިލްމުގެ ސްކްރީންޕްލޭ ލިޔަނީ ފަރުހާންގެ ބައްޕަ ޅެންވެރިޔާ ޖާވިދު އަޚްތަރު ވެސް ހިމެނޭ ބޮޑު ޓީމަކުން ކަމަށާއި ސްކްރީންޕްލޭގެ މަސައްކަތް މި ވަގުތު ވަރަށް ބާރަށް ކުރިއަށްދާ ކަމަށެވެ. ފިލްމުގެ ޝޫޓިން ފަށަން ޕްލޭންކުރަނީ އަންނަ އަހަރުގެ މެދުތެރޭގަ އެވެ.\nމި ފިލްމު ވާނީ އަޝުތޯޝްއާ އެކު ފަރުހާން މަސައްކަތްކުރާ ފުރަތަމަ ފިލްމަށެވެ. އޭނާގެ ކުރިއަށް އޮތް ފިލްމަކީ 2013 ގެ ބައޮގްރަފިކަލް ޑްރާމާ "ބާގް މިލްކާ ބާގް" އިން އެންމެ މޮޅު އެކްޓަރުގެ ނެޝަނަލް އެވޯޑް ހޯދައި ދިން އޯމް ޕްރަކާޝް މެހެރާގެ "ތޫފާން" އެވެ. މި ސްޕޯޓްސް ޑްރާމާގައި ފަރުހާން ފެނިގެން ދާނީ ބޮކްސިންތެޅުންތެރިއެއްގެ ރޯލުންނެވެ. ފިލްމު އަންނަ އަހަރަށް ފަސްކޮށްފައިވާ އިރު އޭނާ އެންމެ ފަހުން ފެނިފައި ވަނީ މިދިޔަ އަހަރު ރިލީޒްކުރި "ދަ ސްކައި އިޒް ޕިންކް" އިންނެވެ.\nއާމިރު ޚާންގެ "ލަގާން" އާއި ޝާހްރުކް ޚާންގެ "ސްވަދޭސް" ގެ އިތުރުން ރިތިކް ރޯޝަންގެ "މޮހެންޖޮ ދާރޯ" ގެނެސްދިން އަޝުތޯޝްގެ އެންމެ ފަހުގެ ފިލްމަކީ މިދިޔަ އަހަރު އަރުޖުން ކަޕޫރާއި ސަންޖޭ ދަތާ އެކު ގެނެސްދިން "ޕާނިޕަތު" އެވެ.


3 Atholhehge Rahthah gulhaalan iulaankoffi | Mihaaru\nޚަބަރު / ނެޝަނަލް ޕްލޭނިން އެންޑް އިންފްރާސްޓްރަކްޗަރު\nތ. ވޭމަންޑޫގައި ބަޔަކު ހަރަކާތްތެރިވަނީ: ވޭމަންޑު އާއި ކިނބިދޫ ކޯޒްވޭ އަކުން ގުޅާލަން މި ސަރުކާރުން ވަނީ ނިންމާފައި.\n10 ޖުލައި 2019 - 10:44\nލ. އާއި ތ. އަތޮޅުގެ ރަށްތަކެއް ކޯޒްވޭއިން ގުޅާލުމަކީ ރައީސް އިބްރާހިމް މުހައްމަދު ސޯލިހުގެ ރިޔާސީ ވައުދެކެވެ. ކެމްޕެއިންގައި އެ ރަށްތަކަށް ވަޑައިގެން ރައީސް ވަނީ އެ ރަށްތައް ގުޅާލައްވާނެ ކަމަށް ވިދާޅުވެފަ އެވެ.\nDhanbidhoo aai Isdhookalaidhoo gulhaalaanan: Ibu\nލ. ރަށްތަކެއް ގުޅާލުމަށް ރައީސް ވައުދުވުން--\nޕްލޭނިން މިނިސްޓްރީން މިދިޔަ ހޯމަ ދުވަހުކޮށްފައިވާ އިއުލާންގައި ބުނެފައިވާ ގޮތުން މުޅިންހެން ގުޅާލަނީ އެއް ފަޅެއްގައި އޮންނަ ރަށްތަކެކެވެ.\nރަށްތައް ގުޅާލާ ގޮތް\n* ލ. ކުނަހަންދޫ - ލ. މެންދޫ ކޯޒްވޭ\n* ލ. ކަލައިދޫ - ލ. ދަނބިދޫ ކޯޒްވޭ\n* ލ. ހިތަދޫ - ލ. މެންދޫ ކޯޒްވޭ\n* ތ. ވޭމަންޑޫ - ތ. ކިނބިދޫ ކޯޒްވޭ\n* މ. މުލި- މ. ނާލާފުށި ކޯޒްވޭ\nއެ މަޝްރޫތަކަށް ޝައުގުވެރިވާ ފަރާތްތަކަށް މައުލޫމާތު ދިނުމަށް މިއަދު ބައްދަލުވުމެއް ދިނުމަށް ވަނީ ނިންމައިފަ އެވެ. ޕްރޮޕޯސަލް ހުށަހެޅުމުގެ ސުންގަޑިއަކީ އަންނަ ބުދަ ދުވަހެވެ.\nއައްޑޫ ސިޓީ އާއި ލ. އަތޮޅުގެ އިތުރުން ރާއްޖޭގެ އެހެން ހިސާބުތަކުގެ ބައެއް ރަށްތައް މީގެ ކުރިން ވެސް ވަނީ ކޯޒްވޭތަކުން ގުޅާލައިފަ އެވެ.\nތަރައްގީގެ މަޝްރޫއުތައް ދިވެހި ސަރުކާރު ލ. އަތޮޅު ތ. އަތޮޅު މ. އަތޮޅު މ. މުލި ތ. ވޭމަންޑޫ ލ. ކުނަހަންދޫ ތ.ކިނބިދޫ ލ. ހިތަދޫ ލ. ދަނބިދޫ ނެޝަނަލް ޕްލޭނިން އެންޑް އިންފްރާސްޓްރަކްޗަރު\n35 ކޮމެންޓް, 101 ރިއެކްޝަންސް\n300މ ޑޮލަރުހޭދަކޮށް ބްރިޖްއަޅާފައި އެއިންއަގުނެގުމެއްނެތި މާލޭގައި އަނެއްކާވެސް 488މ ޑޮލަރުގެބްރިޖެއް އަޅަން ސޯލިޙްގެސަރުކާރުންނިންމެވީ ކޮންއުސޫލަކުންތޯ؟ * * އާބާދީގެ4ބައިކުޅަ އެއްބަޔަށްވުރެ ގިނަމީހުން ދެކުނު3އަތޮޅުގައި އުޅޭއިރު 30 ހާސް އައްޑޫ ސިޓީގައި ދިރިއުޅޭ. * * ރައީސް މައުމޫނާއި، ނަޝީދު އަދި ޔާމިންވެސް ވިދާޅުވެފައިވަނީ “ރަނގަޅުއަގަކަށް ހުޅުމީދޫ - ހިތަދޫ ބްރިޖަކުންގުޅާލެވޭނެ” ކަމަށް. މިއީ ޢިންތިހާބްގައި ވޯޓްދެއްވުމުގެ މުހިންމުއެއްބޭނުން.\nއައްޑޫގެ ރަޖިސްޓްރީގައި 30000 މީހުން ތިބި ނަމަވެސް، އޭގެތެރެއިން ބޮޑު ބައެއް ދިރިއުޅެނީ މާލޭގައި. މާލޭގައި އުޅޭ ގިނަ އައްޑޫ މީހުން މިހާރު ތިބެނީ މާލެ ވެފަ. ގިނަ މީހުން ލަދުގަނޭ ތިމަންނާމީ އައްޑޫ މީހެކޭ ބުނަންވެސް\nމަމީ އައްޑު މީހެއް މާލޭގެ ބިން ވެސް އޮވޭ މިހާރު.. އަހަރެންގެ ދަރިން ހުންނާނީ އައްޑު ގަ ރެޖިސްޓްރީ ކޮއްފަ... މާލެވެގެން މާލެ މީހުނަ ލިބެނީ ކޯޗެއްބާ؟\nތިޔާއީ ފޫނެތް ފަޔަށް ފެން ފުރުން ފަދަ ކަމެކޭ ބުނަން މަމެން ނެތީމޭ...\nއަދި މީހުން ހޭލުންތެރިވެސް ކުރުވާތި. މިހާރު ވާގޮތަކީ އަވަށު ވާދަވެރިކަމުގަ ރަށުވާދަވެރިކަމުގަ ރުޅިއަންނަފަހަރު ގޮސް މަގު ދެބުރިކޮއްލާތަން އަންނަނީ، އެއީ އެންމެންނައްވެސް ލިބޭ ގެއްލުމެއް.\nތަމަމެން ދެން ބޑިހަދާ، މިފެންނަނީ ތަރައްގިއަކީ، ވައްކަން ކޮށް މުޅި އިގުތިސާދު މާލެ ފަޅުތެރެއަށް އާދޭ! އަޅުގަނޑަށް ފެނުނު އެއްމެ ބޮޑު ބިޔަ މެގަ ޕުރެޖެކުޓަކީ ޑރ. އަފުރާޝީމު އަލީގެ މަރުގެ ރިޕޯރޓު.. އެހޮޔޮ ނުކައި ނުބޮއި ތިބެން ޖެހުނަސް ކޯޓުތައްޠޯހިރުކޮށް ދެއްވާ ރައީސު.... އެއްމެ ފުރަތަމަވެސް އެކަންނުކޮށް އެހެން ޕުރެޖެކުޓެއް މަމެން ނަށް ހަރާމް\nއެއްފަސް ކުރުން ނޫން ތޯ ހައްލަކީ؟؟؟؟\nއެއްމެ މުއްސަދި މީހާވެސް ރަގަޅަށްދަނޭ މާލޭބުރިޖުން އޭނާއަށް އިންތިހާއަށް މަންފާވިޔަސް އެއީ މުޅިގައުމުގެ އެދޭގޮތް ނޫންކަން، މިގޮތަށް އަތޮޅުތެރޭ ރައްތައް ގުޅާލުމުން އެރަށުގަހުރި ، (މުއްސަދިމީހާ ދެކޭ) ފަގީރުމީހާގެ ތަނަވަސްކަން އިތުރުވެ، ކޮންމެ 5އަހަރަކުން އެމީހުން ކާރިއަށް ގޮސް އެނޑާފޮނި ނުވިކޭނެކަން އަދި މާލޭގަ 20 - 30 ހާސް ރުފިޔާއަށް ކުއްޔަށްދީފަ ހުންނަ އިމާރަތްތައް ކުއްޔަށް ހިފާނެމީހަކު ނެތި ހުސްވާނެކަން..\nތީ ހަމަ ހިޔާލީ ފޮލައެކެވެ. އައްޑޫގަ ބިމާ ގުޅުވާފަ ހުރި ރައްތައް މަދީތަ؟ މިތާ ނޫޅޭ މީހެއް. އެންމެން ގޮސް ހުޅުމަލޭ ބްރިޖްގަ ދުއްވަނީ.\nމިފެށެނީ މެގަ ޕްރޮޖެކްޓުތައް... މެގަޕްރޮޖެކްޓޭކިޔާ މިތާ ކާރުހާނާއެއް އުފައްދައިގެން ކެވޭނެ ރާކަނިމަހެއް ނޯންނާނެ..\nތަރައްޤީއަށް ޓަކައި ތިޔަ އަޅުއްވައިދެއްވަނީ ވަރަށް ރަނގަޅު ފިޔަވަޅެއް ތިޔައީ ގިނަ ރައްޔިތުން ތަކެއްގެ ގިނަދުވަސްވީ އުއްމީދެއް ރިޔާސީ ކެމްޕޭނުގެ ވަޢުދު ފުޅެއްވެސްމެ ތިޔަ މަސައްކަތްޕުޅަށް ކުރިއެރުމާ ފާގަތި ކަމަށް އެދެން ސަރުކާރު ކަންކަން ކުރިޔަށް ގެންދަވާލެއް ވަރަށް ހަރުދަނާކަމަށް ފެނޭ !\nކަލޭ ހާދަ މޮޔައޭ..ތަރައްގީ ކިޔަން އިގުނީމަ ނިމުނީ\nވަޓް އަ ޖޯކް. ނުވާނެ ތިކުދިންނަކަށް. މީހުން ޖަލަށްލުން ނޫން ކަމެއް ނުވާނެ. ތިއީ ލޮލުގަ އަޅުވާ އަނދުން.\nތިއީ އެންމެ ތާކުން ތާކު ނުޖެހޭ ހިސާބު ގަނޑު ދޯ. ގިނަ ދިވެހިން ލާމާއި މީމުގެ މުއްޔަށް ދާހިތް ނުވަނީ އެ ހިސާބު މީހުން އެހެން ދިވެހިންނަށް އިހުތިރާމް ނުކުރާތީއޭ ބުނާ އަޑު އަހަން. ހާއްސަކޮށް ލާމު އަތޮޅުގައި ޕާޓޭން ގިނަވުމާއި ވައްކަމާ ފޭރުން އެހާ ބޮޑު\nހަަހަ ވަޓް އަ ޖޯކް. ދެން މާލޭގަ ޕާޓޭން މަދުކަމުންތަ އެންމެން މާލެ އަންނަނީ\nލ. އަށް އެންމެދާހިތްވަނީވެސް


Bodu Khabaru - Koshithakah Vure Kotharu Gina Vehjje!\nކޮށިތަކަށް ވުރެ ކޮތަރު ގިނަވެއްޖެ!\n04 ޑިސެމްބަރ 2020 - 23:30:23\n"ގޯތިގެދޮރުގެ ދަތިކަމާއި ބޯހިޔާވަހިކަމުގެ މައްސަލައަށް ހައްލު ހޯދައިދިނުމުގެ ގޮތުން، އާއިލާތަކަށް ދިރިނޫޅެވޭ ވަރުގެ ކުދި ބިންކޮޅުކޮޅުގައާއި، ކުދިކުދި ފްލެޓްތަކުގައި ދިރިއުޅޭ ފަރާތްތަކަށް އެމީހުން އިޚްތިޔާރުކުރާ އެހެންތަނަކުން އެކަށީގެންވާ ވަރުގެ ގޯއްޗެއް ފޯރުވައިދެވޭނެއެވެ. މާލޭގައި އެކަށީގެންވާ ވަރުގެ ބިމެއް އޮވެ، އިމާރާތްކުރާނެ ތަނަވަސްކަން ނެތިފައިވާ އާއިލާތައް ދެނެގަނެ، އެފަރާތްތަކަށް ލުއިފަސޭހަކޮށް ގެ އިމާރާތްކުރެވޭނެ މަގު ކޮށައިދެވޭނެއެވެ. މިގޮތުން އިސްކަންދޭ ފަރާތްތަކުގެ ތެރޭގައި އެކަނިވެރިމައިން ހިމެނޭނެއެވެ."\nމިއީ ހަތަރު ލީޑަރުންގެ ކޯލިޝަން ސަރުކާރު ވެރިކަމާއި ހަވާލުވުމަށްފަހު ރާއްޖޭގައި ޒަމާންތަކަކަށް ހައްލުނުވެ އޮތް ބޯހިޔާވަހިކަން ކަށަވަރު ކޯށްދޭނެ ކަމުގެ ޔަގީންކަމާއި އެކު މިހާރުގެ ސަރުކާރުން ވީހާ ވައުދެވެ. ވެފައިވާ ވައުދުތަކުގެ ފުރިހަމަ ކަމާއި މިއިން ކޮންމެ ވައުދަކީވެސް ރައްޔިތުން ނުހަނު ފެންބޮވައިގެންފައިވާ ކަމަކަށް ވީހިދު އޭރުގެ ސަރުކާރަށް "ނޯ" ޖަހައި މި ސަރުކާރަށް "ޔެސް" ޖުހުނު ސަބަބަކީ ވެސް ބޯހިޔާވަހިކަމެވެ.\nއުއްމީދާއިއެކު ތިމާ އުޅުނު ކުޑަކުޑަ އަލިފާން ފޮށިން ސަލާމަތްވެ ހަމަޖެހުމުގެ ނޭވާއެއް ލިބޭނެ ބޯހިޔާވަހިކަމެއް ހޯދުމުގެ އުންމީދުގައި ސަރުކާރަށް "ޔެސް" ޖެހީ އޭރުގެ ސަރުކާރުން އެޔޮށްވަރުން ހުޅުމާލޭ ކޮޅުން ބިމެއް ހިއްކާގެން ބޮޑު އުސް ނަލަ ކުލަބަރީގެ އިމާރާތެއް އެ ރައްޔިތުންނަށްޓަކައި ހަދިޔާ ކުރަން ތައްޔާރުވެފައި އޮށްވައެވެ.\nމހާރުގެ ސަރުކާރުން ދެއްކި ނަލަ ރީތި ހުވަފެންތަކާއި އެ "އެކުލަބަރި އިމާރާތް"ވެސް ރައްޔިތުންނަށް ނުފެނުއިރު މިހާރުގެ ސަރުކާރުން ރައްޔިތުންނަށްވީ ވަރުގަދަ ވައުދު ފުއްދަން އެންމެ ފުރަތަމަ ކަޅި ހުއްޓުނީވެސް އެ ކުލަބަރި އުސް އިމާރާތެށެވެ. އެހެންނަމަވެސް މި ސަރުކާރަށް ދެއަހަރު ވެގެން ދިޔައިރުވެސް އެތަނުް ރައްޔިތުންނަށް ފިލާކޮޅެއް ހާ ހިސާބުވެސް ރައްޔިތުންނަށް ދެވިފައި ނެތެވެ.\nސަބަބަކަށްވީ ބޭރުގައި ކިތަންމެ ކުލައެއް ލާ ޒީނަތްތެރިކޮށް އޮތަސް ތަންކޮޅަކީ ކޮތަރު ކޮށްޓަަކަށް ވުމެވެ. ސަރުކާރުން ނޫސްވެރިންނަށް އެތަން ދައްކާލަމުން ބުނެފައިވަނީ އެއީ ބޭރަށް ފެންނަން ހުރި "ކުލަފޮށްޓެއް" ކަމަށެވެ. އަދި އެތެރެއަކީ ކޮތަރުކޮށްޓަކަށްވެފައި އެއީ ރައްޔިތުންނަށް ހައްގު މިންވަރު ނޫން ކަމަށެވެ. އެއީ ތެދެކެވެ. ތަން ފެންނަންހުރީ ކުލަފޮށްޓެއްހެން އެތެރެ ކޮތަރުކޮށްޓެއްހެނެވެ. ތަންކޮޅު މާބޮޑަށްވެސް ކުޑައީއެވެ. އެހެންނަމަވެސް އެތަން މީޑިއާތަކަށް ފެނި ސޯޝަލް މީޑީއާގައިވެސް ޢާއްމުވެގެން ދިޔުމަށްފަހުވެސް ރައްޔިތުން ބުނީ އެ ކޮތަރު ކޮށިވެސް ހަމަ "އޯކޭ" ކަމަށެވެ. ވާނީވެސް އެހެންތާއެވެ. މިހާރު އުޅެނީ އަލިފާން ފޮށްޓެއްގައެވެ. ގިނަ ރައްޔޮތުންގެ ދިރިެޅުމުގެ ފެންވަރު ހުރީ މިގޮތަށެވެ. ފަސް ހަތަރު މީހުންގެ އާއިލާ ގޮވާގެން އުޅެން ޖެހިފައ އޮތީ އަލިފާން ފޮށްޓެއްވަރު ކޫޑަތަންކޮޅެއްގައި އެވެ. އެެހެންކަމުން އެ ކޮަތަރު ކޮށިވެސް އަލިފާން ފޮށްޓެއްގައި އޮތުމަށް ވުރެ މާ ރަނގަޅުވަނީއެވެ.\nކޮންމެއަކަސް ބޯހިޔާވަހިކަމުގެ މައްސަލައަކީ ސެންސިޓިވް މައްސަލަ އެކެވެ. ރަށްރަށުގެ މީހުން ދިރިއުޅުން ބިނާ ކުރަން މާލެ އަންނަން މަޖުބޫރުކޮށް، ބޮޑެތި ކުލި ދީގެން އުޅެން ޖެހުމުން އެމީހުންގެ ދިރިއުޅުން ހޭދަ ކުރަނީ ކުލި ދެއްކުމުގެ ވައްބުރެއްގެ ތެރޭގަ އެވެ. ތޮއްޖެހިފައިވާ ކުދިކުދި ތަންކޮޅުގައި އުޅޭ މާލޭ މީހުން ދާނެ ވަކި އެހެން ރަށެއް، ގެދޮރެއް ނެތި، ދިރިއުޅުން އެގޮތުގައި ވޭތުކޮށް މަރުވެ ދަނީ އެވެ. އެފަދަ އާއިލާތަކުގެ ޒުވާނުން ބޮޑެތިވެ މީހުންނާ ކައިވެނިކޮށްގެން ދާން ޖެހެނީ ވެސް ހަމަ ކުއްޔަށެވެ.\nމިފަދަ އެތައް ސަބަބުތަކާއި ހެދި ގެދޮރުގެ ދަތިކަމުގެ ވާހަކަ ނުފެންނަ، އަޑު ނީވޭ ދުވަހެއް ނުދެ އެވެ. އެއީ ކޮތަރު ކޮށްޓަކަސް މިއަދު އެ ކޮށިތައް ރައްޔިތުންނަށް ވަނީ އިންތިހާ ބޭނުންޖެހިފައެވެ. މިއަދު މިވަނީ ކޮށިތަކަށް ވުރެ ކޮތަރު ގިނަވެފައެވެ.\nވަގުތަށް ބޭނުންވާ އެންމެ އަސާސީ އެއް ހައްގަކީ މިއީ އެވެ. ފަހުރުވެރި އާއިލާއެއް ބިނާކުރަން ދިރިއުޅެވޭނެ އެކަށީގެންވާ ބޯހިޔާވަހިކަމެވެ. "ބޯހިޔާވަހިކަން ލިބުމަކީ ދިވެހި ރައްޔިތުންގެ އަސާސީ އަދި ފަރުދީ ހައްގެއް ކަމަށް ބަލައިގަނެ، ފަރުދުންނާއި، އެމީހުންގެ އާއިލާތަކަށް އެކަށީގެންވާ ލުއި އަގެއްގައި ބޯހިޔާވަހިކަން ހޯދޭނެ މަގުފަހިކޮށްދެވޭނެ" ކަމަށް މެނިފެސްޓޯގައި ބުނެފައިވާ ބުނުން މިއަދު އަމަލުން ދައްކަން ވެއްޖެ އެވެ.


ޔޮވިޗް އަނބުރާ ފްރެންކްފަޓާ ގުޅުނީ ލޯނު އެއްބަސްވުމެއް ދަށުން\nޔޮވިޗް ފްރެންކްފަޓަށް ބަދަލުވުން\nޔޮވިޗް އަނބުރާ ފްރެންކްފަޓަށް\nޔޮވިޗް މީގެ ކުރިން ވަނީ ފްރެންކްފަޓުގައި ދެ ސީޒަން ހޭދަކޮށްފައި\nކ. މާލެ | 13 ޖެނުއަރީ 2021 | ބުދަ 18:03 | 2,067\nމީގެ ކުރިން އެއިންޓްރެކްޓް ފްރެންކްފަޓަށް ކުޅުނު ސާބިއާގެ ޒުވާން ފޯވާޑް ލޫކާ ޔޮވިޗް - ގެޓީ އިމޭޖާސް\nލޯނު އެއްބަސްވުމެއްގެ ދަށުން ރެއާލް މެޑްރިޑަށް ކުޅެމުން އަންނަ ސާބިއާގެ ޒުވާން ފޯވާޑް ލޫކާ ޔޮވިޗް، އޭނާގެ ކުރީގެ ކުލަބު އެއިންޓްރެކްޓް ފްރެންކްފަޓާ ގުޅިއްޖެއެވެ.\nފްރެންކްފަޓް ދޫކޮށް 2019 ވަނަ އަހަރުގެ ޖޫން މަހު 60 މިލިޔަން ޔޫރޯއަށް ރެއާލާ ގުޅުނު ޔޮވިޗަށް އެ ޓީމުގައި އެންމެ އެދެވޭ ކުޅުމެއް ދެއްކިފައެއް ނުވެއެވެ. އެގޮތުން މިދިޔަ ދެ ސީޒަނުގައި އޭނާ ރެއާލަށް ކުޅެދީފައިވަނީ އެންމެ 32 މެޗެވެ. އަދި މި މެޗުތަކުގައި ޔޮވިޗަށް ކާމިޔާބުކުރެވިފައިވަނީ އެންމެ ދެ ލަނޑެވެ.\nއެއާއެކު ރެއާލުން ވަނީ މި ސީޒަން ނިމެންދެން ލޯނު އެއްބަސްވުމެއްގެ ދަށުން ޔޮވިޗް ފްރެންކްފަޓަށް ދޫކޮށްފައެވެ. ސްކައި ސްޕޯޓްސްއަށް ދިން އިންޓަވިއުއެއްގައި ފްރެންކްފަޓުގެ ސްޕޯޓިންގ ޑިރެކްޓަރު ފްރެޑީ ބޮބިޗް ބުނީ މި ސީޒަން ނިމެންދެން ފްރެންކްފަޓަށް ޔޮވިޗް ގެންނަން ރެއާލާއެކު އެއްބަސްވުމަކަށް އާދެވިފައިވާ ކަމަށެވެ. އަދި މި ސީޒަނުގެ ނިޔަލަށް އޭނާ އެ ޓީމުގައި މަޑުކުރާއިރު، އެއްބެސްވުން ދާއިމީ ކުރުމާ މެދު ގޮތެއް ނިންމާނީ ސީޒަން ނިމުމުން ކަމަށްވެސް ވަނީ ބުނެފައެވެ.\nމީގެ ކުރިން ބެންފީކާއަށްވެސް ކުޅުނު ޔޮވިޗް އެންމެ ފުރަތަމަ ފްރެންކްފަޓާ ގުޅުނީ ލޯނު އެއްބަސްވުމެއްގެ ދަށުން 2017 ވަނަ އަހަރުއެވެ. އެކަމަކު 2019 ވަނަ އަހަރުގެ އޭޕްރީލް މަހު ފްރެންކްފަޓުން ވަނީ ޔޮވިޗުގެ އެއްބަސްވުން ދާއިމީކޮށްފައެވެ. މީގެ ކުރިން ފްރެންކްފަޓުގައި ހޭދަކުރި ދެ ސީޒަނުގައި ޔޮވިޗް ވަނީ އެ ޓީމަށް 75 މެޗު ކުޅެދީ 36 ލަނޑު ކާމިޔާބުކޮށްފައެވެ. އަދި އޭނާ ވަނީ ފްރެންކްފަޓާއެކު ޖަރުމަން ކަޕުވެސް ކާމިޔާބުކޮށްފައެވެ.


Dhe lakkaehhaa rufiya ge show thah medhukandaalaafai Suneethaa ves...\nދެ ލައްކައެއްހާ ރުފިޔާގެ ޝޯތައް މެދުކަނޑާލާފައި ސުނީތާ ވެސް ރެޑް ކާޕެޓަށް\nސުނީތާ އަލީ ޝޯއެއްގައި ޕާފޯމްކުރަނީ - އަވަސް ފޮޓޯ: އަހުމަދު ޝުރާއު\nއެފަދަ ދެ ވަނައެއް ނުވާ ނެށުންތެރިޔާ، ސުނީތާ އަލީގެ ކެރިއަރުގައި މިއީ "ހައި ސީޒަނެކެވެ." އޭނާގެ ނަށާ ކަލަންޑަރުގެ ދުވަސްތަކާއި ގޮޅިތައް މީގެ ދެ ތިން މަސް ދުވަސް ކުރިން ފުލްވެ، ފުރި ނިމިއްޖެ އެވެ. -- ހިތާނީ މޫސުމުގައި އޭނާ ދޭ ޝޯތައް އާދައިގެ ޝޯތަކެއްގެ ގޮތުގައި ގުނެން ނެތީމަ އެވެ.\nއެކަމަކު ޝަރަފްވެރިވި ގައުމީ ފިލްމު އެވޯޑްސްގެ ކުލަގަދަ ނައިޓަށް ސުނީތާ ވެސް މި ވަނީ އޭނާގެ ފޯރިގަދަ ޝޯތައް މެދުކަނޑާލާއި ސީދާ ރެޑްކާޕެޓަށް ހެދުން ފަހައި މޭކަޕްކޮށް ނަލަހެދިފަ އެވެ. މިރޭގެ ރެޑްކާޕެޓުގައި ސުނީތާ، ޕްރިޔާންކާއެއް ނުވަތަ ސުނިޔާންކާއެއްގެ ގޮތުގައި ފެނުނަސް އޭނާ ބުނަނީ ފިލްމީ ދާއިރާގެ ލޯތްބަށްޓަކައި މި ރެއަށް އޭނާ ގުރުބާންކޮށްލަނީ ދެ ލައްކައެއްހާ ރުފިޔާގެ ޝޯތަކެއް ކަމަށެވެ.\nސުނީތާގެ ކެރިއަރުގެ އެންމެ ކާމިޔާބު ދުވަސްތަކުގެ ގޮތުގައި އޭނާ ގުނަމުން ގެންދާ މި އަހަރުގެ ހިތާނީ ސީޒަނުގެ ޝޯތައް ރަސްމީކޮށް ފެށީ މިދިޔަ ނޮވެމްބަރު މަހުގެ 16 ވަނަ ދުވަހު އެވެ. މި ރެއާ ހަމަ އަށް އޭނާ ހޭވައްޓާލާފައި ގާތްގަނޑަކަށް ކޮންމެ ރެއަކުހެން، ކޮންމެވެސް ގެއެއްގައި އެކަނިމާއެކަނި ނަށާ ޝޯތަކެއް ދީފައިވެ އެވެ.\n"ނޮވެމްބަރުގެ 16 އިން ފެށިގެން މި ރެއާ ހަމަ އަށް ގާތްގަނޑަކަށް ފަސް ވަރަކަށް ރޭ ދާނީ ޝޯއެއް ނުކުޅެވި،" ސުނީތާ ބުންޏެވެ.\nމި ހިތާނީ މޫސުމުގައި އޭނާ ގަޑިއިރަކަށް ޝޯއެއް ކުޅެދެނީ 6،000ރ. ގެ އަގަކަށެވެ. އެކަމަކު އޭނާ ބުނީ ބައެއް ހާލަތްތަކުގައި ހިލޭސާބަހަށް ވެސް ބައެއް ޝޯތައް ކުޅެދީފައި ހުންނާނެ ކަމަށެވެ.\nމިވަރުން ވެސް ސުނީތާއަކީ އެހެން އެންމެނަށް ވުރެން ވެސް ތަފާތު މީހެއްކަން އެނގިގެން އެބަދެ އެވެ. އޭނާ ނަށައި އާންމު މުނިފޫހިފިލުވައި ދެމުންދާތާ މިހާރު 22 އަހަރުވީ އެވެ. އުމުރުން 16 އަހަރުގައި ސްޓޭޖަށް އަރައި ނަށަން ފެށިގޮތަށް އަދިވެސް އެ ހިތްގައިމު މޫވްސްތަކަށް ފޫހިކަމެއް ނުވަތަ ފަޅުކަމެއް ނާދެ އެވެ.\nސުނީތާ އާންމުކޮށް ޖައްސަނީ އެއް ސްޓެޕްސްތަކެކޭ ވެސް މީހުން ބުނެ އުޅެ އެވެ. އެކަމަކު ވެސް ހަމަ ސުނީތާ ވަރެއް ނެތެވެ.


Jinni Moyavedhaane Kamah Bune Mexico Rayyithun Vaccine Aa Dhekolhu - Vaguthu\nނުރައްކާތެރި ކޮވިޑް-19 އިން ދިފާއު ވުމަށް އެތައް މަހެއްގެ ބުރަ މަސައްކަތުން ދުނިޔޭގެ ސައިންސުވެރިން އުފައްދާފައިވާ ވެކްސިން ޖެހުމުން ޖިންނި މޮޔަވެދާނެ ކަމަށް ބުނެ މެކްސިކޯގެ ބައެއް ހިސާބުތަކުގައި ވެކްސިން ޖަހަން ދެކޮޅު ހަދަން ފަށައިފިއެވެ.\nބޭރުގެ މީޑިއާތަކުން ރިޕޯޓު ކުރާ ގޮތުގައި މެކްސިކޯގެ ބައެއް ހިސާބުތަކުގެ މީހުން ވެކްސިން ޖެހުމާ ދެކޮޅު ހަދަނީ ވަޓްސްއެޕް މެދުވެރިކޮށް ދޮގު ވާހަކަތައް ފަތުރައި އެ ވާހަކަތައް ރައްޔިތުން ގަބޫލު ކުރަމުންދާތީއެވެ.\nމެކްސިކޯގެ ކޮކުއިލްޓީލް އާއި އާބާދީ މަދު ބައެއް ހިސާބުތަކުގެ ބައެއް މީހުންނަށް ވަޓްސްއެޕް މެދުވެރިކޮށް ލިބިފައިވާ މެސެޖުތަކުގައި ބުނާ ގޮތުގައި ވެކްސިނަކީ ސަރުކާރުން އާބާދީ މަދުކުރުމަށް ފައްޓައިގެން އުޅޭ ހަރަކާތެކެވެ. ވެކްސިން ޖަހައިގެން ދެ އަހަރުފަހުން މަރުވެދާނެ ކަމަށް ބައެއް މީހުން ބުނާ އިރު ވެކްސިން ޖަހާ މީހުންނަށް ޖިންނީންގެ އުނދަގޫ ވެސް ޖެހޭނެ ކަމަށް ބައެއް މީހުން ދަނީ ބުނަމުންނެވެ.\nމެކްސިކޯގެ އާބާދީގެ 30 އިންސައްތަ މީހުން ވެކްސިންގެ ފުރަތަމަ ޑޯޒް ފުރިހަމަކޮށްފައިވާ އިރު އާބާދީ މަދު ބައެއް ސަރަހައްދުތަކުގައި ވެކްސިން ޖަހާފައިވާ މީހުންގެ އަދަދު ދެ އިންސައްތައިގައި ވެސް އުޅެއެވެ.\nފާއިތުވި ހަފްތާގައި މެކްސިކޯގެ ރައީސް އެންޑްރެސް މެނުއެލް ލޮޕެޒް އޮބްރާޑާވެސް ވަނީ އެ ގައުމުގައި ވެކްސިން ޖަހާ ފަރާތްތައް ނިސްބަތުން މަދުކަން ފާހަގަ ކުރައްވައިފައެވެ.\nމެކްސިކޯގެ ބައެއް ހިސާބުތަކުގައި ވެކްސިން ޖެހުމާ ދެކޮޅުހަދާ އަނެއް ސަބަބަކީ އެމީހުން ބުނާ ގޮތުގައި އެމީހުންނަކީ ދުޅަހެޔޮކޮށް ތިބޭ ކަސްރަތާއި ރައްޓެހި ބަޔަކަށްވުމުންނެވެ. އަދި އަވަށުން ބޭރަށް ނުދާތީ ވެކްސިން ޖެހުމުގެ މާނައެއްވެސް ނެތްކަމަށް ބައެއް މީހުން ވަނީ ބުނެފައެވެ.


އޮސްޓްރޭލިޔާގަ ރޯވި އަލިފާން ފެތުރުމުގަ ކުދި ބާޒު އިސްދައުރެއް އަދާކުރަނީ!: ޝައިޚް ޝާފިޢު\nއޮސްޓްރޭލިއާގައި މިހާރު ފެތުރެމުންދާ އަލިފާންގަނޑު، ކޮންޓްރޯލްނުވެ ފެތުރެމުންދާތީ، އެކަމާބެހޭގޮތުން ދިރާސާކުރި ބައެއް ފަރާތްތަކަށް ޢަޖައިބުކަމެއް ފާހަގަކުރެވިއްޖެއެވެ.\nބާޙިޘުންނަށް ފާހަގަކުރެވުނީ އަލިފާން އިތުރު ތަންތަނަށް ފެތުރުމުގައި ދޫނީގެ ބާވަތެއް ވަރަށް އާދަޔާ ޚިލާފު ދައުރެއް އަދާކުރާތީއެވެ. އެގޮތުން އަލިފާން ރޯވެފައި ހުންނަ ހޯލިކޮޅު، ދަނޑިކޮޅު ފަދަ ތަކެތި ނަގައިގެން ގެންގޮސް އަލިފާން ރޯވެފައި ނެތް ހިކި ތަންތަނުގެ ތެރެއަށް އެތަކެތި ވައްޓާލާ އަލިފާން ރޯކުރުމުގައި އެ ބާޒު މަސައްކަތްކުރާތަން އެމީހުން ވަނީ ޑޮކިއުމަންޓް ކޮށްފައެވެ. އަދި އޮސްޓްރޭލިޔާގެ ރައްޔިތުންގެ ތެރެއިން ގިނަ ބަޔަކަށްވެސް މިމަންޒަރު ފެނިފައިވާ ކަމަށް، ދިރާސާކުރި ދާރިސުން އެމީހުންގެ ދިރާސާގައި ލިޔެފައިވެއެވެ. އަދި މިއީ މިހާރު އިންކާރު ނުކުރެވޭނެ ޙަޤީޤަތެއް (ފެކްޓެއް) ކަމަށްވެސް ދިރާސާ ޝާއިޢުކުރި ޖަރނަލް އޮފް އެތްނޯބަޔޮލޮޖީ ގައި ބުނެފައި ވެއެވެ.\n21 ވަނަ ޤަރުނުގައި ސައިންސުވެރިންނަށް މި ހޯދުނު ހޯދުމަކީ، މީގެ 14 ޤަރުނުކުރީން، އާދެ ހިޖުރައިން7ވަނަ ޤަރުނުގައި، އަހަރެމެންގެ މާތް ނަބިއްޔާ ޞައްލަﷲ ޢަލައިހި ވަސައްލަމަގެ ޙަދީޘްފުޅަކުން އަހަރެމެންނަށް އަންގަވާދެއްވާފައިވާ ބަޔާންކޮށްދެއްވާފައިވާ ޙަޤީޤަތެކެވެ.\nއެ ބާވަތްތަކުގެ ޖަނަވާރުގެ ނުބައިކަން ހުރި މިންވަރަކީ ނަބިއްޔާ ޞައްލަﷲ ޢަލައިހި ވަސައްލަމަ އެތަކެއްޗަށް ނަން ދެއްވާފައިވަނީ ފާސިޤު (ނުބައި ނުލަފާ) މިނަމުންނެވެ. އަދި ޙަރަމްގެ ތެރޭގައި (ދިރޭތަކެތި މެރުން މަނާ ޞަރަޙައްދެއް) މުޙްރިމަކު ކަމުގައިވެ ހުރެ )ޙައްޖަށް ނުވަތަ ޢުމުރާއަށް އިޙްރާމް ބަނދެގެން ހުރެ، އާދެ ދިރޭތަކެތި މެރުން މަނާ ޙާލަތެއްގައި ހުރެ) ވިޔަސް މިފަދަ އެއްޗެއް މެރުން ހުއްދަވާނޭ ކަމަށް އެކަލޭގެފާނު އިރުޝާދު ދެއްވިއެވެ.\nޢާއިޝާ ރަޟިޔަﷲ ޢަންހާގެ ކިބައިން ރިވާވެފައިވާ ޙަދީޘެއްގައިވެއެވެ. ((خَمْسٌ مِنَ الدَّوَابِّ كُلُّهُنَّ فَاسِقٌ يَقْتُلُهُنَّ فِي الْحَرَمِ الْغُرَابُ وَالْحِدَأَةُ وَالْعَقْرَبُ وَالْفَأْرَةُ وَالْكَلْبُ الْعَقُورُ)) متفق عليه މާނައީ: "ޖަނަވާރުންގެ ތެރެއިން ފަސްބާވަތެއްވެއެވެ. އެފަސްބާވަތަކީ (މީސްތަކުންނަށް) ގެއްލުންދީ ދުއްތުރާކުރާ ފަސްބާވަތެވެ. އެފަސްބާވަތް އިޙްރާމް ބަނދެގެން ހުންނަ ޙާލަތުގައާއި، ޙަރަމް ތެރޭގައި މަރާހުށިކަމެވެ. އެއީ ކާޅާއި، ޙިދައަތާއި، ނަގުލަންދާއްޓާއި، މީދަލާއި، ނުރައްކާތެރި ގެއްލުންދޭ ކުއްތާއެވެ."\nޙިދައަތަކީ ބާޒު ވައްތަރުގެ ދޫންޏެކެވެ. އިނގިރޭސިބަހުން އެއަށް ކިޔަނީ “ކައިޓް” އެވެ. އަދި އިމާމް މުސްލިމް ގެންނަވާފައިވާ ރިވާޔަތުގައި، މެރުން ހުއްދަ ޖަނަވާރުތަކުގެ ތެރޭގައި ހަރުފަ ގެންނަވާފައިވެއެވެ. އަދި ބުޚާރީއާއި މުސްލިމްގައި އައިސްފައިވާ ޙަދީޘެއްގައި ހޯނު މެރުމަށް އައިސްފައިވެއެވެ.\nމި ޙަދީޘްގައި މި ބަޔާންވެފައިވާ ބާވަތުގެ ބާޒު، އެއީ އެހާ ނުރައްކާތެރި އެއްޗެއްކަން އޭރު އެކަލޭގެފާނަށް އެނގިވަޑައިގަތީ ކިހިނަކުންތޯއެވެ؟\nوَعَلَّمَكَ مَا لَمْ تَكُن تَعْلَمُ- النساء 113\n"އަދި، ކަލޭގެފާނު އިހަށް ދެނެވަޑައިނުގަންނަވާ ކަންތައް ކަލޭގެފާނަށް އެކަލާނގެ އުނގަންނައި ދެއްވިއެވެ."\nމިފަދަ ކަންތައްތަކުން އަހަރެމެން އީމާންވީ މީހުންގެ އީމާންކަން އިތުރުވެގެންދާއިރު، މާތް ނަބިއްޔާ ޞައްލަﷲ ޢަލައިހި ވަސައްލަމަގެ ސުންނަތާމެދު ޝައްކުއުފައްދާ، އެ ސުންނަތަށް އިންކާރުކޮށް ފުރައްސާރަ ކުރާ މީހުން ބުނާނީ ކީކޭބާއެވެ؟\n(الشيخ محمد شافع\n6 ޖެނުއަރީ 2020


Bodu Vageh Falhai Eree Istaakeen Ge Vahuge Sababun - Vaguthu\nބޮޑު ވަގެއް ފަޅައި އެރީ އިސްޓާކީނުގެ ވަހުގެ ސަބަބުން\nވައްކަންކޮށްގެން ތަފާތު ގޮތަކަށް މީހުން ފަޅާއަރައެވެ. ސީސީޓިވީ ފޫޓޭޖު މެދުވެރިކޮށްންނާއި، އަދިވެސް އެނޫން ތަފާތުއެކި ގޮތްގޮތަށެވެ. މިއީވެސް އެފަދަ ހާދިސާއެކެވެ.\nޗައިނާގެ ބެއިޖިންގގައި ވައްކަން ކުރުމަށް ގެއަކަށް ވަތް މީހާ ވަރަށް ފަސޭހަކަމާއެކު ވަނީ ފަޅާއަރާފައެވެ. އެ ވަގު ގެއަށް ވަނީ އަރައިގެން ހުރި ބޫޓު ބާލައިގެން ބޫޓު އަތުން ހިފައިގެންނެވެ. އޭނާ ބޫޓު ބޭލި ނަމަވެސް އިސްޓާކީން ބާލާފައެއް ނުވެއެވެ.\nއެމީހާ ވައްކަން ކުރަން އެގައަށް ވަތްތަނާ މާގިނަ އިރުނުވަނީސް އެގޭގެ ވެރިމީހާ ގެއަށް އައެވެ. އެއާއެކު ވަގުކަލޭގެއަށް ޖެހުނީ ފިލާށެވެ. ނޭނގި ނަމަވެސް އޭނާއަށް ފިލައި އޮވެވުނީ ގޭގެ ވެރިމީހާ ނިދާ އެނދު ދަށުގައެވެ. އެހެންކަމުން އެތަނުގައި އެއްވެސް މީހަކު ފިލައި އޮވެދާނެކަމުގެ ހިލަމެއް ނުވާނެ ކަމަށް ޔަޤީން ކުރެވިގެން އޭނާ އޮތީ ވަރަށް އުންމީދުގައެވެ. އަދި ވެރިމީހާ ދާދި އަވަހަށް އެގެއިން ނިކުންނާނެ ކަމަށް ހީކޮށްގެންނެވެ.\nއެހެން ނަމަވެސް ކަން ހިނގާދިޔައީ އޭނާ އުއްމީދު ކުރިގޮަތަކަށް ނޫނެވެ. ވެރިމީހާ އެގެއަށް ދިޔަތާ މާގިނަ އިރުނުވަނީސް ވަގުކަލޭގެ ފަޅާއެރީއެވެ. އިތުރު މީހަކު އެގޭގައި އުޅޭކަން ވެރިމީހާއަށް އެނގުނީ ނުބައި ވަހެއް މުޅި ގޭތެރޭގައި ފެތުރިފައި ވުމުންނެވެ. އެއާއެކު އެ ވަހަށް ބަލައި އެ ވަސް އެންމެ ގަދަޔަށް ދުވާ ހިސާބަށް ވެރި މީހާ ދިޔައެވެ. އެ ހުރިހާ ވަހެއް ދުވަމުން ދިޔައީ އެ ވަގު ލައިގެން ހުރި އިސްޓާކީނުންނެވެ.\nއެގެއަށް ވައްކަން ކުރަން ވަތް މީހާ ފަޅާއެރީ އެހައި ހިސާބުންނެވެ. އަދި އެއަށްފަހު ވަގު ފުލުހުންނާއި ހަވާލު ކުރެވުނެވެ.


ޚަބަރު - Maldives Media Council\n'މިހާރު' އަށް އަހަރީ ތަހުނިޔާ ދަންނަވައިފި\n25 މެއި 2017 | ޚަބަރު\n"މިހާރު" މީޑިއާ އަށް އެއް އަހަރު ފުރުނު ތާރީޚީ އުފާވެރި މުނާސަބަތު ފާހަގަކޮށް، އެ މީޑީއާއަށް، މީޑިއާ ކައުންސިލުން ތަހުނިޔާ ދަންނަވައިފިއެވެ. ... ވިދާޅުވޭ\nމާހެފުން ބާއްވައި، ނޫސްވެރިންނަށް ހަދިޔާ ދީފި\nބަރަކާތްތެރި ރަމަޟާންމަސް ފެށުމުގެ ކުރިން ބޭއްވުމަށް މީޑިއާ ކައުންސިލުން އިންތިޒާމުކުރި މާހެފުން، މިއަދު (2017 މޭ 25 ވީ ބުރާސްފަތި ދުވަހު) ހަވީރު ކައުންސިލުގެ އިދާރާގައި ބާއްވައިފިއެވެ. ... ވިދާޅުވޭ\nމީޑިއާ ކައުންސިލުން، މީޑިއާތަކާ ބައްދަލުކުރުމަށް ރާވާފައިވާ ޕްރޮގްރާމުގެ ދަށުން، 2017 މޭ 23 ވީ އަންގާރަ ދުވަހު، ޕީއެސްއެމްގެ އިސްވެރިންނާ، މީޑިއާ ކައުންސިލުން ބައްދަލުކޮށްފިއެވެ. ... ވިދާޅުވޭ\nމޯލްޑިވްސް މީޑިއާ ކައުންސިލުން ދޭ ނޫސްވެރިކަމުގެ އިނާމާ ގުޅޭ ގޮތުން މަޢުލޫމާތު ޙިއްޞާކުރުމަށް ކައުންސިލުން ނިންމާފައިވާތީ، އެކަމަށްޓަކައި ޕްރެސް ކޮންފަރެންސެއް ބާއްވައިފިއެވެ. ... ވިދާޅުވޭ\nމީޑިއާ ކައުންސިލުންދޭ އިނާމުދިނުމުގެ ގަވާއިދު އެކުލަވާލައިފި\n04 އޭޕްރިލް 2017 | ޚަބަރު\nމޯލްޑިވްސް މީޑިއާ ކައުންސިލުން ދޭ ނޫސްވެރިކަމުގެ އިނާމުދިނުމުގެ ގަވާއިދު، އެކުލަވާލުމަށްފަހު ގެޒެޓްކުރުމަށްޓަކައި އެޓަރނީ ޖެނެރަލްގެ ލަފާފުޅަކަށް އެދި، 26 މާރިޗު 2017 ގައި ވަނީ ފޮނުވިފައެވެ. ... ވިދާޅުވޭ


ދައުލަތުން ހިފަހައްޓަނީ ޔާމީން ސަލާމަތްވާނެ ލިޔުންތައް: ވަކީލުން\n14 ފެބްރުއަރީ 2021\nކުރީގެ ރައީސް އަބްދުﷲ ޔާމީންގެ މައްޗަށް ދައުލަތުން އުފުލާފައިވާ، އެމްއެމްޕީއާރްސީ މެދުވެރިކޮށް ރ. ފުއްގިރި ކުއްޔަށް ދޫކުރުމުގެ މުއާމަލާތާ ގުޅޭ މަނީ ލޯންޑަރިންގެ ދައުވާ އިން ސަލާމަތްވާނެ ލިޔުންތައް ދައުލަތުން ނުދީ ހިފަހައްޓާފައިވާ ކަމަށް އެ މަނިކުފާނުގެ ގާނޫނީ ވަކީލުންގެ ޓީމުން ބުނެފި އެވެ.\nޔާމީންގެ ވަކީލުންގެ ފަރާތުން މިއަދު ބޭއްވި ނޫސްވެރިންގެ ބައްދަލުވުމުގައި ކުރީގެ ނައިބު ރައީސް ޑރ. މުހައްމަދު ޖަމީލް ވިދާޅުވީ އިންސާފުވެރި ޝަރީއަތެއް ޔާމީނަށް ނުލިބޭނެކަމަށް ގަބޫލުކުރެވޭ އެއް ކަމަކީ ދައުލަތުން ކޮށްފައިވާ ދައުވާތަކުން ބަރީއަވުމަށްޓަކައި ބޭނުންވާ ލިޔުންތައް ދައުލަތުން ނުދޭ މައްސަލަ ކަމަށެވެ. އެ ނުކުތާ މީގެ ކުރިން ޝަރީއަތުގައި ވެސް ފާހަގަކުރައްވާފައިވާ ކަމަށާއި ނަމަވެސް އެ ލިޔުންތައް އަދިވެސް ނުދީ ހިފަހައްޓާފައިވާ ކަމަށް ޖަމީލް ވިދާޅުވި އެވެ.\n"ޖިނާއީ އިޖުރާތުގެ ގާނޫނުގެ 129 ވަނަ މާއްދާ އާއި 135 ވަނަ މާއްދާގައި ކަނޑައެޅިގެން މުތުލަގުކޮށް ބަޔާންކޮށްފައިވޭ ދިފާއުއަށް ފައިދާއަކަށް ވެދާނެ ކޮންމެ ލިޔެކިޔުމަކީ އެއީ ދިފާއުއަށް ދޭންޖެހޭ ލިޔެކިޔުމެއް،" ޖަމީލު ވިދާޅުވި އެވެ.\nޖަމީލް ވިދާޅުވި ގޮތުގައި ދައުލަތުން ހިފަހައްޓާފައިވާ ލިޔެކިޔުންތަކުގައި، ކްރިމިނަލް ކޯޓުގައި ކުރިޔަށް ގެންދާ ފުއްގިރި މައްސަލާގައި މުޅި ތުހުމަތުން ބަރީއަވާނެކަން ސާބިތުކޮށްދޭ ލިޔެކިޔުންތައް އެބަހުއްޓެވެ. ނަމަވެސް އެ ލިޔުންތައް ނުލިބޭތީ އިންސާފަށް ހުރަސް އެޅިފައިވާ ކަމަށް ވެސް ޖަމީލު ވިދާޅުވި އެވެ.\n"އަޅުގަނޑުމެންނަށް މި އުޅެނީ އެމްއެމްޕީއާރްސީ މައްސަލާގައި އޭސީސީން ހިންގި ތަހުގީގު ރިޕޯޓާއި މިނިސްޓްރީ އޮފް ޓޫރިޒަމާއި އެމްއެމްޕީއާރްސީއާ ދެމެދު ހިނގާފައި ހުރި ލިޔެކިޔުންތަކުގެ ތެރޭގައި ރައީސް [ކުށުން] ބަރީއަވާނެ ގޮތަށް ހުރި އެއްވެސް ލިޔެކިޔުމެއް އަޅުގަނޑުމެންނަށް ނުލިބިގެން މި އުޅެނީ،" ޖަމީލު ވިދާޅުވި އެވެ.\nޔާމީންގެ ވަކީލުންގެ ޓީމުގައި ހިމެނިވަޑައިގަންނަވާ އާދަމް ޝަމީމް ވިދާޅުވީ "ޔާމީން މިނިވަންކުރުމަށް" ބޭނުންވަނީ އެމްއެމްޕީއާރްސީ މައްސަލާގައި އޭސީސީން ހިންގި ތަހުގީގާ ގުޅޭ 700 ސަފުހާގެ ރިޕޯޓް ކަމަށެވެ. އަދި އެ ރިޕޯޓުގައި ހިިމަނާފައިވާ ބަޔާންތަކުން ޔާމީން އެއްވެސް ކުށެއް ނުކުރާކަން ވަރަށް ސާފުކޮށް އެނގެން އޮންނަ ކަމަށް ޝަމީމް ވިދާޅުވި އެވެ.\n"އެ ރިޕޯޓުގައި އޮވޭ ހިމަނާފައި ބައިވަރު ޑޮކިއުމަންޓަތަަަކާއި ބަޔާންތައް. އޭސީސީގެ ތަހުގީގުގައި ބަޔާން ނެގި އެންމެހާ ފަރާތްތަކުގެ ބަޔާންތައް. ހާއްސަކޮށް ކުރީގެ ނައިބު ރައީސް އަހުމަދު އަދީބު އަދި އަމިއްލައަށް އިއުތިރާފްވި އަބްދުﷲ ޒިޔާތުގެ ބަޔާންތައް ވެސް އެބަހުރި،" ޝަމީމް ވިދާޅުވި އެވެ. "އޭސީސީ ތަހުގީގުގައި ފުއްގިރި މައްސަލާގައި ރައީސް ޔާމީންގެ މައްޗަށް ތުހުމަތެއް ކޮށްފައެއް ނެތް. އޭރުގައި ނުކުރާ ތުހުމަތުތަކެއް ކުއްލިއަކަށް މަންފާތަކެއް ލިބިގެން ވާހަކަތައް ބަދަލުވެފަ މިއޮތީ،"\nބައެއް ލިޔުންތައް ނުލިބޭ ކަމަށް ބުނާތީ، މައްސަލަ ކުރިއަށް ދާއިރު ހާމަކުރަންޖެހޭ ލިޔުންތައް ހާމަކުރަން އަންގަވާނެ ކަމަށް ޝަރީއަތުގައި ގާޒީ ވިދާޅުވެފައިވެ އެވެ.\nމަނީ ލޯންޑްރިންގެ ކުށުގައި މިހާރު ވެސް ފަސް އަހަރުގެ ޖަލު ހުކުމެއް ތަންފީޒު ކުރަމުން ގެންދަވާ ޔާމީންގެ މައްޗަށް އުފުލާފައި ވަނީ އެމްއެމްޕީއާރްސީ މެދުވެރިކޮށް، ފުއްގިރި ކުއްޔަށް ދޫކުރުމުގެ މުއާމަލާތާ ގުޅޭ މަނީ ލޯންޑަރިންގެ ދައުވާއަކާއި ރިޝްވަތުގެ ދައުވާ އެކެވެ. އެ ދައުވާގައި ބުނަނީ ޓޫރިޒަމް މިނިސްޓްރީ އާއި އެމްއެމްޕީއާރްސީ މެދުވެރިކޮށް ޓޫރިސްޓު ރިސޯޓެއްގެ ގޮތުގައި ތަރައްގީ ކުރުމަށް ފުއްގިރި ކުއްޔަށް ދޫކުރުމުގެ މުއާމަލާތުގައި، ޔާމީން މަގާމުގެ ނުފޫޒު ބޭނުންކޮށް، މއ. ކުރިކީލަހިޔާ، އަހުމަދު ކްރިކް ރިޒާ (ކްރިކް ރިޒާ) މެދުވެރިކޮށް ރިޝްވަތުގެ ގޮތުގައި 1.1 މިލިއަން ޑޮލަރު ރިޝްވަތުގެ ގޮތުގައި ނަންގަވާފައިވާ ކަމަށެވެ.\nއަރުޝީފަށް ނެގީ 14/02/2021 16:11\nއެންމެފަހުން އަޕްޑޭޓްކުރީ 14/02/2021 16:11\nއިންޓަރޕޯލް ނޭޝަނަލް ސެންޓްރަލް ބިއުރޯ، މާލެ އާއި އެންޓިކޮރަޕްޝަން ކޮމިޝަނާ ދެމެދު އެއްބަސްވުމެއްގައި ސޮއިކޮށްފި\nޕޮލިސް ސްޓާފް ސަރޖަންޓް ޖާވިދު އިސްމާޢީލް 26 މިނެޓު ކުރިން\nކޮވިޑް19 ދިފާއު: ބަންގްލަދޭޝްގެ ސިއްހީ ޓީމެއް މިއަދު ރާއްޖެއަށް އަންނަނީ\nއަލީ ރާޒީ 35 މިނެޓު ކުރިން\n"ވަޒީރެއްގެ އިތުބާރު ނެތް ކަމުގެ ވޯޓަކީ ސަރުކާރުގެ އިތުބާރު ނެތް ކަމުގެ ވޯޓެއް"\nނިމާ ހަސަން 46 މިނެޓު ކުރިން\nޑީއެންއޭގެ އިފްތިތާހީ ޖަލްސާ މިރޭ ބާއްވަނީ\nމުއައްލިމް އިބްރާހިމް 50 މިނެޓު ކުރިން


Arpita adhi Sohail ge dharifulhaa eku Salman ge Bean bag moment - One Online\nއަރްޕިތާ އަދި ސޮހެއިލްގެ ދަރިފުޅާއެކު ސަލްމާންގެ ބީން ބޭޖް މޯމެންޓް\nމިދުވަސްވަރަކީ މީސް މީޑިއާގައި ސަލްމާން ގިނަ ވީޑިއޯތަކެއް ހިއްސާ ކުރާ ދުވަސްވަރެކެވެ. އެގޮތުން އާއިލާގެ ވީޑިއޯތަކާއި ބޮޓަލްކަޕް ޗެލެންޖާއި ވޯކްއައުޓް ވީޑިއޯ ތަކަށް ގިނަ ބައެއްގެ ލޯބިވަނީ ލިބިގެން ގޮސްފައެވެ.\nއިއްޔެ ސަލްމާން މިވަނީ އަނެެއްކާވެސް ލޯބި ވީޑިއޯއެއް ހިއްސާކޮށްފައެވެ. ވީޑިއޯގައި ފެންނަނީ ސަލްމާންގެ ކޮއްކޮ، އަރްޕިތާ އަދި ސޮހައިލްގެ ދަރިންނާއެކު ބީން ބޭޖް ޖަމްޕް މޯމެންޓެއް ރީކުރިއޭޓް ކުރުމަށް ސަލްމާން މަސައްކަތްކުރާ ތަނެވެ. އެއީ އެއްމަސް ކުރިން ސަލްމާން ހިއްސާކޮށްފައިވާ ވީޑިއޯއެއްގެ ރީކުރިއޭޝަނެވެ.\nއެގޮތުން ޔޯހަން ބީން ބޭގް މައްޗަށް ފުއްމާލުމުން އާހިލް ސަލްމާން އިން ބޭގަށް ފުންމާލައެވެ.\nމަސްދުވަސް ކުރިން ހަދާފައިވާ ވީޑިއޯގައި ފެނިގެން ގޮސްފައިވަނީ ސަލްމާން އާއެކު އޭނާގެ ކޮއްކޮ ސޮހައިލް އަދި އަރްބާޒްގެ ދަރިފުޅެވެ.\nމަސައްކަތުގެ މާހައުލަށް ބަލާއިރު ސަލްމާން މިހާރު ޝޫޓް ކުރަމުން އަންނަނީ ޑަބަންގް ތިނެކެވެ. އެފިލްމު ރިލީސް ކުރަނީ މިއަހަރު ޑިސެމްބަރުގައެވެ. މީގެ އިތުރުން ސަންޖޭލީލާ ބަންސާލީގެ "އިންޝާﷲ" އިންވެސް ސަލްމާން ފެނިގެންދާނެއެވެ.\n"އެވެންޖާސް"ގެ ކެރެކްޓާސް "ޑިސްކޯ ދިވާނޭ" ލަވައަށް ނަށާ ވީޑިއޯއެއް\nހައުސްފުލް ހަތަރަކަށްފަހު ކްރިތީ އަދި އަކްޝޭ އެކުގައި ބައްޗަން ޕާންޑޭއިން\nއެންމެ ފަހުން އަކްޝޭ އިންޑިއާ ޕާސްޕޯޓަކަށް އެދިއްޖެ


Midhiya mahu Tourismah 36%ge kuri erumeh libifaive - Tourism Minister\nމިދިޔަ މަހު ޓޫރިޒަމަށް 36 ޕަސެންޓުގެ ކުރިއެރުމެއް ލިބިފައިވޭ: ޓޫރިޒަމް މިނިސްޓަރ\nރާއްޖޭގެ ޓޫރިޒަމްގެ ވޭތުވެ ދިޔަ މަހު 36.3 ޕަސެންޓުގެ ކުރިއެރުމެއް ލިބިފައިވާ ކަމަށް ޓޫރިޒަމް މިނިސްޓަރ ޢަލީ ވަޙީދު ވިދާޅުވެއްޖެއެވެ.\nޓޫރިޒަމް މިނިސްޓްރީގައި މިއަދު ބޭއްވި ނޫސްވެރިންގެ ބައްދަލުވުމެއްގައި މިނިސްޓަރު އަލީ ވަހީދު ވިދާޅުވީ މިދިޔަ އެޕްރީލް މަހު ރާއްޖެ އަށް ޓޫރިސްޓުން އައި އަދަދު ބޮޑުތަން އިތުރުވެފައިވާ ކަމަށާ، މިއީ ސުނާމީއަށް ފަހު އެންމެ ބޮޑު ކުރިއެރުން ލިބުނު މަސް ކަމަށެވެ. އަދި މިއީ ފާއިތުވި 13 އަހަރަށް ބަލާއިރުވެސް ރިކޯެޑް މިންވަރެއް ކަމަށެވެ.\nނިމިދިޔަ އެޕްރީލް މަހު ރާއްޖެއަށް 190713 ފަތުރުވެރިން ޒިޔާރަތްކޮށްފައިވާއިރު،2018 ވަނަ އަހަރުގެ އެޕްރީލް މަހު ރާއްޖެ އައިސްފައިވަނީ ފަތުރުވެރިންނެވެ.\nމީގެތެރެއިން ޗައިނާގެ ފަތރުވެރިންގެ ޢަދަދު7އިން ސައްތައަށް އިތުރުވެފައިވާއިރު އިޓަލީވިލާތާއި،އިނގިރޭސިވިލާތް،ޖަރުމަނު އަދި އަވަށްޓެރި އިންޑިޔާއިން ޒިޔާރަތް ކުރި ފަތުރުވެރިންގެ ޢަދަދުވެސް ވަނީ އިތުރުވެފައެވެ.\nމިއަހަރުގެ މިހާތަނަށް ރާއްޖެއަށް 646092 ފަތުރުވެރިން ޒިޔާރަތްކޮށްފައިވާ ކަމަށް ރިކޯރޑް ތަކުންދައްކައެވެ.\n"މި ކުރިއެރުން ލިބިފައި މި ވަނީ މުޅި އިންޑަސްޓްރީ އާއި ސަރުކާރުން ގުޅިގެން ކުރި މަސައްކަތުން. ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތުމާއެކު ރާއްޖެއަށް އައި ހަމަޖެހުމުގެ ނަތީޖާ"ކަމަށް ޓޫރިޒަމް މިނިސްޓަރ އަލީ ވިދާޅުވި އެވެ.


އެފް.އޭ ގެ ޓީމް އޭ ދެވަނަ ބުރަށް : އެމް.އެން.ޔޫ.އެސް.ޔޫ އިންޓަރ ފެކަލްޓީ ބަހުސް މުބާރާތް 2019 - MNUSU\nއެފް.އޭ ގެ ޓީމް އޭ ދެވަނަ ބުރަށް : އެމް.އެން.ޔޫ.އެސް.ޔޫ އިންޓަރ ފެކަލްޓީ ބަހުސް މުބާރާތް 2019\nފުރަތަމަ ބުރުގެ ބަހުސްތައް މިއަދު ހަވީރު ނިމުނުއިރު ފެކަލްޓީ އޮފް އާރޓްސް ގެ ޓީމް އޭ ދެވަނަ ބުރަށް ދަތުރުކޮށްފިއެވެ.\nމިދިޔަ ހޯމަ ދުވަހުގެ ރޭ ފެށުން މި ބަހުސް މުބާރާތުގެ ފުރަތަމަ ބަހުސްގައި އެފް.އޭ ގެ އޭ ޓީމް 640 ޕޮއިންޓާއިއެކު ބަހުސް ކާމިޔާބުކުރީ ސީ.އެފް.އެސް.ގެ ބީ.ޓީމާއި ބަހުސްކޮށްގެންނެވެ. މި ބަހުސްގެ އެންމެ މޮޅު ބަހުސްކުރުން ތެރިޔާއަށް އެފް.އޭ ގެ ދަރިވަރު ހަފްސީ އަބްދުﷲ ހޮވިފައިވަނީ 284.50 ޕޮއިންޓާއެކުއެވެ. ދެވަނަ ބުރުގައި އެފް.އޭ ގެ ޓީމް އޭ ބައްދަލުކުރާނީ އެފް.އީ ގެ ޓީމް އޭ އާ ދެކޮޅަށެވެ. މާދަމާ ރޭ އޮންނާ މި ބަހުސްގައި ބަހުސްކުރުމަށް ހަމަޖެހިފައިވާ މަޢުޟޫޢު އަކީ ”ޖިނާއީ ކުށްތައް މަދުކުރެވޭނީ ޓެކްނޮލޮޖީގެ ބޭނުން ފުރިހަމަ ގޮތުގައި ހިފައިގެންނެވެ.“ މަޢުޟޫޢު އާ އެއްކޮޅަށް ބަހުސްކުރާނީ އާރޓްސްގެ އޭ ޓީމެވެ.\nމިއަދު ހަވީރު އޮތް ފުރަތަމަ ބަހުސްގައި އެފް.އޭގެ ބީ ޓީމާއި އެފް.އީގެ ބީ ޓީމު ބައްދަލު ކުރި މެޗް 74.5 ޕޮއިންޓްގެ ފަރަގަކުން ބަހުސް ކާމިޔާބު ކޮށްފައިވަނީ އެފް.އީ ގެ ބީ ޓީމެވެ. މި ބަހުސްގެ އެނމެ މޮޅު ބަހުސްކުރުންތެރިޔަކަށް ހޮވިފައިވަނީ އެފް.އީ ޓީމް ބީ ގެ އާމިނަތު ހަމީޒާއެވެ. ނޮކް.އައުޓް އުޞޫލުން ކުރިއަށްދާ މުބާރާތަކަށް ވުމުން، މި ނަތީޖާ އާއި އެކު އެފް.އޭ ގެ ޓީމް ބީ މި ވަނީ މުބަރާތުން ކަޓާފައެވެ.\nއެފް.އޭ – ޓީމް ބީ\nދެވަނަ ބުރުގައި3ބަހުސް އެއް ކުރުމަށް ހަމަޖެހިފައިވާއިރު އެ3ބަހުސް އިން މޮޅުވާ ޓީމްތައް ތެރެއިން އެންމެ މަތިން ޕޮއިންޓް ހޯދާ ޓީމް އެއް ފައިނަލަށް ދަތުރު ކުރާނެއެވެ. ފައިނަލުގައި ދެން ވާދަ ކުރާޏެ ޓީމެއް ކަނޑައަޅާނީ ދެން އޮތް ދެ ޓީމުގެ މެދުގައި ސެމީ އެއް ކުޅެގެންނެވެ.


SunOnline: Raajje gai aanmukoh nukuraa operation eh Sh. Atoll Hospital gai kohffi\nރާއްޖޭގައި އާންމުކޮށް ނުކުރާ އޮޕަރޭޝަނެއް ށ. އަތޮޅު ހޮސްޕިޓަލުގައި ކޮށްފި\nއަހުމަދު ޖައިޝަން 06 Nov 2020, 16:58\nށ. އަތޮޅު ހޮސްޕިޓަލުގައި ރޭގައި ކުރިއަށްދިޔަ އޮޕަރޭޝަންގެ ތެރެއިން --- ފޮޓޯ : ށ. އަތޮޅު ހޮސްޕިޓަލު\nރާއްޖޭގައި ވަރަށް މަދުން ނޫނީ ކޮށްފައި ނުވާ ކަރުން މަތީގެ އޮޕަރޭޝަނެއް ފުރަތަމަ ފަހަރަށް ށ. އަތޮޅު ހޮސްޕިޓަލުގައި ކާމިޔާބު ކަމާއެކު ކުރިއަށް ގެންގޮސްފި އެވެ.\nށ. އަތޮޅުގެ ފުނަދޫގައި ހުންނަ އަތޮޅު ހޮސްޕިޓަލްގައި ވަނީ ދާދި ފަހުން، ރާއްޖޭގައި މަދުން ނޫނީ ނުކުރާ ކަހަލަ އޮޕަރޭޝަނެއް ކުރިއަށް ގެންގޮސްފަ އެވެ.\nއެކަމާ ގުޅޭގޮތުން މައުލޫމާތު ދެއްވަމުން އެ ހޮސްޕިޓަލުގެ މެނޭޖަރު އަހުމަދު ޒުމްރަތު މިއަދު "ސަން" އަށް ވިދާޅުވީ ރޭގައި އެ ހޮސްޕިޓަލުގައި ވަނީ ކަރުގައި އިންނަ ކުޅު އުފައްދާ ގްލޭންޑެއް ނެގުމަށް ހާއްސަ އޮޕަރޭޝަނެއް ކޮށްފައި ކަމަށެވެެ.\n"ރޭގައި ވަނީ ސަބް މެންޑިބިއުލާ ސަޔޯލޯއެންޑެކްޓޮމީ ސާޖަރީއެއް ހަދާފައި. އެ ސާޖަރީ ވަނީ ރޭގެ 2000 ހާއިރު ކާމިޔާބު ކަމާއެކު ނިންމާލެވިފައި،" ޒުމްރަތު ވިދާޅުވި އެވެ.\nއޭނާ ވިދާޅުވީ އެ ސާޖަރީ ހަދާފައިވާ ޓީމުގައި އަށް ފަރާތެއް ހިމެނޭ ކަމަށެވެ. އެ ޓީމުގައި އަތޮޅު ހޮސްޕިޓަލުގެ މުވައްޒަފުން ހަރާތްތެރިވިއިރު އިސްކޮށް ހުންނެވި ޑޮކްޓަރަކީ އަސްލަމް އަހުމަދު ޒަކަރިއްޔާ އެވެ. އަސްލަމް އަކީ މިސްރުގެ އޮޕަރޭޝަން ޑޮކްޓަރެއް ކަމަށާއި އޭނާއަކީ އެ ހޮސްޕިޓަލުގައި ދެ އަހަރު މަސައްކަތް ކޮށްފައިވާ ފަރާތެއް ކަމަށް ޒުމްރަތު ވިދާޅުވި އެވެ.\n"ޑޮކްޓަރު ވިދާޅުވީ ހޮސްޕިޓަލުގައި އެ އޮޕަރޭޝަން ކުރެވޭނެ ކަމަށް. އެ އޮޕަރޭޝަން ކޮށްފައިވަނީ ރަށުގެ އުމުރުން 39 އަހަރުގެ މީހަކަށް،" ޒުމްރަތު ވިދާޅުވި އެވެ.\nޒުމްރަތު ވިދާޅުވީ ބަލި މީހާގެ ކަރުން މަތީ މައްސަލައެއް އުޅޭކަން އެނގިފައިވަނީ މީގެ ދުވަސްކޮޅެއް ކުރީން އޭނާ ކަރުގައި ރިއްސާތީ ހޮސްޕިޓަލަށް ދެއްކުމުން ކަމަށެވެ.\nއެ އޮޕަރޭޝަން ކާމިޔާބުކޮށް ދިޔައިރު ބަލިމީހާގެ ހާލު ރަނގަޅު ކަމަށް އޭނާ ފާހަގަކުރެއްވި އެވެ.\nއެފަދަ އޮޕަރޭޝަނެއް ކާމިޔާބު ވުމުގެ ފަހަތުގައި ސަރުކާރުގެ އެއްބާރުލުން ބޮޑު ކަމަށް ޒުމްރަތު ވިދާޅުވި އެވެ. އެގޮތުން ސަރުކާރުން އަންނަނީ ހޮސްޕިޓަލަށް ބޭނުންވާ އެހީތެރިކަން ވަރަށް ގާތުން ފޯރުކޮށްދެމުން ކަމަށް އޭނާ ފާހަގަކުރެއްވި އެވެ.


އެމެރިކާ ސިފައިންގެ ހަމަލާއެއްގައި އުސާމާ ބިން ލާދިން އަވަހަރާކޮށްލައިފި – ދުނިޔޭގެ މީޑިޔާ | Dhiislam | Dhiislam\nއެމެރިކާ ސިފައިންގެ ހަމަލާއެއްގައި އުސާމާ ބިން ލާދިން އަވަހަރާކޮށްލައިފި - ދުނިޔޭގެ މީޑިޔާ\nމުޙައްމަދު ވިޝާޙް ބިން ޢަލީ މެއި 2, 2011\nއެމެރިކާ ސިފައިން ދިން ހަމަލާއެއްގައި އަލްޤައިދާ ގެ ލީޑަރު އުސާމާ ބިން ލާދިން އަވަހާރަ ކޮށްލައިފި ކަމުގެ ހަބަރުތައް ފެތުރެމުން އެބަދެއެވެ. މީޑިޔާގައި ފެތުރެމުން ދާ ހަބަރު ތައް ބުނާ ގޮތުގައި އެމެރިކާގެ ރައީސް ބަރެކް އޮބާމާ މިކަން އިއުލާން ކޮށް ވާހަކަ ވަނީ ހަމަޖެހިފައެވެ. އިންޝާ ﷲ މިކަމާ ބެހޭ އިތުރު މައުލޫމާތު ލިބެމުން ދިޔަހާ އަވަހަކަށް ދި އިސްލާމް ޓިމުން ކިޔުންތެރިންނާ ހަމައަށް ގެނެސް ދެމުން ދާނެއެވެ.\nއެމެރިކާގެ ބައެއް މީޑިއާތަކުން ހާމަކޮށްފައިވަނީ އުސާމާ ބިންލާދިންގެ ހަށިގަނޑު ވަނީ 'ކަނޑުފައްތާފައި'ކަމަށެވެ.\n" ޕާކިސްތާނުގައި ހިންގި ހާއްސަ އޮޕަރޭޝަނެއްގައި އުސާމާ ބިން ލާދިން ވަނީ މަރާލެވިފައި" އެމެރިކާގެ ރައީސް ބެރެކް އޮބާމާ\nއިސްލާމް އާބާދުގެ ބޭރުން ގާތް ގަނޑަކަށް ކިލޯ މީޓަރު150 އުތުރުން އަބޮއްޓްއާބާދު ސަހަރުގައި އުސާމާ ބިން ލާދިން މަރާލެވިފައިވާ ކަމަށް އެމެރިކާގެ ރައީސް އިއުލާން ކޮށްފިއެވެ. އުސާމާ ބިން ލާދިން އަވަހާރަކޮށްލާފައިވަނީ އާދީއްތަ ދުވަހު ޕާކިސްތާނުގައި އެމެރިކާ ސިފައިން ހިންގި ހާއްސަ އޮޕަރޭޝަނެއްގައެވެ.\n" އެތައް ހާސް ކުށެއް ނެތް މީހުން މަރާފައިވާ ޓެރެރިސްޓް އުސާމާ ބިން ލާދިން މަރާލެވިއްޖެ ކަމުގެ ހަބަރު މިރޭ އަހަންނަށް އެމެރިކާގެ ހުރިހާ ރައްޔިތުންނަށް އަދި ދުނިޔޭ ގެ އެންމެނަށް އިއުލާން ކުރެވޭނެ" އޮބާމާ ގެ ސްޓޭޓް މަންޓެއްގައި ވެއެވެ.\n"މި އަދު އަހަރެންގެ ބެލުމުގެ ދަށުން އެ އޮޕަރޭޝަން ވަނީ ކުރިއަށް ގެންދެވިފައި. އެމީ ހުން އުސާމާ ބިން ލާދިން މަރާލި. އަދި އޭނާ ގެ ހަށިގަނޑު ވަނީ އަހަރުމެންގެ ބާރުގެ ދަށުގައި." ބަރަކް އޮބާމާ ބުނެފައިވެއެވެ.\nއުސާމާ ބިން ލާދިން މަރާލެވުމަކީ އަލް ޤައިދާ އާ ދެކޮޅަށް ކުރި ހަނގުރާމައިގައި މިހާތަނަށް ހޯދުނު އެންމެ ބޮޑު އެއް ކާމިޔާބީ" އަހަރުމެން އަދި ވެސް ޔަގީން ކަން ދެން، އެމެރިކާއިން ހަނގުރާމު ކުރަނީ މުސްލިމުންނަކާ ނޫން. އުސާމާ އަކީ މުސްލިމް ލީޑަރެއް ނޫން. ނަމަވެސް އެއީ ވަރަށް ގިނަ މުސްލިމުން މަރާފައިވާ " " އޮބާމާ ގެ ބަޔާނުގައި ބުނެފައިވެއެވެ.\nހަބަރު ފަތުރާ ވަސީލަތްތަކުން ހާމަކުރާ ގޮތުގައި މިހާރު އެމެރިކާއިން ދަނީ އުސާމާ ގެ ހަށިގަނޑުން ޑީއެންއޭ ޓެސްޓްތައް ހަދަމުންނެވެ.\n2 މެއި, 2011 | 9:10\nއިންނާލިއްﷲ ވައިންނާ އިލައިހި ރާޖިޢޫން… އުފަދަ އެތައް އުސާމާއެއް އުފައްދާފަ އެދިޔައީ…ﷲ އަކްބަރު…\nibn Adham :\n2 މެއި, 2011 | 10:01\nއެމެރިކާއާއި އެމީހުންގެ ބައިވެރިންނަށް ހީވާކަހަލަ، މީ އުސާމާ އެކަނި ކުރާ ހަނގުރާމަ އެއްހެން! އަދި އެމީހުން މަރާ، ރޭޕްކޮށް، އަސީރު ކުރަނީ އުސާމާ އާއި ބެހޭ މީހުން އެކަނި ހެން…. ދެންދޯ! އުސާމާ މަރުވިޔަސް، މިހާރު އޭގެ އެތައް އުސާމާ އެއް އުޅޭނެކަން ހަމަ ޔަގީން…. ޓެރަރިސްޓުން މަރާލެވުނީމަ އުފާ ފާޅުކުރާމީހުން އުފާ ފާޅުކުރޭ! އެކަމު، ވާނުވާ އޮޅުން ފިލުވާތި… އޭރުން ގިޔާމަތް ދުވަހުން، ﷲގެ ހަޟްރަތުގައި ޖަވާބު ދާރީ ވެވޭނީ! ވިސްނަންޖެހޭ ތަންކޮޅަކީ ކާފަރުން ދުވަހަކުވެސް ބުނާނެބާވަޔޭ، މުސްލިމުންނަކީ ރަނގަޅު ބަޔެކޭ، ނުވަތަ އެމީހުން ކަންތައްކުރަނީ ރަނގަޅައްށޭ! ޤުރުއާނުން އެނގެން އޮންނަގޮތުން، އެމީހުން ދުވަހަކުވެސް ބޭނުންވާނެ ކަމެއްނޫން އެއީ! އަދި ކުރާނެ ކަމެއްވެސް ނޫން.. އަނެއްކޮޅުން ބަލާއިރު، ސޯމާލިޔާގައި އެއުޅޭ ކަނޑުފޭރޭ މީޙުންނާއި ޓެރަރިސްޓުން ވެގެން އެތާގައި އުޅޭ ހެޔޮލަފާ ސަރުކާރުންނާއި ހަނގުރާމަކޮށް ބަލިކޮށް، އެތާގައި އިސްލާމީ ޝަރީއަތް ގާއިމްކޮށްފަ އެވަނީ! ސުވާލެއް ނޫފެދޭބާ، އެކީއްވެބާވައޭ، މުސްލިމުން ޓެރަރިސްޓުންނޭކިޔާ ނަންހަރުކޮށްފައިވާ މީޙުން، އިސްލާމީ ޝަރީއަތް ޤާއިމް ކުރީ؟؟؟ ވިސްނާ މީހުންނަށް އިބުރަތެއްވޭ! މާޝާ ﷲ! އަލީ(ރއ) ވިދާޅުވެ ލައްވާފައިވޭ! “މުސްލިމުންގެ ތެރެއިން އެންމެ ރަނގަޅު މީހުން ވަނީ ކޮންތާކުތޯ ބަލަން ބޭނުމިއްޔާ ކާފަރުންގެ ތީރު އަމާޒުވެފައިވަނީ ކޮންތަނަކަށްތޯ( އަމާޒު ވެފައިވާ މީހުން) ނަކީ ކޮބައިތޯ ބަލާށެވެ.!”\n2 މެއި, 2011 | 11:19\nހަވީރު ނޫހުގައި އަޅުގަނޑުގެ މިކޮމެންޓް ނުޖަހައިދިނެވެ! އެކަމަކު މިއީ ހަމަ އަޅުގަނޑުގެ ހިޔާލެވެ!\n2 މެއި, 2011 | 1:53\nއެމެރިކާ އަށް ވ ގިނަފަހަރު އުސާމާ ބިން ލާދިން މަރާލާފައިވޭ. ދެން އޭގެ އަނެއް ދުވަހު އޭނާގެ ލައިވް އޯޑިޔޯ ކްލިޕްތަށް ދަނީ ހާމަވަމުން\n2 މެއި, 2011 | 4:18\nއަވަހާރަ ތަ ސަހީދު ތަ؟ އޮސާމާ އާއި އޮބާމާ ހެދި ޑީލެއްގެ ދަށުން އެމެރިކާނުން އައްފާނުން ފައިބަންވެގެން އަރުވާލި އަޑަކާ ވަރަށް ވައްތަރު\nibn Adam :\n2 މެއި, 2011 | 5:11\nހަމަ ނޭނގެނީތަ މުޖާހިދުން ﷲގެ މަގުގައި ވަނީ ޝަހީދު ކަން.. ޤުރުއާނުގައި އެބައޮތް އެމީހުންނަކީ މަރުވެފައިވާ ބައެއްކަމުގައި ނުބުނުމަށް\n3 މެއި, 2011 | 8:55\nއެމެރިކާނުން ހަދަނީ ދޮގުކަން މިކަންތައްތަކުން ސާބިވެއެވެ.\n1. އެމީހުންނަށް އެހާ މުހިއްމު، އެހާ ބޭނުންތެރި މީހަކު މަރާފި ނަމަ، ވަގައް ނަމަވެސް ފޮޓޯ އާއި ވީޑިއޯ ނަގާނެވެ. ސައްދާމް އާއި ގެ ފޮޓޯއާއި ވީޑިއޯ ނެގިހެން.. އެކަމު މީގައި ފެންނާކަށް ހެއްކެއް ނެތެވެ.؟\n2. މަރާލި ޓްރޫޕްސް އަށް އެވޯރޑްއެއް ދީ ހަދާނެ…\n3. ޝެއިޙް އުސާމާއަކީ އެކަނި އުޅޭ މީހެއްނޫން، އޭނާ އާއި އެކީ މުޖާހިދުންވެސް (ސެކިއުރިޓީ) ހަތިޔާރާއިއެކީ އަބަދުހެންވާނެ…އެކަމަކު އެ ކާފަރުން ބުނަނީ3މީހުން މަރާލިކަމަށް، އެވިސް ދަރިކަލަކާއި އެކު..\n4. ދަރިކަލުންގެ ނަމެއް ހާމަ އެއް ނުކުރޭ…\n5. އޭނާގެ ހަށިކޮޅު އެހާ އަވަހަކަށް ނައްތައެއް ނުލާނެ… ފޮނިދައްކަން ނަމަވެސް ބާއްވާނެ….\n6. ނޫހުން އާއްމު ކޮށްގެންއެއް….\n3 މެއި, 2011 | 9:19\n.6ނޫހުން އާއްމުކޮށްގެން ދެއްކީ ހަދަހަދާއިގެނ އުޅޭ ފޮޓޯއެއް..\n.7އެ ފޮޓޯ އަކީ އަސްލެއްނޫން ކަން، އާންމުންނަށް އެނގުނު ކަމުގައިވިޔަސް، އެ އަށް ރައްދެއް ނުދޭ…..\n.8އިތުރު ޙެއްކެއް އެމީހުންނަކަށް ނުދެއްކޭ…\n.9އެހާދިސާގައި ( ޝަހިދުކޮށްކަލަން އުޅުނު އޮޕަރޭޝަންގައި) އިންޖަރީ ވީ މީހުންވިސް މަރުވި ކަމަށްވީ…އެކަކަށްވެސް އިންޓަވިއު އެއް ދެވޭނެގޮތެއްނުވި… އަދި އިންޖަރީ ވީ ކޮންބަޔަކު ކަންވެސް ނޭގޭ…ހޮސްޕިޓަލަށް ވެސް ބަޔަކު ގެންދިޔަކަމަށްވޭ..އެކަމު އެއީވެސް ކޮންބަޔަކު ކަންވެސް ނޭގޭ…\n.10ހަށިކޮޅު، އަވަސް އަވަހަށް ކަނޑުފެއްތީ…މިއީ އެމީހުން ގެ މިކަހަލަ ކަންކަމުގަ ކުރާކަމެއް ކަމުގައި ހިޔެއްނުވޭ….އަދި، އަމުދުން، މިހާ ބޭނުނތެރި މީހަކު މިހާ އަވަހަށް، ވަޅުލުމުގެ ބަދަލުގައި، ކަނޑު ފެއްތީ އޯ… ވަޅުލީމަ އަލުން ކާކުތޯ ބަލަން ނޭގޭނެތީ، ވަޅުނުލާ ކަނޑު ފެއްތީ…ދެން އޭރުން ހެކި ހޯދަން އެއޮށް ބޮޑު ޕެސިފިކް ނޫނީ އެތްލާންޓިކު ކަނޑުން ހޯދަން ނުބުނާނުދޯ… އެމީހުންގެ ބޯދާ، ދެބޯގެރި ވިސްނުން..\nމުސްލިމު އަޙުންނަށް އަހުރެން ގޮވާލަން، ބްލައިންޑް ފޮލޯ ނުކުރުމަށް… ތިޔަ ގަބޫލުކުރާ މީހުން ދޫކޮށް، ދެކޮޅު ބަލާ ހެކި ހޯދުމަށް… ދެން އެއަށް ފަހު ތިޔަ ގަބޫލުކުރާ އެއްޗެއް ގަބޫލު ކުރުމަށް… އެމީހުންނަކީ ރަސޫލު (ސ) އަކީވެސް ޓެރަރިސްޓެކޭ ބުނާމީހުން…ސުބުހާނަﷲ.. އަދި އެއީ ހަމަ މުހައްމަދު ބިން އަބްދުލް ވައްޙާބަކީވެސް ޓެރަރިސްޓެކޭ ބުނިމީހުން…. އަދި މިހާރުވެސް އެހެން ބުނާމީހުން…\nއަލީ(ރ) ވިދާޅުވި ބަސްކޮޅަށް ހަނދުމަ ކުރޭ..“މުސްލިމުންގެ ތެރެއިން އެންމެ ރަނގަޅު މީހުން ވަނީ ކޮންތާކުތޯ ބަލަން ބޭނުމިއްޔާ ކާފަރުންގެ ތީރު އަމާޒުވެފައިވަނީ ކޮންތަނަކަށްތޯ( އަމާޒު ވެފައިވާ މީހުން) ނަކީ ކޮބައިތޯ ބަލާށެވެ.!”\n3 މެއި, 2011 | 1:04\nusama is not only the leader of al gaedha . but he is the leader of the muslims all around the world. i prey to allah that some day this world will have no more infidels but only muslims\n3 މެއި, 2011 | 6:00\nވަރަށް ތާއީދު އެމީހުނަށް ކީއްވެތަ ޝަހީދު ވެފައިވާ ހަށިގަނޑުގެ އެންމެ ފޮޓޮއެއްވެސް ނުދެއްކެނީ\n3 މެއި, 2011 | 6:03\ninsha allah usama may be alive americans may have killed some one else\n5 މެއި, 2011 | 5:23\nމިއީ ޖޯކެއް ނޫން


Dr. Sheena dhekevadaigannavanee alun lock down akah dhaan vejje kamah | Mihaaru\nޕަބްލިކް ހެލްތު ސްޕެޝަލިސްޓް ޑރ. ޝީނާ: އޭނާ ދެކެވަޑައިގަންނަވާ ގޮތުގައި ބަލި ފެތުރޭ މިންވަރުން ކޮންޓްރޯލް ނުވެދާނެ ކަމުގެ ބިރު އެބައޮތް. --ފޮޓޯ/މިހާރު\nއަލުން ލޮކްޑައުނަކަށް ދާން ޖެހޭވަރަށް ހާލަތު ގޯސްވެއްޖެ: ޑރ. ޝީނާ\n23 އޯގަސްޓް 2020 - 16:50 99 comments\nކޮވިޑް-19 ފެތުރުން ބާރުވެ، ބަލީގައި އެޑްމިޓްކުރަން ޖެހޭ މީހުންގެ އަދަދު ގިނަވެ އެނދުތައް ފުރެމުންދާއިރު، ދެން ވެސް ހާލާތު އިތުރަށް ގޯސްވިޔަ ނުދޭން އޮތް އެންމެ ރަނގަޅު ފިޔަވަޅަކީ، އޭނާ ދެކެވަޑައިގަންނަވާ ގޮތުގައި، ލޮކްޑައުނަކަށް ދިއުން ކަމަށް ޕަބްލިކް ހެލްތު ސްޕެޝަލިސްޓް ޑރ. ޝީނާ މޫސާ މިއަދު ވިދާޅުވެއްޖެ އެވެ.\n"ރާއްޖެ ޓީވީ"ގައި ވާހަކަ ދައްކަވަމުން ޑރ. ޝީނާ ވިދާޅުވީ ކުރިން މާލެ ލޮކްޑައުންއަކަށް ދިއުމަށް ފަހު ފިޔަވަހިތަކަކަށް ބަހާލައިގެން ލުއިތަކެއް ދިން އިރު ވެސް ޕޮޒިޓިވް ކޭސްތައް އިތުރުވާނެކަން ހެލްތު ޕްރޮޓެކްޝަން އޭޖެންސީ (އެޗްޕީއޭ) އަށް އެނގޭ ކަމަށެވެ. އެކަމަކު ސިއްހީ ތަޖުރިބާކާރުން ތިއްބެވީ ފިޔަވަޅުތަކަކަށް ގިނަ ބަޔަކު ބޯލަނބާނެ ކަމުގެ އުއްމީދެއްގައި ކަމަށް ވިޔަސް، ހީކުރި ވަރަށް ވުރެން ވެސް ހާލަތު މިހާރު ގޯސްވެފައިވާ ކަމަށް، އޭނާ ވިދާޅުވި އެވެ.\nޑރ. ޝީނާ ސިފަކުރެއްވި ގޮތުން ނަމަ، އެކަށީގެންވާ ފިޔަވަޅު އަވަސް މިނެއްގައި ނާޅާފައިފި ނަމަ ސިއްހީ ދާއިރާ އަށް ނުތަކާ މިންވަރަށް ބަލީގެ ހާލަތު ގޯސްވެދާނެ އެވެ. މާލެ ސަރަހައްދުގައި ކޮވިޑަށް ޚާއްސަކުރި އެނދުތަކުގެ 62 ޕަސެންޓް ފުރުމުގެ އިތުރުން ހަފުތާއެއްގެ ތެރޭގައި އެ ބަލީގައި ހަތަރު މީހަކު މަރުވުމަކީ ވަރަށް ބޮޑު ކަންބޮޑުވުމެއް ކަމަށް ވެސް ވިދާޅުވި އެވެ.\n"ސީދާ ލޮކްޑައުނަކަށް ހިނގައްޖިއްޔާ ބަލި ކޮންޓްރޯލްކުރަން ފަސޭހަވާނެ. ޑްރާސްޓިކަލީ ރެޑިއުސްވާނެ. އަޅުގަނޑުމެން އެންމެންނަށް ވެސް އެކަން ފެނުނު،" ޑރ. ޝީނާ ވިދާޅުވި އެވެ.\nއެކަމަކު އާއްމު ދިރިއުޅުމުގެ ހާލަތަށް ބަލައި މާލެ ސަރަހައްދަށް އެންމެ ރަނގަޅު ފިޔަވަޅުތަކަކީ ކޮބައިތޯ ދެނެގަންނަން ޖެހޭ ކަމަށް ވިދާޅުވި އެވެ. ފުލް ލޮކްޑައުނަކަށް ނުދިޔަސް މިހާރުގެ ހާލަތުން، އެޗްޕީއޭގެ ފިޔަވަޅުތައް އަލުން ބަލައި ހަރުކަށި ކުރަން ޖެހިފައިވާ ކަމަށް ވެސް ޑރ. ޝީނާ ގަބޫލުކުރައްވަ އެވެ.\nނޫން ނަމަ، އޭނާ ވިދާޅުވި ގޮތުގައި، ނިޒާމަށް ނުތަކާ މިންވަރަށް ގޮސް، މިހާރަށް ވުރެން ގިނަ މީހުން މަރުވުން އެކަށީގެންވެ އެވެ.\nCovid gai admit kuraa adhadhu ithuruve 62 percent endhuthah furijje\nއޭނާ ވިދާޅުވީ އާއްމުންގެ ތެރޭގައި މިވަރަށް ބަލި ފެތުރުމުގެ ކުރިން އަޅަން ފެށި ފިޔަވަޅުތަކުގެ ނަތީޖާ ރަނގަޅު ކަމަށެވެ. ދެ މަހުގެ ލޮކްޑައުނަކަށް ފަހު މަޑުމަޑުން ލުއިތައް ދެމުން ގޮސް ދޫކޮށްލިއިރު ސިއްހީ ދާއިރާގައި ވަސީލަތްތައް ހަމަކޮށް، ތައްޔާރުވެވިފައިވާ ކަމަށް ވިދާޅުވި އެވެ. އެއީ އެނދާއި ފަރުވާ ދޭނެ މެޝިންތަކާއި ޓެސްޓް ކިޓްތައް ފަދަ ސާމާނު ހޯދުމަކީ މާލެ އާއި އަތޮޅުތަކުގައި ވެސް ރަނގަޅަށް ކުރެވުނު ކަމެއް ކަން ފާހަގަކުރެއްވި އެވެ.\nލޮކްޑައުންއާ ހެދި ދިމާވި އިޖުތިމާއީ އަދި އިގްތިސާދީ ދަތިތަކުން އަރައިގަތުމަށް ވިސްނައި ފިޔަވަހިތަކަކަށް ބަހާލައިގެން ލޮކްޑައުން ލުއިކޮށްލި ގޮތް، ޑރ. ޝީނާ ދެކެވަޑައިގަންނަވާ ގޮތުގައި، ގޯހެއް ނޫނެވެ.\n"އެޗްޕީއޭ އަށް ވެސް އެނގޭ ހުޅުވާލި އިރު ވެސް ކޭސްތައް އިތުރުވާނެކަން. އެކަމަކު އުއްމީދެއް އޮތީ ގައިޑްލައިންތައް ފޮލޯކުރާނެއޭ. އެހެންވީމަ މި ބަލި ކޮންޓްރޯލް ލެވެލްއެއްގައި ގެންގުޅެވޭނެއޭ،" ޑރ. ޝީނާ ވިދާޅުވި އެވެ.\nއޭނާ ވިދާޅުވި ގޮތުގައި އުއްމީދުކުރި ވަރަށް ވުރެން ބާރަށް ބަލި ފެތުރެމުންދަނީ މާލޭގައި ދިރިއުޅުމުގެ އުނދަގޫ ހާލަތާއި ތޮއްޖެހުން ވެސް ބޮޑު ކަމުންނެވެ. މިހާރު ފެތުރޭ މިންވަރުން ވެސް ދެން ވެދާނެ ގޮތެއްގެ ލަފާކުރުންތަކެއް ހަދަމުން އަންނަ ކަމަށް ވިދާޅުވި އެވެ.\n"އެޗްޕީއޭގެ ވެބްސައިޓުގައި ވެސް އެބަހުރި އެލާޓް ލެވެލްތަކެއް ވެސް ލާފައި ވަކި ވަރަކަށް ވުރެން މައްޗަށް ދާ ކަމަށް ވަންޏާ ރެސްޓްރިކްޝަންސް ނަގަން ޖެހޭނެ ކަމަށް. އެ އެލާޓް ލެވެލްތަކަށް ބަލަމުން އިންޑިކޭޓާސްތަކެއް މޮނިޓަކުރަމުން މި ދަނީ ބަލި ފެތުރޭ ނިސްބަތާއި އަހަރެމެންގެ ރާއްޖޭގެ ސިއްހީ ނިޒާމުގެ ކެޕޭސިޓީ ހުރި ވަރާއި ކިހާ ވަރަކަށްތޯ ފުރެމުންދަނީ އާއި އެ އަދަދަށް ކޭޓަކުރެވޭނެތޯ. އަޅުގަނޑު ހަނދާން ވަނީ މިދިޔަ ހަފުތާގެ އިންޑިކޭޓާސްތައް ބެލިއިރު ލޮކްޑައުނަށް އަރަން އެންމެ ޕޮއިންޓެއް އިނީ،" ޑރ. ޝީނާ ވިދާޅުވި އެވެ.\n"އަޅާ ފިޔަވަޅު އެޅުމުގެ އެތައް ދުވަހެއް ފަހުން އަސަރު މި ފެންނަނީ. އެހެންވީމަ މިހާރު ކޭސްތައް އިތުރުވާ ނިސްބަތަށް ބަލަންޏާ، ނަމްބަރުން ބުނާ ނަމަ ހުޅުމާލެ ފެސިލިޓީގެ 200 އެނދުން މިހާރު އެ ދަނީ 150 އަށް ވުރެން ގިނަ އެނދު ބޭނުން ކުރެވެމުން."\nބަލި ޖެހޭ މީހުންނާއި އެޑްމިޓްކުރަން ޖެހޭ މީހުންގެ އަދަދު އިތުރުވަމުންދާ ނަމަ ސިއްހީ ނިޒާމަށް އޮބިއޮންނާނީ ކިހިނެއްތޯ ޑރ. ޝީނާ ސުވާލު އުފެއްދެވި އެވެ. އޭނާ ވިދާޅުވީ ސިއްހީ ނިޒާމަށް އޮބި އޮންނަ ވަރަށް ކޮންޓްރޯލްކުރަން މިއީ އަނެއްކާވެސް ތަންކޮޅެއް ހަރުކަށި ފިޔަވަޅުތަކެއް އަޅަން ވީ ވަގުތު ކަމަށެވެ. އަދި ރޭގަނޑު 8 އިން ފެށިގެން ވެހިކަލް މަނާކުރަން ނިންމި ނިންމުމުން އާންމުންގެ ހަރަކާތްތައް މަދުވާނެ ކަމަށް އޭނާ ލަފާކުރައްވަ އެވެ.\nއަޅުގަނޑު ޕަބްލިކް ހެލްތު މީހެއްގެ ހައިސިއްޔަތުން ބުނާ ނަމަ މިއީ އަލުން ލޮކްޑައުނަކަށް ދާން ވީ ވަގުތު. -- ޝީނާ\n"އެކަމަކު ސޯޝަލް އިކޮނޮމިކް ސިޓުއޭޝަންއާ ހެދި ކިހިނެއްތޯ މީތި ބެލެންސްކުރާނީ؟ އަދިވެސް މެނޭޖްކުރެވޭނެހޭ އަޅުގަނޑުމެންނަށް، ލޮކްޑައުނަކަށް ނުގޮސް،" އޭނާ ވިދާޅުވި އެވެ.\nއެންމެ ރަނގަޅަށް ބަލި ކޮންޓްރޯލް ކުރި ގައުމުތަކުގައި އަލުން ފެތުރެން ފެށުމުން ލޮކްޑައުނަަކަށް ދިޔަކަން ޑރ. ޝީނާ ފާހަގަކުރެއްވި އެވެ. އޭގެތެރޭގައި އޮސްޓްރޭލިއާ އާއި ނިއު ޒިލޭންޑާއި ޖަރުމަން ފަދަ ގައުމުތައް ހިމެނޭ ކަމަށް ވިދާޅުވި އެވެ.\nމަރުވާ މީހުންގެ އަދަދު ދަށީ ކީއްވެ؟\nކޮވިޑުގައި އެހެން ގައުމުތަކުގައި ގިނަ ބަޔަކު މަރުވިއިރު ރާއްޖެ އިން އެ ނިސްބަތުން މީހުން މަރުނުވަނީ ކީއްވެތޯ އާންމުން ސުވާލު އުފައްދާތީ އެކަމަށް ވެސް ޑރ. ޝީނާ ޖަވާބު ދެއްވި އެވެ.\n"އެހެން ތަންތަނުގައި މީހުން މަރުވެގެން މިދިޔައީ ސިއްހީ ނިޒާމް ބާޑަން [ބުރަ ބޮޑު] ވެގެން ގޮސް، ކޭސްތައް އަންނަލެއް ބާރުކަމުން އެ މީހުންނަށް ކޭޓަ ނުކުރެވިގެން ގޮސް. އެ މީހުންގެ އެނދެއް، ޑޮކްޓަރުންނާއި ނަރުހުން ނެތީ. [މިހާރު] ރާއްޖޭގައި އެނދުގެ ވާހަކަ މިދައްކަނީ 60 ޕަސެންޓް އެނދު ފުރުނީމަ،" ޑރ. ޝީނާ ވިދާޅުވި އެވެ.\nދެން އޭނާ ކުޑަ ތަފުސީލެއް ދެއްވީ، މި ހާލަތުގައި ނަރުހުންނާއި ޑޮކްޓަރުން މަދުވުމުން ކުރިމަތިވާ މައްސަލަތަކުންނެވެ.\n"ޕަބްލިކްލީ ނުދައްކާ ޑޮކްޓަރުންނާއި ނަރުހުން މަދު ވާހަކައެއް. އާއްމު ހާލަތުގައި، ކޮންމެ ފަސް އެނދަކަށް އެއް ނަރުސް ލައިގެން މި އުޅެނީ. އެކަމަކު މިހާރު 30 އެނދަށް 1 ނަރުސް ލައިގެން މިއުޅެނީ،" އޭނާ ވިދާޅުވި އެވެ.\nއެހެންކަމުން އޭނާ ވިދާޅުވީ ޑޮކްޓަރުންގެ ދަތިކަން ވެސް އެބައޮތް ކަމަށެވެ. އޭގެ ހެއްކެއްގެ ގޮތުން ވިދާޅުވީ ހުޅުމާލެ ފެސިލިޓީގައި ޑޮކްޓަރުން ބަލި މީހުންގެ ގާތަށް ޒިޔާރަތްކުރުމުގެ ރައުންޑެއް ނަގަން މިހާރު 10 ގަޑިއިރު ހޭދަވާ ހޭދަވުމަށެވެ. އޭނާ ވިދާޅުވި ގޮތުގައި ޑޮކްޓަރުން މަދުވަނީ ކޮވިޑް ނޫން ބަލިތަކަށް ވެސް ޑޮކްޓަރުން ހުސްވާން ޖެހުމުންނެވެ.\n"ރާއްޖޭގެ ސިއްހީ ނިޒާމް މިއޮތީ ބާޑަން ވެފައި. ކޭޓާއެއް ނުކުރެވެއޭ. މެނޭޖްކުރަނީ ކޮންމެވެސް ގޮތަކަށް. މި ރޭޓުގައި ދަންޏާ ސްކޫލެއްގައި އެނދުތަކެއް ޖަަހައިގެން ބޭތިއްބިޔަސް ކާކުހޭ އެ މީހުންނަށް ފަރުވާދެނީ؟ ފަރުވާ ނުދެވިއްޖިއްޔާ މީހުން މަރުވާ އަދަދު ގިނަވާނެއޭ،" ކޮވިޑް ފެތުރޭލެއް މަތިކަމުން ސިއްހީ އެހީތެރިންނަށް އޮތް ގޮންޖެހުންތަކާ މެދު ޑރ. ޝީނާ ވިދާޅުވި އެވެ.\nއޭނާ ވިދާޅުވި ގޮތުގައި ބަލި ކޮންޓްރޯލް ނުވެގެން އުޅެނީ ރައްކާތެރި ކަމުގެ ފިޔަވަޅުތަކަށް އާއްމުންނާއި މުއައްސަސާތަކުން ވެސް އެކަށީގެންވާ ގޮތެއްގައި އަމަލުނުކުރާތީ އެވެ. މާލޭގައި، ފުރިހަމަ އަށް ތަބާވާން ވެސް އުނދަގޫތަކެއް ހުރި ކަން ގަބޫލުކުރައްވާ ކަަމަށާއި ލަފާކުރުންތައް ހައްދަވަނީ އެކަމަށް ވެސް ބައްލަވާފައި ކަަމަށް ވިދާޅުވި އެވެ.\nއެޗްޕީއޭގައި އޮޕަރޭޝަނަލް ކެޕޭސިޓީއެއް ނެތް!\nޑރ. ޝީނާ ވިދާޅުވި ގޮތުގައި ބަލި ފެތުރޭ މިންވަރަށް ބަލާއިރު އެޗްޕީއޭގައި އޮޕަރޭޝަނަލް ކެޕޭސިޓީއެއް ނެތެވެ. ކުރިން ނެޝަނަލް އިމަޖެންސީ ސެންޓަރު (އެންއީއޯސީ) ހިންގީ ކަމާ ބެހޭ ގިނަ އިދާރާތަކެއް ގުޅިގެން ކަން ފާހަގަކުރައްވައި ވިދާޅުވީ އެ އެންމެން ގުޅިގެން ކުރަމުން އައި މަސައްކަތް އެޗްޕީއޭ އިން އެކަނި ކުރަން ޖެހުމުން ދަތިތަކެއް ހުންނާނެ ކަމަށެވެ.\nއެޗްޕީއޭ އިން ފޯނު ނުނަގައިގެން ކުރާ ޝަކުވާ އަޑު އިވިވަޑައިގަންނަވާ ކަމަށާއި އެކަމަކު ކުރިން އެ ކޯލްތަކަށް ގިނައިން އެޓެންޑްވަމުން އައީ ވޮލަންޓިއަރުންތަކެއްގެ އެއްބާރުލުމާ އެކުގައި ކަމަށް ވިދާޅުވި އެވެ. އެކަމަކު އެ ވޮލަންޓިއަރުން އެނބުރި އެމީހުންގެ ރަސްމީ މަސައްކަތަށް ދިއުމާ އެކު ހުރިހާ ކަމެއް އެޗްޕީއޭ އިން ކުރަން ޖެހުމުން ފޯނަށް ވެސް އެޓެންޑް ނުވެވުމުގެ އިތުރުން ކޮންޓެކްޓް ޓްރޭސިން ވެސް އެކަށީގެންވާ ގޮތެއްގައި ކުރިއަށް ނުގެންދެވޭ ކަމަށް ވިދާޅުވި އެވެ.\n"ޕެންޑެމިކެއްގައި ވަރަށް ގިނަ އިދާރާތަކުގެ އެއްބާރުލުން ބޭނުންވާނެ. އެޗްޕީއޭއާ އެކު ހޮސްޕިޓަލްތަކާއި ހެލްތު ސެންޓަރުތަކުގެ އިތުރުން ކަރަންޓީން އަދި އައިސޮލޭޝަން ފެސިލިޓީތައް ވެސް ބޭނުންވާނެ،" ޑރ. ޝީނާ ވިދާޅުވި އެވެ.\nރާއްޖެ އިން މިދިޔަ މާޗް7ގައި ކޮވިޑް-19 އަށް މީހަކު ޕޮޒިޓިވްވި ފަހުން މިހާތަނަށް އެ ބަލި ވަނީ 6،660 މީހަކަށް ޖެހިފަ އެވެ. ބަލީގައި ވަނީ 26 މީހުން މަރުވެފަ އެވެ. ބަލި ޖެހުނު މީހުންގެ ތެރޭން 4،113 މީހުން ރަނގަޅުވި އިރު އެކްޓިވް ކޭސްގެ އަދަދަކީ 2،521 އެވެ.\nއިތުރު ލިޔުންތައް ސިއްހަތު ދިވެހި ސަރުކާރު އައިޖީއެމްއެޗު ހެލްތު ޕްރޮޓެކްޝަން އެޖެންސީ ހެލްތު މިނިސްޓްރީ ޑރ. ޝީނާ މޫސާ ބަލިތައް ލޮކްޑައުން ސިއްހީ ކުއްލި ނުރައްކަލުގެ ހާލަތު\nލޮކްޑައުން ނިންމާލައި ނިއު ނޯމަލްއަށް ތައްޔާރުތަ؟\n6 months ago 46\nހާލަތު ބިރުވެރި: ހޮސްޕިޓަލްތައް ފުރި ފަރުވާނުދެވިދާނެ!\nމި މަހު ފަހުކޮޅު ކޭސްތައް މަދުވާން ފަށާނެ: ޝީނާ\nވަރުން ޝޫޓިން ފަށަން ފުލުފުލުގައި ހަތަރު ފިލްމެއް\nއިންޑިއާގައި ސީޕްލޭން ފަށަން ދިވެހި ޕައިލެޓުންގެ އެހީ\nފަސްޓްލޭޑީއާ ބެހޭގޮތުން ފެތުރީ ދޮގު ޚަބަރެއް: ވަކީލުން\nލަވަކިޔުންތެރިޔާ ނޭހާ ކައިވެނިކޮށްފި\nHead - Internal Audit


Facebook govaigen Australia court ah | Mihaaru\nފޭސްބުކް ގޮވައިގެން އޮސްޓްރޭލިއާ ކޯޓަށް\n11 މާޗް 2020 - 07:19\nޑޭޓާ ޕްރައިވެސީގެ ގާނޫނުތަކާ ޚިލާފުވެ، ފޭސްބުކް ބޭނުން ކުރާ އެތައް މިލިއަން ބައެއްގެ ޒާތީ މައުލޫމާތު އިނގިރޭސިވިލާތުގެ ކެމްބްރިޖް އެނަލިޓިކާ ކުންފުނިން ބޭނުންކުރި މައްސަލާގައި ފޭސްބުކް މިދިޔަ އަހަރު ފަސް ބިލިއަން ޑޮލަރުން ޖޫރިމަނާ ކޮށްފައި ވަނިކޮށް، ހަމަ މި މައްސަލާގައި އޮސްޓްރޭލިއާ އިން ވެސް ފޭސްބުކްގެ މައްސަލަ ކޯޓަށް ހުށަހަޅައިފި އެވެ.\nދި އޮފީސް އޮފް ދި އޮސްޓްރޭލިއަން އިންފޮމޭޝަން ކޮމިޝަނާ (އޯއޭއައިސީ) އިން ބުނީ ފޭސްބުކް ބޭނުންކުރާ 87 މިލިއަން މީހުންގެ މައުލޫމާތު ގަވާއިދާ ޚިލާފަށް ޕޮލިޓިކަލް ކޮންސަލްޓިން ކުންފުނި ކެމްބްރިޖް އެނަލިޓިކާ އިން ބޭނުން ކުރި އިރު، އޭގެ ތެރޭގައި އެ ޕްލެޓްފޯމް ބޭނުންކުރާ އޮސްޓްރޭލިއާގެ 300،000 ރައްޔިތުންގެ މައުލޫމާތު ވެސް ހިމެނޭ ކަމަށެވެ. އަދި އެ މައުލޫމާތުތައް ސިޔާސީ މަންފާތަކެއް ހޯދަން ބޭނުންކޮށްފައިވާ ކަމަށް ބުންޏެވެ.\nThe Australian Information Commissioner has lodged proceedings against Facebook in the Federal Court, alleging the social media platform has committed serious and/or repeated interferences with privacy in contravention of Australian privacy law: https://t.co/mN59oUzKgX pic.twitter.com/iP0rk8R7Vo\n— OAIC (@OAICgov) March 9, 2020\nމި މައްސަލާގައި އޯއޭއައިސީން ފޭސްބުކްގެ މައްޗަށް ދައުވާކުރަން ކޯޓަށް ހުށަހަޅާފައިވާތީ، އޮސްޓްރޭލިއާގެ ފެޑެރަލް ކޯޓުން މާކް ޒަކަބާގް ފޭސްބުކަށް 1.7 މިލިއަން އޮސްޓްރޭލިއާ ޑޮލަރުގެ ޖޫރިމަނާއެއް އިއްވުމުގެ ފުރުސަތު ވެސް ބޮޑެވެ.\nމިކަމާ ބެހޭ ގޮތުން ފޭސްބުކްގެ ތަރުޖަމާނު ވިދާޅުވީ ކެމްބްރިޖް އެނަލިޓިކާގެ މައްސަލަ 2018 ގައި ފެންމަތިވި ހިސާބުން އެ ކުންފުނިން ދިޔައީ އޯއޭއައިސީގެ ތަހުގީގަށް އެއްބާރުލުން ދެމުން ކަމަށެވެ. އަދި އެއާ އެކު މައުލޫމާތުތައް ރައްކާތެރިކޮށް ހިމާޔަތްކުރަން އޭގެ ފަހުނު ވަރަށް ގިނަ ފިޔަވަޅުތަކެއް އަޅާފައި ހުންނާނެ ކަމަށް ވިދާޅުވި އެވެ.\n"ނަމަވެސް މި މައްސަލަ މިހާރު ކޯޓްގައި އޮތުމުން މިކަމާ ބެހޭ ގޮތުން އިތުރަށް ވާހަކަ ދައްކާކަށް ބޭނުމެއް ނޫން." ތަރުޖަމާނު ވިދާޅުވި އެވެ.\nއިތުރު ލިޔުންތައް ފޭސްބުކް އޮސްޓްރޭލިއާ އިނގިރޭސިވިލާތް ކަސްޓަމާ ޕްރައިވެސީ ސޯޝަލް މީޑިއާ މާކް ޒުކަބާގް އެމެރިކާ\nމީޑިއާތަކަށް އެހީވާން ފޭސްބުކުން 100 މިލިއަން ޑޮލަރު\nފޭސްބުކަށް އަޑު ދީގެން5ޑޮލަރު


Raajjey Ge Bayaanugai Othee Kurevunu Mashvaraa Ge Vaahaka Eh Noon - Pakistan - Vaguthu\nލުއިތަކާއި އެކު ވެސް ފައްސިވާ މީހުން މާބޮޑަށް އިތުރު ނުވެ، ހިތްހަމަޖެހުމެއް -6ގަޑިއިރު ކުރިން\nރާއްޖޭގެ ބަޔާނުގައި އޮތީ ކުރެއްވުނު މަޝްވަރާއެއްގެ ވާހަކައެއް ނޫން – ޕާކިސްތާން\n10 މަސް ކުރިން ( އޮގަސްޓް 25, 2019 )\nކަޝްމީރުގެ މައްސަލައަކީ އިންޑިއާގެ ދާހިލީ މައްސަލައެއް ކަމަށް ރާއްޖޭގެ ފޮރިން މިނިސްޓަރ އަބްދުﷲ ޝާހިދަށް ޕާކިސްތާންގެ ފޮރިން މިނިސްޓަރ ޝާހް މަހްމޫދް ގުރައިޝީ ފޯނުން ގުޅުއްވުމުން ވިދާޅުވެފައި ނުވާކަމަށް ޕާކިސްތާން ސަރުކާރުން ބުނެފިއެވެ.\nމިދިޔަ ހުކުރު ދުވަހު ޝާހިދަށް ޕާކިސްތާންގެ ފޮރިން މިނިސްޓަރ ގުރައިޝީ ވަނީ ފޯނުން ގުޅުއްވާފައެވެ.\nރާއްޖޭގެ ފޮރިން މިނިސްޓްރީން ނެރުނު ބަޔާނެއްގައި ވިދާޅުވެފައި ވަނީ ތާޢީދު ހޯއްދެވުމަށް ޕާކިސްތާނުގެ ހާރިޖީ ވަޒީރު ގުޅުއްވުމުން، ކަޝްމީރު މައްސަލައިގައި އިންޑިއާއިން ނިންމި ނިންމުމަކީ އެޤައުމުގެ ދާޚިލީ މައްސަލައެއްގެ ގޮތުގައި ރާއްޖެއިން ދެކޭ ކަމަށް މިނިސްޓަރ ޝާހިދު ވިދާޅުވެފައިވާ ކަމަށެވެ.\nނަމަވެސް އިއްޔެ ޕާކިސްތާންގެ ވެރިރަށް އިސްލާމްއާބާދުގައި އޮތް ނޫސްވެރިންގެ ބައްދަލުވުމެއްގައި ޤުރައިޝީ ވިދާޅުވީ ރާއްޖެ އިން ނެރުނު ބަޔާނުގައި އޮތް ފަދަ ވާހަކައެއް ރާއްޖޭގެ ފޮރިން މިނިސްޓަރު އޭނާ އަރިހުގައި ވިދާޅުނުވާ ކަމަށެވެ.\n"އަޅުގަނޑާއި ރާއްޖޭގެ ފޮރިން މިނިސްޓަރާއި ދެމެދު ދެކެވުނު ވާހަކަތަކުގައި، ރާއްޖޭގެ ބަޔާނުގައި އެއޮތް ފަދަ ވާހަކައެއް ދެކެވިފައެއް ނުވޭ." ޤުރައިޝީ ވިދާޅުވިއެވެ.\nޤުރައިޝީގެ ވާހަކަތަކަށް ދިވެހި ސަރުކާރުން މިހާރު ވަނީ ރައްދުދީފައެވެ. ޤުރައިޝީގެ ވާހަކަތަކާއި ގުޅިގެން ބޭރުގެ މީޑިއާތަކުން ރާއްޖޭގެ ފޮރިން މިނިސްޓްރީ އާއި ސުވާލު ކުރުމުން ވިދާޅުވީ ފޮރިން މިނިސްޓްރީގެ ބަޔާނުގައި ހުރި ވާހަކަތަކަަކީ ކަޝްމީރުގެ މައްސަލައިގައި ރާއްޖެ އިން ދެކޭގޮތް ކަމަށާއި އިތުރަށް ދައްކާނެ ވާހަކައެއް ނެތް ކަމަށެވެ.\nކަޝްމީރަށް ދީފައި އޮތް ސްޓޭޓެއްގެ ހާއްސަ ދަރަޖަ އުވާލުމަށް އިންޑިއާގެ މައި ސަރުކާރުން ނިންމުން އިންޑިއާ ސަރުކާރުގެ ނިންމުމަށް ފުރަތަމަ ތާއިދު ކުރި ގައުމަކީ ވެސް ރާއްޖެ އެވެ.\nއިންޑިއާ ސިފައިންގެ އަނިޔާވެރިކަން އެންމެ ފޮޓޯއަކުން!\nއިންޑިއާ ސިފައިން ކަޝްމީރުގެ ހަނގުރާމަވެރިންތަކެއް މަރާލައިފި\nއެމްބަސީ އަޅަން ޕާކިސްތާނަށް ހުޅުމާލެ އިން ބިން ދީފި\nއޮގަސްޓް 25, 2019 09:16\nއަހަރުމެން ދިވެހީން މިތިބީ ޕާކިސްތާނާއެކު. ދުޢާ އަކީވެސް ޕާކިސްތާން އަދި ކަޝްމީރަށް ނަސްރު ލިބުން. ޔާ ﷲ މުސްލިމުންގެ މައްޗަށް ގަދަކަން ދެއްވައި އިސްލާމްދީނުގެ އަދުއްވުންނާ އެމީހުނަށް ވާގިދޭ އެންމެން ބަލިކުރައްވައި ނިކަމެތި ކުރަށްވާންދޭވެ! އާމީން\nއޮގަސްޓް 25, 2019 09:46\nމިސަރުކާރު ދެން ދެމި ނޯއްނާނެ ޔަގީނުން ވެސް އަނދިރި ލާދީނީ ސަރުކާރު މިޔައްވުރެން ވަގުޔާމިނުވެސް ރަނގަޅު ވިސްނުން ބަދަލުވީ މިދެން ވަރައްސަލާން\nއޮގަސްޓް 25, 2019 11:33\nވަގު ޔާމީނޭ ގޮވީ ކޮން ބައެއްތަ؟ އަދިވެސް އެ އުޅެނީ އެބުނާ ވައްކަމުގެ ހެކިވެސް ނުދެއްކިގެން\nއޮގަސްޓް 25, 2019 13:00\nރޔާމީން ވަގިއްޔާ ރއުބުރާހިމުވެސް ވަގު. އިބުރާހިމު މާގިނަ ލާރި ނެގިކަމުގެ ހެއްކާ އަޑު މާބޮޑު.. ރޔާމީންގެ އެކައުންޓަށްވަނީ 1މިލިޔަންކަމަށް މިސަރުކާރުން ހެކިކޮއްދެނީ.. ރއިބުރާހީމު އަދީބުއަތުން އެކަނިވެސް 32މިލިޔަން މެލޭޝިޔާގަ ހުޅުވި އެކައުންޓުން އެތަމިލިޔަން ޑޮލަރާ އެތަމިލުޔަން ޔޫރޯ.. ކާކު ބޮޑަށްވަގީ.. 9މަހުން 32ބިލިޔަން ރުފިޔާގެ ބަޖެޓެހުސްކޮއްލީ ކުރިމަސައްކަތެނެތް.. ޕާޓީމީހުންނަ ބަދަލުދީ ހިތްއުފާކުރަން ދަތުރުކޮށް.. ކާކު ޙިޔާނާ މިވީ ރައްޔިތުންނަ.. ރޔާމީނަކީ މިގައުމަށްލިބުނު ރަންގަޑެ ރައްޔިތުންގެ ރައީސެ.. ހަސަދަވެރިން އިލްޒާމުއަޅުވާ މަކަރާ ހީލަތުން ވެރިކަން ފޭރިގަތީ.. އަދިވެސް މިގައުމަށް ބޭނުމީ ރޔާމީން... ކުއް ސާބިތުނުވަނީސް އިލްޒާމު އެޅުވުމަކީ އެހެންކަމެ..\nއޮގަސްޓް 25, 2019 09:49\nހިންދޫންގެ މައްޗައް ޕާކިސްތާނަށާއި ކަޝްމީރަށް ނަސްރު ލިބުން އެއީ ދުޢާ. އާމީން.\nއޮގަސްޓް 25, 2019 10:55\nމިހާރު ދިވެހިރާއްޖޭގައި އުފެދިފައި މިއޮތް ލާދީނީ ލާއިންސާނީ ލާމުސީބާތީ ލާބަލާވެރިކަން ސަރުކާރަކީ މުސްލިމުންނާއި އިސްލާމް ދީނާއި ކަނޑައެޅިގެން ދެކޮޅު ސަރުކާރެއް މުސްލިމުންގެ އަދުއްވުންނާއި ގާތް ގުޅުން އޮންނަ މިސަރުކާރުން ތާއީދު ކުރާނެ އިންޑިއާ މީހުން ދިވެހިން މަރާ ހުސްކުރިޔަސް މިއީ ފެންނަންހުރި ހަގީގަތް މިމީހުންނަކަށް އިތުރު ގޮތެއްނެތް އެއްވެސް އުރައްޕެއް ނެތް ފަހުބަސް ބުނެފަ ދެން ބުނާނެ ވާހަކައެއް ނެތޭ ބުނުމުން އެނިމުނީ ޝާހިދު މެންކަހަލަ ހާއިނުންގެ ކިބައިން މިގައުމު ސަލާމަތް ކުރައްވާށި އާމީން\nއޮގަސްޓް 25, 2019 10:59\nރާއްޖެ މިދަނީ ފުންވަޅުގަނޑަކަށް ވެއްޓި އިންޑިއާގެ ކޮންޓްރޯލްގައި ބެނދެވެމުންނެވެ މިކަމުގެ ނަތީޖާ ވަރަށް\nހިތިކޮށް ފެނުން އޮތީ ކައިރީގައެވެ ކަސްމީރުގެ މައްސަލާގައި\nއަވަސްއަރުވާލައިގެން ނިންމި ނިންމުމަކީ ޒަމާނުއްސުރެ\nރާއްޖެ ދަމަހައްޓަމުން އައި ޚާރިޖީ ސިޔާސަތާ ފުށުއަރާ\nއޮގަސްޓް 25, 2019 11:38\nމުޝްރިކުންގެ ތައްޕާހުގައި އުޅޭބަޔަކަށް މުސްލިމުން ދިފާޢުކޮށް ވާހަކައެއް ނުދެއްކޭނެ. ނިމިދިޔަ ފަސްއަހަރު މިބައިގަނޑު (އެމްޑީޕީގެ ބޮޑުން) އުޅުނީ ކޮންތާކު ކިހިނެއްކަމާއި، ކައިބޮއިހެދީ ކިހިނެއްކަމާއި، ކަންކަމަށް ފައިސާހޯދީ ކިހިނެއްކަން ދިވެހި ރައްޔިތުން ދަންނާނެ. އެހެންވީމާ މިބައިގަނޑަށް ޖެހޭނީ ގެރިމޯދީ ހިމާޔަތް ކުރަންތާ. އިންޑިޔާގެ މުސްލިމުންގެ ކުށަކީ ގެރި ކަތިލައިގެން ގެރިމަސް ކެއުން.\nއޮގަސްޓް 25, 2019 11:40\nދިވެހިރާއްޖޭއަކީ އިންޑިޔާގެ ވިލެޖެއްކަމަށް އިންޑިޔާގެ ފައްޅިޔަކުންނިންމިޔަސް މިހާރު މިއޮތްސަރުކާރުން އެކަން ޤަބޫލުކުރާނެ. ސަބަބަކީ ސާލިހުއާއި ނަޝީދު އަދި ޝާހިދު މެންކަހަލަ އަމިއްލައެދުންބޮޑު ބަޔަކު މަޤާމުގެ ދަހިވެތިކަމުގަ ޤައުމުވަނީ އިންޑިޔާއަށް އަޅުވެތިކޮށްފަ. އެހެންވީމަ އިންޑިޔާއާ ދެކޮޅަށް އެއްޖެއްބުނެވޭކަށް ނޯންނާނެ. ރާއްޖޭގަ އުޅޭއިންޑިޔާ މަސައްކަތުމީހަކު ބުނެބަލަ ޢަބުދުﷲ ޝާހިދުކާރީގަ އޭނަ މިރޭނިދާނީ ޝާހިދު ކޮޓަރީގަ އޭ. ޝާހިދުއަށް ޖެހޭނީ ކޮޓަރިންނުކުމެ މަގުމަތީނިދާފަ ކޮޓަރި މެމީހާނިދަންދޭން. އެދަރަޖާގަ ވެއްޓިފަ ޝާހިދުމެންތިތިބީ.\nއޮގަސްޓް 25, 2019 11:46\nދިވެހިން އަދި ހޭއަރާނެ. ޢޭރުން މި ނުބައި ލާދީނީ ބާގައިގެ މީހުން އޮންނާނީ ދިވެހިން ގެ ދީނާ މިނިވަންކަން ވިއްކާލާ އިނގިރޭސި ވިލާތަށް ގޮސް ފިލާފަ. ދިވެހިންގެ އަގީދާ ބަލި ކޮއްލަން މިހާރުވެސް ރޭވިގެން މިސްކިތުގެ އިމާމުން ބައެއް ނަމާދު ތަކަށް ނާދޭ. ޢިމާމަކު ބުނިގޮތުގަ މިނިސްޓްރީން އޭނާ އެހެން މިސްކިތަކަށް ބަދަލު ކޮއްފަ ކުޜީގެ ހުރި މިސްކިތަށް މީހަކު ހަމަ ނުޖައްސަންތޯ ސުވާލު ކުރިމަ އޮފިށަލަކު ވިދާޅުވި ކަމަށް ވޮލަންޓިއަރ ކޮއް ކޮއްމެވެސް މީހަކު ކޮއްލީމަ ހަމަ އޯކޭ ވާނެޔޯ\nއޮގަސްޓް 30, 2019 19:10\nމިފަދަ ދަރަޖަތަކަށް މިސްކިތްތައް ވައްޓާލި ވެރިޔަކަށް ގެއްލުމާއި ހަލާކު ހުރި.\nއޮގަސްޓް 25, 2019 12:38\nއޮގަސްޓް 25, 2019 13:09\nއޮގަސްޓް 25, 2019 17:21\nސަރަހައްދީ މައްސަލަ ތަކުގައާއި ސަރަހައދީ ނޫން ކަންކަމުގައިވެސް ކަމުދެކޮޅު ނުބަލާ ބަސްބުނެ ނިންމުންތައް\nއިއުލާން ކުރުމަކީ ތަރައްރަފް ނުފުދުމެވެ ވަޒީފާއަށް ކުފޫ\nހަމަނުވާމީހުން ޒިއްމާދާރު މަގާމުތަކުގައި ބޭތިއްބިގެން\nއޮގަސްޓް 25, 2019 20:27\nކޮންމެ ވާހަކައެއްދެއްކިޔަސްވެސް، އިންޑިޔާއާ ދެކޮޅަށް އެއްޗެއް ބޔނެވޭނެ ގޮތެއްނެތްތާ، އެމީހުން ޖަހާހާ ބެރަކަށް ނަޝަންޖެހޭނެ ނުޫންތޯ، ވެރިކަން އަބުރާ ހޯދަދޭން ވޯޓްކަރުދާހުގައި ހެދި މަކަރު އަދި ޝަރީފަށް ޔޫރަޕުން ގެ ގަނެދީ ހުރިހާ ކަމެއްކުރުމުގެ ފަހަތުގައި އޮތީ އިންޑިޔާ!\nއޮގަސްޓް 25, 2019 21:09\nކޮބާ ސޯލިހު ގެންނަން ވޯޓުދިން ދިވެހިން؟\nއޮގަސްޓް 31, 2019 00:27\nޝާހިދަކީ އިންޑިއާގެ އަޅެއް. ނަޝީދު އާއި އިބޫ އަދި ޝާހިދު ވަނީ މި ގައުމުގެ ޚާރިޖީ މިނިވަންކަން އިންޑިއާ ވިއްކާލާ ލިބުނު ފައިސާ3މީހުންގެމެދުގައި ބަހާލާފައި.


މިދުވަސް ދެކެން ޖެހިދާނެ ކަމަށް ހީނުކުރަން – ޑރ. ޖަމީލް – DhiDaily\nމިދުވަސް ދެކެން ޖެހިދާނެ ކަމަށް ހީނުކުރަން – ޑރ. ޖަމީލް\nރައީސް އަބްދުﷲ ޔާމީންގެ ވަކީލުންނާއި ބައްދަލު ކުރެވޭނެ އިންތިޒާމު ކްރިމިނަލް ކޯޓުން ސިޓީއެއް ފޮނުވުމުން އެންމެ ފަހުން ހަމަޖެހިއްޖެއެވެ.\nޑރ.މުޙައްމަދު ޖަމީލު އަޙްމަދު މިއަދު ކުރެއްވި ޓުވީޓެއްގައި ވިދާޅުވީ މިއީ ދުވަހަކުވެސް ދެކެވަޑައިގަންނަވަން ޖެހިދާނެ ކަމުގައި އުންމީދުކުރެއްވި ދުވަހެއް ނޫން ކަމުގައެވެ. ރައީސް ޔާމީނަށް އެމަނިކުފާނުގެ ވަކީލުންނާ ބައްދަލުކުރެއްވުނީ ކޯޓުން އަމުރުކޮށްގެން ކަމުގައިވެސް ޖަމީލު ވިދާޅުވިއެވެ. ޖަމީލު މިފަދައިން ވިދާޅުވެ ކުރެއްވި ޓުވީޓުގައި އެމަނިކުފާނުވަނީ ކަރެކްޝަންސްއިން ރައީސް ޔާމީނުގެ ވަކީލުންނަށް ފޮނުވި ސިޓީއެއްވެސް ހިއްސާކުރައްވާފައެވެ.\nއެސީޓިގައި ބުނެފައިވަނީ ކުރިމިނަލް ކޯޓުން ފޮނުވި ސިޓީއެއްގައި ރައީސް ޔާމީނާ އެމަނިކުފާނުގެ ވަކީލުންނާ ބައްދަލުކުރެވޭނެ އިންތިޒާމު ހަމަޖެއްސުމަށް އެދިފައިވާތީ 24 އޮގަސްޓު ދުވަހުގެ މެންދުރު ފަހުން 14.00 އަށް އެބައްދަލުވުން ބޭއްވުމުގެ އިންތިޒާމު ހަމަޖައްސާފައިވާ ކަމުގައެވެ. އަދި އެބައްދަލުވުމަށް އެޗްޕީއޭއިން ހޯދަންޖެހޭ ހުއްދަވެސް ހޯދާފައިވާ ކަމުގައެވެ. މީގެ ކުރިން ރައީސް ޔާމީނުގެ ވަކީލުން އެމަނިކުފާނާ ބައްދަލުކުރައްވަން ވަޑައިގަތުމުން އެޗްޕީއޭއާއި މާފުށީ ކައުންސިލުން ހުއްދަ ނުލިބުނު ކަމުގައި ބުނެ އެމަނިކުފާނުގެ ވަކީލުންނާ ބައްދަލުކުރެވޭނެ އިންތިޒާމު ހަމަޖައްސާފައިނުވެއެވެ.\nމީގެ އިތުރުން ޑރ. ޖަމީލް ކުރެއްވި ޓުއީޓުގައި ވިދާޅުވީ، ރައީސް ޔާމީނާ އެމަނިކުފާނުގެ ވަކީލުންނާ ބައްދަލުކުރެވޭނެ އިންތިޒާމު ހަމަޖައްސައި އެޗްޕީއޭގެ ހުއްދަ ކަރެކްޝަންސްއިން ނެގުމުން އެނގެނީ ހޯމް މިނިސްޓަރު ޢިމްރާން ދެއްކެވި ހުރިހާ ވާހަކަފުޅަކީ ޤާނޫނާ ޚިލާފު ދެކޮޅު ނުޖެހޭ ވާހަކަތަކެއް ކަމަށެވެ. އަދި ރައީސް ޔާމީންގެ އަސާސީ ޙައްޤުތައް ހޯދުމަށް އާދޭސްކުރަން ޖެހިފައިވާއިރު އެމަނިކުފާނުގެ ތަރައްޤީގެ ތަޚުތުގައި އަމީރުންނާއި އަމީރާއިން ވެޑުވެމުންދާ ކަމަށްވެސް ޑރ. ޖަމީލްގެ ޓުއީޓިގައި ވަނީ ފާހަގަ ކުރައްވާފައެވެ.\nއެމަނިކުފާނުގެ ޓުއީޓު ނިންމާލަމުން ވިދާޅުވީ ދިވެހިނަށް އަދިވެސް އުއްމީދެއް އޮތީ ރައީސް ޔާމީން ވެރިކަމަށް އަލުން އައުމުން ކަމަށާއި، ﷲގެ އިރާދަފުޅުން އެކަން ކާމިޔާބު ކުރައްވާނެ ކަމަށެވެ.


Twitter In Hushahehi Shakuvaa Ah Yumna Ijaaba Dheh'vaifi\nމިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް ޔުމްނާ މައުމޫން: ފޮޓޯ މޯލްޑިވްސް ޓައިމްސް\nޓްވިޓާގައި ހުށަހެޅި ޝަކުވާއަށް ޔުމްނާ އިޖާބަ ދެއްވައިފި\nއައްސުލްޠާނުލް ޣާޒީ މުޙައްމަދު ތަކުރުފާނުލް އަޢުޡަމްގެ (ބޮޑުތަކުރުފާނު) ގެ ޒިޔާރަތް ސާފުކޮށްދިނުމަށް އެދި ޓްވިޓާގައި ހުށަހެޅި ޝަކުވާއަށް މިނިސްޓަރ އޮފް އާޓްސް، ކަލްޗަރ އެންޑް ހެރިޓޭޖް ޔުމްނާ މައުމޫން އިޖާބަ ދެއްވައި އެތަނުގެ އާބާތުރަ ފިލުވައިފިއެވެ.\nމި މައްސަލަ ފެންމަތިވެފައިވަނީ މިދިޔަ ނޮވެމްބަރު މަހުގެ 23 ވަނަ ދުވަހުއެވެ. ސޯސަލް މީޑިއާގައި މަޝްހޫރު ނާޖިހު ކޮށްފައިވާ ޓްވީޓުގައި ވަނީ ގައުމީ ބަތަލު ބޮޑުތަކުރުފާނު ނުވަތަ މުހައްމަދު ތަކުރުފާނުގެ ޒިޔާރަތް ހުރި ސަރަހައްދަށް ކުނިއަޅައި ހަޑިކޮށްފައިވާތީ އެކަމާ ކަންބޮޑުވުން ފާޅުކޮށްފައެވެ.\nBodu Thakurufaanah "National Hero" kan dhulukolhun dheegen aharemen mi thibee varah Gaumeevefa. MieeeThakurufaanunge ziyaarathuge dhorumathi miadhu huri haalathu. Ummeedhakee @yumna_maumoon @ManadhooThoriq mi kankan hama magah elhuvvun. @HeritageMV pic.twitter.com/Ab0qqaM2ZC— ނާޖިހު Naajih (@NaajihDidi) November 23, 2018\nނާޖިހުގެ ޓްވީޓަށް ރައްދު ދެއްވަމުން ޔުމްނާ ވިދާޅުވެފައިވަނީ، "މިކަން ރަނގަޅުކުރުމަށް މަސައްކަތް ކުރާނަން،" ކަމަށެވެ.\nMi kankan rangalhu kuran masahkaiy kuraanan Insha Allah. https://t.co/cJEIF72jOQ— Yumna Maumoon (@yumna_maumoon) November 25, 2018\nނަތީޖާއެއްގެ ގޮތުން ކަލްޗަރަލް މިނިސްޓްރީން އިއްޔެ ވަނީ ބޮޑުތަކުރުފާނުގެ ޒިޔާރާތުގެ އާބާތުރަ ފިލުވުމުގެ މަސައްކަތް ފަށައި، އެ ސަރަހައްދުވެސް ސާފުކޮށްފައެވެ.\nއައްސުލްޠާނުލް ޣާޒީ މުޙައްމަދު ތަކުރުފާނުލް އަޢުޡަމް (ބޮޑު ތަކުރުފާނު)ގެ ޒިޔާރަތުގެ އާބާތުރަ ފިލުވުމުގެ މަސައްކަތް ފެށިގެން ކުރިއަށް ދަނީ @yumna_maumoon pic.twitter.com/qleweaLFrj— Ministry of Arts, Culture and Heritage (@HeritageMV) December 16, 2018\nބޮޑު ތަކުރުފާނަކީ އަކީ މީލާދީން 1573 ން 1585 އަށް ދިވެހިރާއްޖޭގައި ރަސްކަން ކުރެއްވި ރަދުންނެވެ. އެއީ ހިޖުރައިން 981 ން 993 އަށެވެ. މިރަދުން ރަސްކަމަށް އިސްވެ ވަޑައިގަތި 981 ވަނަ އަހަރު ގައެވެ. ބޮޑު ތަކުރުފާނު އަކީ ޕޯޗުގީޒުންގެ އަތްދަށުން ދިވެހިރާއްޖެ ސަލާމަތްކޮށްދެއްވި ގައުމީ ބަތަލެކެވެ. ގައުމީ ދުވަސް ފާހަގަކުރަނީ ވެސް ބޮޑުތަކުރުފާނުގެ ޖިހާދުގެ ހަނދާނުގައެވެ.\nމުހައްމަދު ތަކުރުފާނު އާޓްސް މިނިސްޓްރީ